
FIUNKUN-tÁRSUUI  KVOMDlljA. 


ELSŐ  FEJEZET. 

Egy  pompás  ruha  igéző  hatása  egy  varrólánykára.  —  A  hős- 
szerelmes meghatározása.  —  Az  itáliai  leányzók  smorfiája.  — 
Miként  szenteli  magát  egy  tulipán  kelyhében  ülő,  tiszteletre- 
méltó kis  férfiú  a  tudományoknak  és  miként  szőnek  hálót 
tisztes  hölgyek  öszvérfülek  között.  —  A  kuruzsló  Celionati  és  az 
asszir  herceg  zápfoga.  —  Égszínkék  és  rózsaszín.  —  Panta- 
lone  és  a  csodálatos  tartalmú  borospalack. 

A  szürkület  beállott,  Avera  harangoztak  a  kolos- 
torokban :  s  az  édes-bájos  gyermek,  Giacinta  Soardi, 
félrelökte  a  nehéz  vörös  atlaszból  készülő,  pompás  női 
öltönyt,  melynek  díszén  eddig  serényen  dolgozott  s  a 
magas  ablakból  rosszkedvűen  tekintett  le  a  szűk,  sivár, 
néptelen  utcára. 

A  vén  Beatrice  meg  gondosan  összeszedte  a  minden- 
féle tarka  jelmezt,  mely  székeken  és  asztalokon  szana- 
szét hevert  a  kicsiny  szobában  s  szép  rendben  fölaggatta 
őket.  Aztán  csípőre  tett  kézzel  odaállt  a  nyitott  szekrény 
elé  és  hunyorítva  mondta  :  «Ez  egyszer,  Giacinta,  iga- 
zában szorgalmasak  voltunk  ;  mintha  a  fél  korzó  vidám 
népét  látnám  itt,  a  szemem  előtt.  De  Bescapi  mester 
sem  adott  még  soha  ily  bőséges  megrendelést.  Tudja  ő 
jól,  hogy  a  mi  szép  Rómánk  az  idén  ismét  gyönyörben, 
pompában  és  dicsőségben  fog  tündökölni.  Vigyázd  csak 
meg,  Giacinta,  milyen  ujjongás  tör  ki  holnap,  karnevál 
első  napján!  És  holnap  —  holnap  Bescapi  mester  egész 
marék  aranyat  s^ór  az  ölünkbe  —  vigyázz  csak,  Gia- 


cinta!  De  hát  mi  bajod,  gyermek?  Lehorgasztod  a  fe- 
jed, bosszús  vagy  —  mogorva!  És  holnap  karnevál 
lesz !» 

Giacinta  leült  dolgozó-székére  és  fejét  tenyerébe 
hajtva,  meredt  maga  elé,  oda  sem  ügyelve  az  öreg 
szavaira.  De  mikor  ez  csak  tovább  locsogott  a  karnevál 
közelgő  örömeiről,  így  szólalt  meg :  «Hallgass  már, 
öreg,  ne  is  említsd  a  holnapot,  mely  mások  számára  tán 
elég  vidám  lesz,  nekem  azonban  csak  unalmat  és  bosszú- 
ságot okoz.  Mit  használ  éj -napos  munkám?  mit  használ- 
nak Bescapi  mester  aranyai?  Nem  tengődünk-e  koldus- 
szegényen? Nem  kell-e  gondoskodnunk,  hogy  e  pár 
nap  keresete  elegendő  legyen  egész  évi  nyomorúságos 
táplálékunkra?  élvezetre  ugyan  mi  marad ?» 

«De  hát»,  válaszolt  az  öreg,  «de  hát  mi  köze  a  mi 
nyomorúságunknak  a  karneválhoz?  Nem  loholtunk  ta- 
valy is  reggeltől  késő  éjig  az  utcákon,  s  nem  voltam  én 
elég  finom  és  tekintélyes  Dottore?  —  És  te  a  karomon 
gyönyörű  kis  kertészleányka  voltál  —  hihi!  és  a  leg- 
szebb maszkok  futottak  utánad  és  szólongattak  méz- 
édes szavakkal.  No,  nem  volt  az  elég  mulatságos?  És 
mért  ne  tennénk  ebben  az  esztendőben  is  ugyanígy? 
Csak  alaposan  ki  kell  kefélnem  a  dottore-jelmezt,  hogy 
eltűnjenek  a  konfetti  nyomai,  amellyel  teledobálták,  s 
itt  lóg  a  te  kertészleány-ruhád  is.  Néhány  új  pántlika, 
néhány  friss  virág,  —  mi  kell  még,  hogy  szép  és  takaros 
légy?»  —  «Mit  fecsegsz»,  kiáltott  Giacinta,  «mit  fecsegsz 
annyit,  öreg?  —  Ezekben  a  silány  rongyokban  merész- 
kedjek az  utcára?  —  Nem,  —  szép  spanyol  ruha,  mely 
simán  tapad  a  testhez  és  aztán  dús,  széles  redőkben 
hullámzik  alá,  hasított  ujjak,  melyekből  pompás  csip- 
kék duzzadnak  ki,  —  hetykén  libegő  tollakkal  ékes 
kalap,  öv,  szikrázó  gyémántnyaklánc,  —  ez  kellene  ne- 


kcm,  mikor  a  korzóra  lepek  és  ellibegek  a  Ruspoli- 
palota  előtt.  —  Hogy  tülekednének  a  gavallérok,  —  ki 
ez  a  hölgy?  —  tán  valami  grófnő  —  vagy  hercegnő  és 
még  Piilcinelldbdin  is  tiszteletet  keltenék,  hogy  elfelej- 
tené bolondos  incselkedéseit !»  —  <íSzavaidat»,  felelt  az 
öreg,  «a  legnagyobb  csodálkozással  hallom.  Mondd  csak, 
mióta  bujt  így  beléd  a  fennhéjázás  átkozott  ördöge? 
Nos,  ha  olyan  magasan  hordod  az  orrod,  hogy  már 
grófnőket,  hercegnőket  akarsz  utánozni,  akkor  légy 
szíves  s  tégy  szert  olyan  udvarlóra,  aki  bátran  benyúl- 
hat a  Fortunátuszacskóba  a  te  szép  szemed  kedvéért 
és  kergesd  pokolba  ezt  a  semmiházi  Gigliót,  aki,  ha  ne- 
talán pár  aranyat  érez  a  zsebében,  mindjárt  elfecsérli 
jószagú  pomádékra,  torkosságokra  és  aki  még  mindig 
adósom  két  paolóval  a  kimosott  csipkegallérokért. » 

Ezenközben  az  öreg  rendbehozta  a  lámpát  és  meg- 
gyújtotta. S  midőn  a  világos  fény  Giacinta  arcára  esett, 
észrevette,  hogy  keserves  könnyek  gyöngyöznek  szemé- 
ből :  «Giacinta»,  kiáltott,  «az  isten  szerelmére,  Giacinta, 
mi  bajod,  mi  történt?  —  ej  no,  gyermekem,  nem  úgy 
gondoltam  én  azt.  Nyugodj  meg,  ne  dolgozz  olyan 
sokat  ;  készen  lesz  azért  a  ruha  kellő  időre».  «0h»,  szólt 
Giacinta,  föl  sem  nézve  munkájáról,  melyet  ismét  meg- 
kezdett, «oh,  épp  ez  a  ruha,  ez  a  gonosz  ruha  ébreszt 
bennem  olyan  sok  ostoba  gondolatot.  Mondd,  öreg, 
láttál  már  életedben  ruhát,  mely  szépségben  és  pompá- 
ban ehhez  fogható?  Bescapi  mester  valóban  ömagát 
multa  felül ;  földöntúli  szellem  vezette  kezét,  miközben 
e  pompás  atlaszt  kiszabta.  És  ezek  a  ragyogó  csipkék, 
gyönyörű  paszományok,  csillogó  drágakövek,  melyeket 
a  díszítéshez  bízott  ránk!  Odaadnám  az  egész  világot, 
ha  tudhatnám,  ki  lesz  az  a  boldog,  akit  ez  az  isteni 
ruha  ékesíteni  fog».  «Mi  gondunk  arra?»  vágott  szavába 


az  öreg,  «mi  elvégezzük  a  dolgunkat  s  megkapjuk  érte 
a  pénzünket.  De  igazán,  Bescapi  mester  olyan  titokza- 
tosan, olyan  különösen  viselkedett.  —  Nohát,  legalább 
is  egy  hercegnőé  lesz  a  ruha  és  noha  egyébként  egy 
csöppet  sem  vagyok  kiváncsi,  mégis  szeretném  meg- 
tudni a  nevét  Bescapi  mestertől.  Addig  fogom  őt  hol- 
nap kínozni,  amíg  meg  nem  mondja».  «Ó,  nem»,  kiáltott 
Giacinta,  «én  nem  akarom  megtudni,  —  édesebb  azt 
képzelni,  hogy  nem  is  halandó  testére  kerül  ez  a  ruha, 
hanem  valami  titokzatos,  tündéri  ékességen  dolgozom. 
Máris  úgy  rémlik,  mintha  apró,  mosolygó  szellemek 
kandikálnának  elő  a  csillogó  ékkövekből  és  fülembe 
susognának  :  Varrj -varrj  szaporán  a  mi  szép  király- 
nőnknek —  mi  segítünk  neked  —  segítünk  neked!  — 
És  míg  egymásba  fonom  a  csipkéket  és  zsinórokat,  azt 
hiszem,  hogy  kedves  kis  tündérkék  ugrándoznak  arany- 
páncélos törpécskékkel  keresztül-kasul  és  —  jaj !»  Gia- 
cinta fölsikoltott ;  éppen  a  mell  pasztát  vairta,  mikor 
oly  eiősen  szúrt  az  ujjába,  hogy  a  vér  forrásként  szök- 
kent elő.  «Ó  egek»,  sikoltott  az  öreg,  «ó  egek,  a  szép 
ruha!»  s  fogva  a  lámpát,  oda  világított,  míg  a  kövér 
olaj  cseppek  bőségesen  csurrantak  alá.  <<Ó  egek,  a  szép 
ruha!»  kiáltott  Giacinta  is,  félig  ájultan  a  rémülettől. 
Ám  annak  ellenére,  hogy  vér  is,  olaj  is  bőven  ömlött  a 
ruháia,  sem  az  öreg,  sem  Giacinta  nem  tudták  föl- 
fedezni a  legcsekélyebb  foltot  sem.  Giacinta  folytatta 
a  varrást,  míg  vidám  kész  —  kész!  kiáltással  föl  nem 
ugrott,  a  magasba  tartva  a  ruhát. 

«Ó,  mi  szép»,  kiáltott  az  öreg,  «milyen  gyönyörű, 
milyen  pompás !  —  Nem,  Giacinta,  még  sohasem  készí- 
tettek ilyet  a  te  drága  ujjacskáid.  —  És  tudod-e,  Gia- 
cinta, hogy  úgy  tűnik,  mintha  egészen  a  te  termetedre 
szabták   volna   ezt   a   ruhát,   mintha   Bescapi   mester 


egyenesen  a  te  számodra  vett  volna  mértéket  hozzá  ?» 
«Hogyis  ne!»  válaszolt  Giacinta  haja  tövéig  elvörösödve, 
«áImodsz  öreg!  Nem  vágyókén  olyan  nyúlánk  és  karcsú, 
mint  az  a  dáma,  akinek  ezt  rendelték.  —  Fogd,  fogd  s 
őrizd  meg  jól  holnapig!  Adja  az  ég,  hogy  ne  fedezzünk 
föl  rajta  valami  csúf  foltot  a  napvilágnál!  Mihez  fog- 
nánk akkor,  mi  nyomorultak?  —  Fogd!»  A  vénasszony 
habozott. 

«Persze»,  folytatta  Giacinta,  a  ruhát  nézegetve, 
«persze,  munka  közben  nekem  is  gyakran  úgy  tetszett 
mintha  rám  illene  a  ruha.  Derékban  elég  karcsú  volnék 
és  ami  a  hosszúságot  illeti  — »  «Giacinta»,  kiáltott  az 
öreg  föllángoló  szemmel,  «Giacinina,  te  eltalálod  gon- 
dolataimat és  én  a  tiéidet.  —  Akárkié  legyen  a  ruha, 
hercegnőé,  királynőé,  tündéré,  mindegy,  az  én  kis 
Giacininámat  ékesítse  először».  —  «Soha,  soha»,  mondta 
Giacinta  ;  de  az  öreg  kivette  a  ruhát  kezéből,  gondosan 
egy  széktámlára  helyezte  és  kezdte  kifonni  a  leány 
haját,  hogy  díszes  frizurát  emeljen  belőle  ;  aztán  elő- 
vette a  szekrényből  a  virágokkal  és  tollakkal  cicomá- 
zott  kalapot,  melyet  Bescapi  meghagyására  az  öltözék- 
hez kellett  földíszíteniök  és  megerősítette  Giacinta  gesz- 
tenyebarna fürtjein.  —  «Gyermek,  milyen  drágalátósan 
illik  néked  ez  a  kalap !  De  most  le  a  réklivel !»  így  szólt 
az  öreg  s  már  vetkőztetni  kezdte  Giacintát,  aki  szégyen- 
letében ellenkezni  sem  tudott. 

«Hm»,  mormogott  az  öreg,  «ez  az  édes  ívelésű 
nyak,  ezek  a  liliomkeblek,  alabástromkarok,  —  a  me- 
dici Vénusnak  nincsenek  pompásabban  formált  idomai, 
Giulio  Romano  nem  festette  szebben.  —  Szeretném 
tudni,  melyik  hercegnő  nem  irigyelné  az  én  drága  gyer- 
mekemet !»  Mikor  pedig  a  leány  a  kápráztató  ruhát  is 
felöltötte,  mintha  láthatatlan  szellemek  vették  volna 


körül.  Minden  pompásan  illett  és  állott,  minden  kapocs 
abban  a  pillanatban  helyén  volt,  minden  ránc  magától 
elsimult,  hinni  sem  lehetett  volna,  hogy  a  ruha  másnak 
készült,  mint  Giacintának. 

«Ó,  minden  szentek  az  égben»,  kiáltott  föl  az  öreg, 
amint  Giacinta  ragyogó  díszben  állott  előtte,  «ó,  min- 
den szentek  az  égben,  te  nem  is  vagy  az  én  Giacintám  — 
ah  —  ah,  —  mily  szép  ön,  kegyes  hercegnőm!  Várj 
csak,  —  várj,  hadd  legyen  világos,  hadd  ragyogjon  az 
egész  szoba !»  —  S  avval  már  hozta  a  szentelt  gyertyá- 
kat, melyeket  Boldogasszony  napokon  takarított  meg, 
s  valamennyit  meggyújtotta,  úgy,  hogy  Giacinta  szik- 
rázó fénysugarak  koszorújában  állt  ott. 

Giacinta  rendkívüli  szépsége  s  még  inkább  az  el- 
bájoló s  amellett  előkelő  mód,  ahogy  a  szobában  föl-alá 
lépkedett,  oly  bámulatba  ejtette  az  öreget,  hogy  kezeit 
összecsapva  fölkiáltott :  «Ó,  bár  csak  láthatna  valaki, 
bár  csak  láthatna  az  egész  korzó !» 

Ebben  a  pillanatban  fölpattant  az  ajtó,  Giacinta 
egy  sikollyal  az  ablakhoz  rohant,  s  két  lépést  téve  a 
szobába,  földbegyökeredzett  lábbal  állt  meg  előtte  egy 
fiatalember,  mint  a  sóbálvány. 

Az  ifjú  embert,  míg  ilyen  némán  és  mozdulatlanul 
áll  előtted,  kényelmesen  megszemlélheted,  nyájas  ol- 
vasó. Azt  fogod  tapasztalni,  hogy  alig  lehet  több,  mint 
huszonnégy-huszonöt  éves  s  egészen  csinos  külsejű.  Öl- 
tözéke viszont  elég  különösnek  mondható,  mert,  noha 
egyes  darabjainak  színén  és  szabásán  nincs  kivetni 
való,  az  egész  mégsem  ilHk  sehogysem  össze,  hanem 
rikitóan  elütő  színekben  tárul  elénk.  Amellett,  tiszta- 
sága ellenére  is,  bizonyos  szegényességet  árul  el  ;  a 
csipkefodrán  észrevehető,  hogy  mindössze  egy  van  még 
váltani,  a   félrecsapott  kalapot  fantasztikusan  díszítő 


tollakon  pedig,  hogy  drót  és  tü  tartja  őket  össze  nagy- 
nehezen.  Sejted,  nyájas  olvasó,  hogy  az  ekép  öltözött 
ifjú  ember  senki  más  nem  lehet,  mint  valami  hiú  szinész, 
akinek  a  jövedelme  nem  rúg  túlságos  sokra  ;  és  való- 
ban, így  is  áll  a  dolog.  Egyszóval,  —  ö  ama  Giglio  Fava, 
aki  az  öreg  Beatricenek  még  két  paoloval  tartozik  egy 
kimosott  csipkegallérért. 

«Hah!  mit  látok?»  kezdte  végre  Gigho  Fava  oly 
öblös  hangon,  mintha  az  Argentina-színház  deszkáin 
állana,  «hah,  mit  látok?  —  csalóka  álom  játszik  ismét 
velem?  —  Nem,  ez  ö,  az  isteni,  —  megszólíthatom  öt, 
merész,  szerelmes  szavakkal!  —  hercegnő,  —  óh,  her- 
cegnő!»  «Ne  csacsiskodj,  kiáltott  Giacinta,  hirtelen 
megfordulva,  «s  tedd  el  a  bolondságaidat  máskorra !» 

«Hát  talán  nem  tudom,»  válaszolt  Gigho  kényszerí- 
tett  mosollyal,  miután  lélekzethez  jutott,  «tán  nem 
tudom,  hogy  te  vagy  az,  én  édes  Giacintám?  De  mondd 
csak,  mit  jelent  ez  a  pompás  öltözék?  -—  Igazán,  még 
sohasem  voltál  ilyen  elragadó,  szeretnélek  örökké  így 
látni  téged». 

<(Ügy?»  szólt  Giacinta  haragosan  ;  «hát  az  atlasz- 
ruhámba, a  tollas  kalapomba  vagy  szerelmes ?»  —  Avval 
gyorsan  kilibbent  a  mellékszobába  s  nemsokára  minden 
dísz  nélkül,  köznapi  ruháiban  tért  vissza.  A  vén  asszony 
kioltotta  eközben  a  gyertyákat  és  alaposan  lehordta 
a  kotnyeles  Gigliot,  amiért  megzavarta  Giacinta  örö- 
mét a  szép  ruha  fölött,  amely  valami  előkelő  dámának 
készült,  s  amellett  elég  udvariatlanul  adta  értésére, 
hogy  a  cicoma  szebbé  teszi  s  elragadóbbnak  mutatja, 
mint  amilyen  különben.  Giacinta  is  derekasan  részt 
vett  a  leckéztetésben,  míg  végül  a  szegény  Giglio  alá- 
zatban és  megbánásban  olvadozva  elért  annyit,  hogy 
legalább  meghallgassák,  s  bebizonyíthassa,  hogy  illetlen 


to 

csodálkozására  különös  körülmények  rendkívüli  talál- 
kozása szolgáltatott  okot.  «Hadd  meséljem  el»,  kezdte, 
«hadd  meséljem  el,  kedves  gyermekem,  drága  életem, 
milyen  csodálatos  álmom  volt  tegnap  éjszaka,  mikor 
teljesen  kimerülve  s  elcsigázva  Taer  herceg  szerepétől,  — 
melyet,  mint  te  is  tudod  s  épp  úgy  az  egész  világ,  a 
lehető  legkitűnőbben  játszom,  —  ágyamra  vetettem 
magam.  Úgy  tűnt  föl,  mintha  még  mindig  a  színpadon 
állnék  és  gyalázatos,  zsugori  impresszáriómmal  civód- 
nék, aki  makacsul  megtagad  tőlem  néhány  hitvány 
arany  előleget.  Mindenféle  ostoba  szemrehányást  vág  a 
fejemhez  ;  s  akkor,  hogy  jobban  védekezhessem,  egy 
szép  gesztust  akarok  csinálni ;  ám  tenyerem  véletlenül 
az  impresszárió  arcát  találja,  úgy,  hogy  egy  hatalmas 
nyakleves  csendülése  és  melódiája  válik  hallhatóvá  ; 
mire  az  impresszárió  se  szó,  se  beszéd,  egy  nagy  késsel 
rám  rohan,  én  hátrálok  s  szép  hercegsipkám,  melyet  te 
díszítettél  föl,  édes  angyalkám,  egy  néhai  strucc  leg- 
szebb tollaival,  földre  zuhan.  A  szörnyeteg,  a  barbár 
vak  dühvel  veti  magát  rá  s  késével  átdöfi  a  szerencsét- 
lent, aki  halálos  kínban  hörögve  kuporog  lábaimhoz. 
Meg  akartam  —  meg  kellett  bosszulnom  a  boldogtalant . 
Köpenyem  balkaromra  vetve,  hercegi  kardomat  ki- 
rántva rohantam  az  elvetemült  gyilkosra.  De  ez  fürgén 
egy  házba  menekült  és  az  erkélyről  rám  sütötte  Truffal- 
dino  fegyverét.  Csak  az  volt  a  különös,  hogy  a  lövés 
villáma  dermedten  megállott  és  mint  szikrázó  gyémánt 
sugárzott  felém.  És  amint  a  füst  lassacskán  eloszlott, 
észrevettem,  hogy  az,  amit  én  Truffaldino  puskatüzének 
néztem,  nem  egyéb,  mint  fölséges  dísz  egy  hölgy  ka- 
lapján. —  Ó,  istenek!  ó,  ég  minden  szentjei!  egy  édes 
hang  szólt,  —  nem!  dalolt,  —  nem!  szerelemillatot 
lehelt  zengve-zsongva,  —  «Ó,  Giglio  —  Gigliof»  —  s  egy 


olyan  isteni  kelleraü,  olyan  égi  bájú  teremtést  pillan- 
tottam meg,  hogy  ereimen  és  idegeimen  perzselő 
sirokkóként  futott  át  a  lángoló  szerelem  és  az  izzó 
áradat  lávává  dermedt,  melyet  a  lángba  borult  szív 
vulkánja  lövellt.  —  «Én  vagyok»  szólt  az  istennő  köze- 
ledve hozzám,  «én  vagyok  a  hercegnő».  «Hogyan?» 
zavarta  meg  Giacinta  haragosan  az  elragadtatott  ifjút, 
♦hogyan?  másról  merészelsz  álmodni,  mint  rólam?  belé 
mersz  szeretni  egy  ostoba,  együgyű  álomképbe,  amelyet 
Truffaldino  puskája  lőtt  ki?»  —  Záporként  zuhogtak  a 
szemrehányások  és  panaszok  és  szitkok  és  átkozódások 
s  szegény  Giglio  minden  esküdözése  és  bizonykodása, 
hogy  az  álomhercegnö  épp  úgy  volt  öltözve,  mint  ahogy 
elébb  Giacintát  látta,  kárba  veszett.  Még  a  vén  Beatrice 
is,  aki  különben  egyáltalán  nem  szokta  pártját  fogni 
signor  Semmiházinak,  ahogyan  Gighót  nevezte,  még  ő 
is  részvétet  érzett  a  szegény  álmodó  iránt,  s  addig  nem 
tágított  a  csökönyös  Giacinta  mellől,  míg  ez  meg  nem 
bocsátotta  szerelmese  álmát,  azon  feltétel  alatt,  hogy 
soha  többé  nem  beszél  róla.  \z  öreg  nagy  tál  makarónit 
hozott  be,  GigHo  pedig,  akinek,  álma  ellenére,  mégis 
előlegezett  az  impresszárió  néhány  aranyat,  egy  kis 
csomag  cukrászsüteményt  s  egy  üvegcse  eléggé  iható 
bort  húzott  elő  a  köpenye  zsebéből.  «Látom,  hogy 
mégis  gondolsz  rám,  jó  GigHom»,  mondta  Giacinta,  mi- 
közben egy  cukros  gyümölcsöt  dugott  szájacskájába. 
Sőt  GigUo  meg  is  csókolhatta  az  ujjacskát,  melyet  a 
gonosz  tű  megszúrt  és  ismét  visszatért  öröm  és  boldog  - 
ság.  De  ha  ördög  van  a  lakodalmon,  a  legkecsesebb 
ugrándozás  sem  segít.  Bizonyára  a  gonosz  szellem  volt 
az,  aki  néhány  pohár  bor  leöblít ése  után  így  szólaltatta 
meg  Gighót  :  <<Sohasem  hittem  volna,  drágaságom,  hogy 
te  olyan  féltékeny  tudsz  rám  lenni.  De  igazad  van.  Én 

egészen  csinos  legény  vagyok,  a  természet  kellemes  te- 
hetségekkel áldott  meg  s  mi  több  —  színész  vagyok. 
Az  ifjú  színművész,  aki  hozzám  hasonlóan  istenien 
játssza  a  szerelmes  hercegeket,  megfelelő  oh-okkal  és 
ah-okkal,  egy  kétlábon  járó  regény,  megelevenedett 
cselszövény,  szerelmes  dal,  melynek  ajka  van  a  csókra, 
s  karja  az  ölelésre,  a  könyvtáblák  közül  az  életbe  ug- 
rott kaland,  mely  a  szép  olvasónö  szeme  elé  áll,  ha 
becsapta  a  könyvet.  Ezért  van  oly  ellenállhatatlan 
varázsunk  a  szegény  nőkre,  akik  valósággal  belebolon- 
dulnak mindenbe,  ami  bennünk  és  rajtunk  van,  modo- 
runkba, szemeinkbe,  hamis  ékköveinkbe,  tollainkba  és 
pántUkáinkba.  Nem  számít  se  rend,  se  rang  ;  mosogató- 
lány és  hercegasszony  —  egyre  megy !  —  Nos,  azt  mon- 
dom neked,  drága  gyermekem,  hogy  ha.  nem  csalnak 
bizonyos  titokzatos  sejtelmeim  s  nem  gonosz  kísértés 
incselkedik  velem,  akkor  kétségtelenül  a  legszebb  her- 
cegnő szíve  lobbant  szerelemre  irántam.  S  ha  valóban 
így  áll  a  dolog,  nem  veheted  rossz  néven,  édes  mindenem, 
hogy  ezt  az  elém  táruló  aranybányát  nem  hagyom  ki- 
aknázatlanul s  téged,  szegény  kis  varróleányka,  némileg 
elhanyagollak. »  —  Giacinta  egyre  fokozódó  figyelemmel 
hallgatta  GigHót,  kinek  csillogó  szemeiben  még  az  éj- 
szakai álomkép  tükröződött,  s  egyre  közelebb  és  köze- 
lebb nyomult  hozzá  ;  végül  pedig  hirtelen  fölugrott  s  a 
szép  hercegnő  szerencsés  kegyeltjének  olyan  nyaklevest 
adott,  hogy  Truffaldino  ama  fatális  puskájának  vala- 
mennyi szikrája  a  szeme  előtt  táncolt,  aztán  gyorsan 
kamrácskájába  menekült.  Nem  segített  most  már  sem 
kérés,  sem  könyörgés.  «Menjen  csak  szépen  haza,  rajta 
a  smorfiája  s  akkor  vége  mindennek»  mondta  az  öreg  s 
az  elszontyolodott  Gigliónak  levilágított  a  szűk  lép- 
csőn. —  A  smorfiával,  az  ifjú  olasz  leányok  szeszélyes. 

kicsit  merész  modorával,  sajátságosan  áll  a  dolog  ;  a 
szakértük  egyértelműleg  azt  hangoztatják,  hogy  épp  e 
modorból  oly  ellenállhatatlan  báj  varázsa  árad,  hogy 
a  foglyul  esett  nemhogy  kedveszegetten  széttépné  a 
hálót,  hanem  még  jobban  belegabalyodik,  —  hogy  az 
amante,  kivel  oly  cudarul  elbántak,  nemhogy  örök 
addio-t  mondana,  hanem  annál  keservesebben  sóhajto- 
zik és  rimánkodik,  amint  a  népdal  is  mondja  :  Vien 
quá,  Dorina  bella,  non  far  la  smorfiosella!  —  Aki  veled, 
kedves  olvasó,  ekként  fecseg,  úgy  véli,  hogy  ez  az 
ürömből  csillanó  öröm  csak  a  derült  déli  tájakon  virá- 
gozhat s  hogy  a  mi  zord  északunkon  nem  nóhet  ily 
szép  virág.  Legalább  ott,  ahol  ó  él,  noha  ifjú,  gyermek- 
ruháikat épp  kinövő  leányokon  jól  megfigyelte  e  kedély- 
állapotot, össze  sem  hasonlíthatja  ama  kedves  smorfiozi- 
tással.  Ha  az  ég  kellemes  arcocskával  áldotta  meg  őket, 
illetlen  módon  torzítják  el  vonásaikat  ;  semmi  sem  jó 
nekik,  vagy  túlkeskeny,  vagy  túlszéles  minden,  nem 
találnak  apró  testükhöz  méltó  helyet  a  földön,  inkább 
elviselik  a  szűk  cipő  kínját,  mint  egy  barátságos  vagy 
éppen  szellemes  szavat,  borzasztó  rossz  néven  veszik, 
hogy  a  város  határában  minden  ifjú  és  férfiú  halálosan 
szerelmes  beléjük,  amiről  azonban  mégis  meg  vannak 
győződve  s  nem  is  bosszankodnak  érte.  —  A  gyöngébb 
nem  eme  lelkiállapotára  nincs  megfelelő  kifejezés. 
A  bennerejlő  neveletlenség  substratuma,  mint  homorú 
tükörben  verődik  vissza  a  finemnél  azokban  az  évek- 
ben, melyeket  a  kíméletlen  iskolamesterek  kamaszkor- 
nak neveznek.  —  És  mégsem  lehetett  szegény  Gigliótól 
eg^^általán  zokon  venni,  hogy  különös  lelki  feszültségé- 
ben még  ébren  is  hercegnőkről  s  csodálatos  kalandokról 
álmodozott.  —  E  napon  ugyanis,  amint  külsőleg  csak 
félig-meddig,  de  belsőleg  teljesen  és  tökéletesen  Taer 


herceget  személyesítve  kóborolt  a  korzón,  valóban  sok 
kalandos  és  csodálatos  dolog  esett  meg  vele. 

Az  történt,  hogy  a  S.  Carlo  templomnál,  épp  ott, 
ahol  a  Condotti-utca  a  korzót  átszeli,  a  kolbászárúsok 
és  makarónifözök  bódéi  között,  az  egész  Rómában  is- 
mert ciarlatano,  signor  Celionati  is  fölállította  dobogó- 
ját és  a  köréje  gyűlt  népnek  tücsköt-bogarat  összefecse- 
gett, repülő  macskákról,  ugrándozó  törpékről,  nadra- 
gulyagyökérről s  miegyébről,  és  amellett  különböző 
csodaszereket  árult  vigasztalan  szerelemre  és  fogfájásra, 
továbbá  lutriszámokra  és  podagra  ellen.  Egyszerre  a 
távolban  cintányérok,  dobok  és  sípok  zenéje  hangzott 
föl,  a  nép  szétrebbent  s  a  korzón  át  a  Porta  del  popolo 
felé  áradt,  rohant,  hangosan  rikoltozva  :  Nézzétek,  néz- 
zétek! —  huj  jé,  kezdődik  a  karnevál!  —  nézzétek,  — 
nézzétek ! 

Igazuk  volt ;  a  fölvonulást,  mely  lassan  hullámzott 
a  Porta  del  popolón  át  a  korzóra,  méltán  lehetett  a 
legkülönösebb  álarcosmenetnek  mondani,  mely  valaha 
csak  látható  volt.  Tizenkét  kis  hófehér,  aranypatájú 
egyszarvún  atlasztalárba  burkolt  alakok  ültek,  kik 
ezüst  sípjaikon  kedvesen  játszottak  s  cintányérokat  és 
dobokat  vertek.  A  vezeklő  barátok  módjára  csak  sze- 
mük számára  volt  nyílás  palástjukon,  körül  arany 
paszománnyal  beszegve,  ami  elég  furán  festett.  Midőn 
a  szél  egyik  apró  lovas  palástját  föllebbentette,  vékony 
madárláb  meredt  elő,  melynek  karmain  brilliáns  gyűrűk 
ragyogtak.  A  tizenkét  bájos  muzsikus  mögött  két  ha- 
talmas strucc  húzott  egy  kerekes  talapzatra  erősített 
nagy,  aranyfényű  tulipánt,  melyben  egy  kis  fehér- 
szakállú aggastyán  ült,  ezüst  köpenyben  s  tiszteletre- 
méltó fejét  sapka  helyett  ezüst  tölcsér  borította.  Az 
öreg,  rettentő  pápaszemmel  az  orrán,  rendkívül  figyel- 

mesén  olvasott  egy  vastag  könyvet,  mely  föl  volt  ütve 
előtte.  Utána  tizenkét  díszruhás  szerecsen  következett, 
hosszú  dárdákkal  és  rövid  kardokkal  fölfegyverezve  s 
valahányszor  az  öreg  lapozott  egyet  a  könyvben  s  finom 
éles,  átható  hangja  fölsivított  :  Kurri  —  pire  —  kszi  — 
li  —  iii,  hatalmas  dörgéssel  rázúgták  :  Bram  —  bűre  — 
bil  —  bal  —  ala  —  monza  —  kikiburra  —  zon  —  ton! 
Mögöttük  tizenkét  poroszkán,  melyeknek  szőre  szín- 
ezüstnek látszott,  tizenkét  alak  lovagolt,  csaknem  úgy 
bebugyolálva,  mint  a  muzsikusok,  csupán  ezüst  palást- 
juk volt  gyönggyel  és  gyémánttal  gazdagon  kihímezve 
s  karjuk  volt  vállig  meztelen.  A  gyönyörű  kösöntyűkkel 
ékes  karoknak  csodálatos  teltsége  és  fehérsége  arról 
tanúskodott,  hogy  a  palástok  alatt  a  legszebb  nők  rej- 
tőzhetnek ;  s  még  hozzá  valamennyien  hálót  szőttek, 
rendkívül  szorgalmasan,  a  lovacskák  fülei  közé  erősített 
széles  bársony  párnákon.  Aztán  egy  nagy  aranykocsi 
gördült,  melyet  nyolc  csodaszép,  aranycsótáros  öszvér 
húzott,  s  ezeket  csinos,  tarka  tolldolmányba  bujtatott 
kis  apródok  vezették,  gyémántos  kantárszáron.  Az  álla- 
tok leírhatatlan  méltósággal  rázogatták  tekintélyes  fü- 
lüket, aztán  harmonikaszerű  hangokat  hallattak  s  ve- 
zető apródaikkal  együtt  hatalmas  lármát  csaptak,  ami- 
ből a  legkellemesebb  összhang  keletkezett.  Az  emberek 
odatódultak,  mindenáron  szerettek  volna  a  kocsiba  pil- 
lantani, de  semmi  egyebet  nem  láttak,  mint  a  korzót 
és  önmagukat  ;  mert  az  ablakok  tükörüvegből  voltak. 
Egyesek,  akik  eképen  meglátták  magukat,  egy  pilla- 
natra azt  hitték,  hogy  ők  ülnek  a  pompás  kocsiban  és 
örömükben  magukon  kívül  ugrándoztak  s  az  egész  nép 
hasonlóképen  cselekedett,  mikor  a  kocsi  tetejéről  egy 
rendkívül  kellemes  kis  Pulcinella  üdvözölte  őket,  el- 
ragadó bájjal  és  szívélyességgel.  Az  általános,  fékezhe- 

tétlen  örömrivalgásban  alig  ügyeltek  tovább  a  ragyogó 
kíséretre,  amely  ismét  muzsikusokból,  szerecsenekböl  és 
az  előbbiekhez  hasonló  toUruhás  apródokból  állott,  kik- 
hez még  néhány  majom  csatlakozott,  finom  színekben 
játszó,  ízléses  öltözékben  s  ezek  kifejező  arcjátékkal 
táncoltak  hátsó  lábukon  vagy  bukfencezve  keresték 
magukhoz  hasonló  társaikat.  így  vonult  tova  a  csodás 
tünemény  a  korzón,  az  utcákon  át  a  Navona-térig,  ahol 
Bastianello  di  Pistoja  herceg  palotája  előtt  állott  meg. 

A  palota  kapujának  szárnyai  fölpattantak  és  a  nép 
zsivajgása  hirtelen  elnémult  :  szótlan  bámulat  halálos 
csöndjében  nézték  a  csodát,  mely  ekkor  történt.  A  már- 
ványlépcsőn fölkapaszkodva,  valamennyien :  egy- 
szarvúak,  lovak,  öszvérek,  kocsik,  struccmadarak,  nők, 
szerecsenek  és  apródok  nehézség  nélkül  benyomultak  a 
szűk  kapun  és  ezerhangú  ah!  röppent  a  légbe,  mikor  a 
kapu,  miután  az  utolsó  huszonnégy  szerecsen  is  szép 
sorjában  belépdelt,  dörgő  lármával  becsapódott. 

A  nép,  miután  elég  sokáig  tátotta  a  száját  hiába 
s  a  palotában  minden  néma  és  mozdulatlan  maradt, 
nagy  kedvet  mutatott  megostromolni  a  tündérmese  tar- 
tózkodóhelyét és  a  sbirrek  csak  fáradsággal  tudták  a 
bámészkodókat  szétkergetni. 

A  tömeg  ismét  visszaözönlött  a  korzóra.  A  S.  Carlo- 
templom  előtt  még  ott  állt  emelvényén  a  faképnél  ha- 
gyott signor  Celionati  s  iszonyatosan  kiáltozott  és  dü- 
höngött :  «Ostoba  nép!  —  együgyű  nép!  —  Emberek, 
hová  szaladtok,  hová  rohantok  ilyen  őrült  oktalanság- 
gal és  miért  hagyjátok  el  a  ti  derék  Celionatitokat  ?  -- 
Itt  kellett  volna  maradnotok  s  a  legbölcsebbnek,  a  leg- 
tapasztaltabb filozófusnak  és  beavatottnak  szájából  hal- 
lani, hogy  mi  a  nyitja  mindannak,  amit  itt  tágranyitott 
szemmel  és  szájjal  bámultok,  mint  csacska  gyermekek! 

No,  de  azért  közhírré  teszem  —  csönd  legyen,  —  hall- 
gassatok, —  ki  vonult  be  a  Pistoja-palotába,  —  csönd, 
csönd,  —  ki  vereti  le  a  port  ruhájáról  a  Pistoja-palotá- 
ban!»  —  A  nép  forgó  áradatát  egyszerre  megállították 
ezek  a  szavak,  odanyomultak  Celionati  dobogójához  s 
kíváncsi  pillantásokkal  tekintettek  föl  rá. 

«Róma  polgárai !»  kezdte  Celionati  nagy  hangon, 
«Róma  polgárai !  ujjongjatok,  örvendjetek,  hajítsátok 
magasra  sipkátokat,  kalpagtokat  vagy  ami  éppen  a 
fejeteken  van !  Nagy  szerencse  ért  benneteket  ;  falaitok 
közé  érkezett  a  világhírű  Bramhilla  hercegnő  a  messze 
Ethiópiából,  aki  a  legszebb  a  szépek  között  és  oly  mér- 
hetetlen kincsek  ura,  hogy,  bizony,  könnyen  kikövez- 
tethetné az  egész  korzót  gyémántokkal  és  brilliánsok- 
kal  —  és  ki  tudja,  mit  meg  nem  tesz  a  kedvetekért !  — 
Tudom,  sokan  vannak  köztetek,  akik  nem  csacsik,  ha- 
nem járatosak  a  történelemben.  Nos,  ezek  tudni  fog- 
ják, hogy  Brambilla  hercegnő  őfensége  a  bölcs  Cophetua 
király  ivadéka,  aki  Tróját  építette  és  hogy  nagybátyja 
a  serendippói  király,  egy  barátságos  úr,  ki  itt  a  S.  Carlo 
előtt,  köztetek,  kedves  gyermekeim,  gyakran  ette  magát 
torkig  makarónival.  Ha  még  hozzáteszem,  hogy  Brambilla 
őnagyságát  nem  kisebb  személy  tartotta  a  keresztvíz 
alá,  mint  Tartagliona,  a  tarokk  királynője  és  hogy  lant- 
játékra maga  Pulcinella  tanította,  —  akkor  éppen  ele- 
get tudtok,  hogy  kibújjatok  a  bőrötökből  az  örömtől,  — 
nosza,  tegyétek  meg,  emberek!  —  Titkos  tudományaim, 
a  fekete,  fehér,  sárga  és  kék  mágia  ereje  által  megtud- 
tam, hogy  ő  érkezett  közénk,  mert  azt  hiszi,  hogy  a 
korzó  álarcosai  között  megtalálhatja  kebelbarátját  és 
vőlegényét,  Cornelio  Chiapperi,  asszír  herceget,  aki  el- 
hagyta Ethiópiát,  hogy  itt,  Rómában  kihúzassa  egyik 
zápfogát,   amely  müveletet   volt  szerencsém   végre  is 

E.  T.  A.  Hofifmann  :  Brambilla  hercegnő.  2 

hajtani!  —  íme,  tekintsétek  meg!»  —  Celionati  kinyi- 
tott egy  kis  arany  tokot,  egy  hosszú,  hegyes,  hófehér 
fogat  húzott  elő  és  a  magasba  emelte.  A  nép  az  öröm 
és  elragadtatás  hangos  ri vajába  tört  s  egy-kettöre  el- 
kapkodta a  hercegi  fog  másolatait,  melyeket  Celionati 
árúba  bocsátott.  «S  gondoljátok»,  folytatta  Cehonati, 
«gondoljátok  csak,  jó  emberek,  miután  Cornelio  Chiap- 
peri  asszir  herceg  a  legnagyobb  elszántsággal  és  türelem- 
mel kiállotta  az  operációt,  maga  sem  tudja,  miként, 
egyszerre  csak  elveszett.  —  Keressétek,  emberek,  ke- 
ressétek, Cornelio  Chiapperi  asszir  herceget,  keressétek 
szobáitokban,  konyháitokban,  pincéitekben,  szekrényei- 
tekben és  fiókjaitokban !  —  Aki  megtalálja  és  Brambilla 
hercegnőnek  sértetlenül  átadja,  ötszázezer  arany  juta- 
lomban részesül.  Ennyit  tűzött  ki  Brambilla  hercegnő 
a  fejére,  nem  számítva  értelem  és  elmésség  tekintetében 
nem  csekély  tartalmát.  —  Keressétek  hát,  emberek, 
keressétek!  —  De  vájjon  meg  tudjátok-e  találni  Cor- 
nelio Chiapperi  asszir  herceget,  még  ha  az  orrotok  előtt 
áll  is?  —  Igen!  —  megláthatjátok-e  a  fenséges  herceg- 
nőt, még  ha  közvetlen  mellettetek  suhan  is  el?  Nem, 
erre  nem  vagytok  képesek,  csak  ha  ama  pápaszemeket 
használjátok,  melyeket  Rufíiamonte,  a  bölcs  indus  va- 
rázsló, maga  köszörült  ;  és  csupa  felebaráti  szeretetből 
és  könyörületből  szolgálok  nektek  ilyenekkel,  ha  el- 
tekintetek néhány  paolótól».  Avval  kinyitott  egy  ládát 
s  egy  csomó  rendkívül  nagy  szemüveg  került  napvilágra. 
Már  a  hercegi  zápfogakért  is  veszedelmes  tülekedés 
volt,  de  még  ennél  is  veszedelmesebb  a  szemüvegekért. 
A  civódásból  lökdösődés  és  ütlegelés  lett,  végül,  itáliai 
szokás  szerint,  fölvillantak  a  kések  s  a  sbirreknek  ismét 
közbe  kellett  lépni,  hogy  a  népet  szétkergessék,  mint 
elébb  a  Pistoja-palota  előtt. 


Míg  mindez  lejátszódott,  Giglio  Fava,  mély  álmo- 
dozásba merülve,  még  mindig  ott  állt  a  Pistoja-palota 
előtt  és  a  falakra  meredt,  melyek  a  világ  legcsodálato- 
sabb álarcosmenetét  érthetetlen  módon  elnyelték.  Kü- 
lönös volt,  hogy  nem  tudott  legyőzni  valami  kéjel- 
metlen és  mégis  édes  érzést,  mely  egész  lelkét  hatal- 
mába ejtette  ;  s  még  különösebb,  hogy  a  hercegnőről 
való  álmát,  aki  a  puska  tüzéből  előszikrázott  s  karjaiba 
vetette  magát,  minden  áron  vonatkozásba  akarta  hozni 
a  kalandos  menettel,  sőt  az  a  sejtelme  támadt,  hogy  a 
tükrösablakú  kocsiban  senki  más  nem  ült,  mint  éppen 
az  ő  álomhercegnője.  Álmodozásaiból  nyájas  váll  vere- 
get és  ébresztette  föl  ;  a  ciarlatano  állt  előtte. 

«Ej»,  kezdte  Celionati,  «ej,  kedves  Giglióm,  nem  jól 
tette,  hogy  otthagyott  engem  s  nem  vásárolt  egy  her- 
cegi zápfogat  vagy  legalább  egy  bűvös  szemüveget*. 
«Menjen»,  válaszolt  Gigho,  «menjen  innen  a  bolond- 
gombáival, az  ostoba  lefetyelésével ;  karattyoljon  csak 
a  népnek,  ha  meg  akar  szabadulni  semmirevaló  portéká- 
jától!)) —  «Hohó»,  mondta  Celionati,  «csak  ne  olyan 
lóhátról,  ifjú  úr!  Azt  hiszem,  találna  a  portékám  között, 
melyet  semmirevalónak  kegyeskedik  nevezni,  néhány 
jeles  csodaszert  s  különösen  olyan  talizmánt,  mely  erőt 
adna  önnek,  hogy  kitűnő  vagy  jó,  vagy  legalább  is 
tűrhető  színész  legyen,  mert  jelenleg  ismét  rendkívül 
siralmasan  méltóztatik  ágálni !»  «Mit?»  kiáltott  Gigho 
fölfortyanva,  <<mit?  Signor  Cehonati,  uraságod  siralmas 
színésznek  mer  engem  nevezni?  engem,  Róma  bálvá- 
nyát ?»  «Bábú!»  válaszolt  Cehonati  hidegvérrel,  «bábú, 
ön  olyanokat  képzel  magáról,  amiből  egy  szó  sem  igaz. 
De  ha  föltűnt  is  önben  néha  valami  különösebb  szellem, 
mely  néhány  szerepében  sikerre  vezette,  a  mai  napon 
azt  a  kis  sikert  vagy  dicsőséget  is,  melyet  általa  nyert. 

visszavonhatatlanul  elveszítette.  Mert  nézze  csak,  ön 
teljesen  elfelejtette  hercegszerepét  és  ha  tán  dereng  is 
még  valami  kép  róla  az  ön  lelkében,  az  színtelen,  néma, 
merev  s  ön  nem  képes  többé  életre  idézni.  Az  ön  egész 
valóját  egy  különös  álomkép  tölti  el  s  ön  azt  hiszi,  hogy 
az  vonult  be  üvegkocsiban  a  Pistoja-palota  falai  közé.— 
Látja,  belelátok  én  a  zúzájába !» 

Gigho  pirulva  sütötte  le  szemét.  «Signor  Celionati*, 
mormolta,  «ön  valóban  rendkívüli  ember.  Bizonyosan 
bűvös  szellemek  állnak  a  szolgálatában,  akik  leg- 
titkosabb gondolataimat  is  el  engedik  lesni.  —  De 
viszont  az  ön  ostoba  hókusz-pókusza  a  nép  előtt  ! 
—  Sehogysem  tudom  összeegyeztetni,  —  nos,  — 
adjon  egy  olyan  nagy  pápaszemet !» 

Celionati  fölkacagott.  «Ilyenek  mind»,  kiáltott, 
«ilyenek  az  emberek  !  Míg  tiszta  fővel  és  egészséges  gyo- 
morral futkosnak  dolgaik  után,  semmiben  sem  hisznek, 
ami  nem  kézzelfogható;  de  ha  valami  emésztési  zavar 
áll  be  testükben  vagy  lelkükben,  mohón  kapnak  min- 
den után,  amit  odanyújtanak  nekik.  Hohó !  Ama  pro- 
fesszor, aki  kiátkozta  a  világ  valamennyi  sympathetikus 
orvosszerét,  másnap  igen  pathetikus  méltósággal  lopód- 
zott a  Tiberis  vizéhez  s  egy  vén  koldusasszony  taná- 
csára a  folyamba  hajította  bal  lábára  való  papucsát, 
mivel  azt  hitte,  hogy  avval  együtt  kínzó  lázát  is  vízbe 
fojthatja.  Ama  legbölcsebb  signor  a  bölcsek  között  meg 
rontófű  porát  hordta  a  kabátja  csücskében,  hogy  jobban 
tudjon  labdát  verni.  —  Tudom,  signor  Fava,  hogy  ön 
Brambilla  hercegnőt,  gyönyörű  álomképét,  szeretné 
látni  a  szemüvegen  át;  nos,  az  nem  fog  olyan  hamar 
sikerülni.  —  Különben  vegye  és  próbálja  meg  !» 

Giglio  vágytól  égve  ragadta  meg  az  óriási,  ra- 
gyogó, szép  szemüveget,  melyet  Celionati  odanyújtott 

és  a  palotára  nézett.  A  palota  falai  csodálatosképpen 
átlátszó  kristállyá  váltak ;  de  csak  különös  alakok 
értelmetlen,  tarka  gomolygását  látta  s  csak  néha 
rángott  át  lelkén  egy  villamos  sugár,  az  édes  álom- 
alakot jelezve,  ki  úgy  látszott,  mindhiába  igyekszik 
kiszabadulni  az  örült  káoszból. 

«Ezer  ördög  és  pokol  szakadjon  a  nyakába  h  rikol- 
tott egyszerre  egy  félelmetes  hang  a  szemlélődésbe  me- 
rült Giglio  háta  mögött,  aki  érezte,  hogy  vállon  ragad- 
ják, «ezer  ördög  és  pokol !  —  Ön  tönkretesz  engem.  Tíz 
perc  múlva  fölgördül  a  függöny  ;  öné  az  első  jelenet 
s  ön  itt  áll  és  bámulja  az  üres  palota  vén  falait,  mint 
valami  eszelős  !» 

Giglio  szinházának  impresszáriója  volt  az,  aki  sze- 
gény, halálos  félelemben  verejtékezve  futkosta  be  egész 
Rómát,  hogy  a  nyomaveszett  primo  amoroso-t  meg- 
keresse és  végül,  ahol  legkevésbbé  gyanította,  ott  ta- 
lált rá. 

((Várjunk  egy  pillanatra !» kiáltott  Celionati  s  ugyan- 
csak vállon  ragadta  a  szegény  Gigliót,  meglehetős  mar- 
kosán, hogy  levert  karóként  moccanni  sem  tudott, 
«várjunk  egy  pillanatra !»  Aztán  csöndesebben  folytatta: 
«Signor  Giglio,  lehetséges,  hogy  holnap  meglátja  a  kor- 
zón álomképét.  De  bolondot  tenne,  ha  valami  szép 
maskarába  öltözködne  ki  ;  az  megfosztaná  a  szépséges 
szépnek  látásától.  Minél  különösebben,  minél  förtelme- 
sebben, annál  jobb!  Tegyen  föl  egy  jó  nagy  orrot, 
mely  becsülettel  és  biztonságos  nyugalommal  tudja  hor- 
dani a  szemüvegemet!  mert  arról  nem  szabad  meg- 
feledkeznie !» 

Cehonati  eleresztette  GigHót,  s  abban  a  pillanatban 
az  impresszárió  elszáguldott  amorosójával,  mint  a  för- 
geteg. 

Giglio  nem  mulasztott  el  másnap  maskarát  sze- 
rezni, s  Celionati  tanácsa  szerint,  eléggé  különöst  és  för- 
telmest. Két  lobogó  kakastollal  ékített  süveg,  hozzá 
álarc  vörös  orral,  mely  kampós  alkatával  s  mértéktelen 
hosszúságával  és  hegyességével  a  legpajzánabb  orrok 
kicsapongásai t  is  fölülmulta,  a  Brighelláéhoz  hasonló 
nagygombu  mellény,  széles  fakard  —  azonban  Giglio 
önmegtagadásának  mértéke  is  betelt,  amikor  mindeze- 
ket felöltvén,  még  egy  bö,  papucsáig  érő  nadrágba  kel- 
lett volna  bujtatnia  a  legékesebb  talapzatot,  melyen  va- 
laha egy  primo  amoroso  állt  és  lépkedett.  «Nem,»  kiál- 
tott GigHo,  «az  nem  lehetséges,  hogy  őfensége  mitse 
adjon  az  arányos  termetre,  hogy  vissza  ne  riadjon  ily 
szörnyű  torzképtöl.  Azt  a  színészt  fogom  utánozni,  aki 
Gozzi  darabjában  borzalmas  álcában  játszotta  a  kék 
szörnyeteget  s  mégis,  mikor  a  foltos  párduckarmok  alól 
kidugta  természetadta,  szépformájú  kezét,  már  átvál- 
tozása előtt  megnyerte  a  nők  szívét !  —  Ami  nála  a  kéz 
volt,  az  nálam  a  láb !»  —  S  így  Gigho  csinos,  égszínkék 
selyemnadrágot  húzott  föl,  sötétvörös  csokrokkal,  hozzá 
rózsaszín  harisnyát  és  sötétvörös  szalagú,  fehér  cipőt  s 
bár  mindez  egészen  csinos  volt,  mégis  némileg  különö- 
sen ütött  el  egyéb  öltözékétől. 

Giglio  szentül  hitte,  hogy  Brambilla  hercegnő  teljes 
fényben  és  pompában  lép  eléje,  ragyogó  kísérettel  körül- 
véve ;  de  mivel  mindebből  semmit  sem  vett  észre,  arra 
gondolt,  hogy  Celionati  szavai,  melyek  szerint  csak  a 
bűvös  szemüveg  segítségével  pillanthatja  meg  a  her- 
cegnőt, azt  jelentik,  hogy  a  drágalátos  valami  különös 
álarc  alá  rejtette  szépségét. 

Nyugtalanul  szaladgált  föl  s  alá  a  korzón,  minden 
női  maskarát  alaposan  megszemlélve  s  nem  ügyelve  a 
csipkelődésekre,  míg  végül  egy  félreesőbb  helyre  ért. 

« Jó  signore,  drága,  jó  signore !»  reccsentett  rá  valaki.  Egy 
ückó  állott  előtte,  aki  esztelen  furcsaságával  mindent 
fölülmúlt,  ami  hasonlót  eleddig  látott.  A  maskara  hegyes 
szakállával,  pápaszemével,  kecskeször-hajával,  továbbá 
testtartásával,  —  meghajtott,  görbe  hátával,  előretolt 
jobb  lábával,  —  Pantalonenak  látszott  ;  az  elöreszö- 
gellő,  két  kakastollal  díszített  süveg  azonban  nem  illett 
ehhez.  Ujjas,  nadrág,  a  kis  fakard  az  oldalán,  nyilván- 
valóan Pulcinellára  vallott. 

«Jó  signore,))  szólította  meg  Gigliot  Pan taloné,  (ne- 
vezzük így  a  maskarát,  módosított  öltözéke  ellenére  is,) 
«jó  signore !  mily  szerencsés  nap,  mely  azt  a  gyönyört  és 
tisztességet  juttatja  részemül,  hogy  önt  megpillantha- 
tom !  Nem  tartozik  vájjon  az  én  családomhoz  uraságod  ?» 
«Bármennyire,»  felelt  Giglio  udvarias  meghajlással,  «bár- 
mennyire  el  lennék  ettől  ragadtatva,  mivel  ön,  tisztelt 
signore,  módfelett  tetszik  nekem,  mégsem  tudom,  minő 
rokonság  áll  fönn  közöttünk?»  —  «Ó,  istenem !»  szakí- 
totta félbe  Pantalone,  «ó,  istenem!  jó  signore,  nem  járt 
ön  valaha  Asszíriában ?»  «Valami  homályos  emlék  lebeg 
szemem  előtt, »  válaszolt  Giglio,  «mintha  egyszer  útban 
lettem  volna  arrafelé,  de  csak  Frascati-ig  jutottam, 
ahol  a  nyomorult  vetturino  fölfordított  a  kapu  előtt, 
úgy,  hogy  ez  az  orr  ...»  —  «Ó,  istenem !»  kiáltott  Pan- 
talone, «így  hát  igaz  ?  —  Ez  az  orr,  ezek  a  kakastollak  — 
drága  hercegem  —  ó,  Cornelióm !  —  De  látom,  hogy  ön 
elsápad  az  örömtől,  hogy  ismét  rám  talált  —  ó,  hercegem! 
Csak  egy  kortyintást,  egyetlen  kortyintást !» 

S  Pantalone  fölvette  a  nagy  fonatos  üveget,  amely 
előtte  állt  és  odanyújtotta  Giglionak.  Ebben  a  pillanat- 
ban finom,  vöröses  pára  szállt  elő  az  üvegből  s  Bram- 
billa  hercegnő  bájos  arcává  sűrűsödött  ;  majd  a  kedves 
kis  alak  derékig  kiemelkedett  s  apró  karocskáit  kitárta 

Giglio  felé.  Ez  magánkívül  elragadtatásában  fölkiál- 
tott :  «ó,  szállj  ki  egészen,  hadd  pillanthassalak  meg  tel- 
jes szépségedben!))  De  ugyanekkor  erős  hang  dördült 
fülébe  :  <(Te  nyúllábú  piperkőc,  égszínkékben  és  rózsa- 
színben, hogy  mered  te  magad  Cornelio  hercegnek  ha- 
zudni !  —  Takarodj  haza  s  aludd  ki  magad,  te  fajankó !» 
—  «Goromba  fráter !»  pattant  föl  Giglio  ;  de  körülötte 
maskarák  hullámzottak  és  áradtak  s  Pantalone  üvegével 
együtt  nyomtalanul  eltűnt. 


MÁSODIK  FEJEZET. 

Arról  a  különös  állapotról,  melyben  az  ember  hegyes  köveken 
sebzi  föl  a  lábát,  elfelejt  előkelő  személyeket  üdvözölni  és  fejjel 
rohan  zárt  kapuknak.  —  Egy  tál  makaróni  hatása  a  szerelemre 
és  ábrándozásra.  —  A  színészpokol  iszonyú  kínjai  és  Arlecc- 
hino.  —  Miként  nem  találja  Giglio  kedvesét,  ellenben  szabó- 
legények kezébe  esik  s  eret  vágnak  rajta.  —  Herceg  a  cukor- 
skatulyában és  az  elveszett  szerelmes.  —  Miként  szeretne  Giglio 
Brambilla  hercegnő  lovagja  lenni,  mivel  zászló  nőtt  ki  a  hátából. 

Bocsásd  meg,  kedves  olvasó,  ha  az,  aki  ezt  a  tör- 
ténetet Brambilla  hercegnőről  szakasztott  úgy  szán- 
dékszik elmesélni  néked,  mint  azt  Callot  mester  merész 
tollvonásai  ábrázolják,  föltételezi  rólad,  hogy  legalább 
is  a  könyv  utolsó  szaváig  átengeded  magad  e  csodálatos 
históriának,  sőt  valami  keveset  el  is  hiszel  belőle.  —  De 
talán  már  abban  a  percben,  midőn  a  mese  fonala  a  Pis- 
toja  palotába  gömbölyödik,  vagy  midőn  a  hercegnő  a 
borosüveg  kékes  ködéből  előszáll,  talán  már  akkor  föl- 
kiáltottál :  ostoba,  hazug  fecsegés!  és  tekintet  nélkül 
a  szép  rézmetszetekre  rosszkedvűen  elhajítottad  a 
könyvet?  —  Akkor  minden  rábeszélésem  későn  lenne, 
hogy  megnyerjelek  a  callot-i  capriccio  különös  varázs- 
latának s  ez  valóban  elég  kellemetlen  volna  rám  és 
Brambilla  hercegnőre  nézve!  De  hátha  remélled,  hogy 
a  szerző  csak  megbokrosodott  valami  őrült  látomástól, 
ami  hirtelen  az  útjába  került  s  félrecsapott  a  vad  sűrű- 

ségbe  és  hogy  kijózanodva,  ismét  visszatérül  a  széles, 
sima  útra  és  e  reményben  tovább  olvasol !  —  Sok  szeren- 
csét! —  Elmondhatom,  nyájas  olvasó!  hogy  (miként 
tán  saját  tapasztalatodból  is  tudod,)  egyszer-másszor 
sikerült  már  nékem  mesés  kalandokat  —  épp  abban  a 
pillanatban,  mikor  a  fölizgatott  képzelet  délibábjaiként 
semmivé  készültek  mosódni,  —  megragadni  s  úgy  ala- 
kítani, hogy  akiknek  szemei  voltak  effajta  dolgokra, 
valósággal,  élethíven  láthatták  azokat  s  éppen  ezért 
hittek  bennük.  Ebből  merítettem  bátorságot,  hogy 
továbbra  is  nyilvánosan  űzzem  kedélyes  érintkezésemet 
a  kalandos  alakokkal  és  hóbortos  tüneményekkel  s  a 
legkomolyabb  embereket  is  meghívjam  e  különös,  tarka 
társaságba.  Ne  tekintsd,  kedves  olvasó,  e  bátorságot 
elbizottságnak,  hanem  csupán  megbocsátható  igyekvés- 
nek,  hogy  a  köznapi  megszokottság  szűk  köréből  ki- 
csaljalak s  ismeretlenebb  tájakon,  melyek  azonban 
mégis  ama  birodalomhoz  tartoznak,  mely  fölött  az 
emberi  szellem  kénye-kedve  szerint  uralkodik  a  való 
életben,  egészen  sajátságos  módon  mulattassalak.  —  De 
ha  mindezt  lári-f árinak  is  tartjátok,  szorongatott  hely- 
zetemben még  mindig  hivatkozhatom  igen  komoly 
könyvekre,  melyekben  hasonló  fordul  elő  s  melyeknek 
tökéletes  hihetősége  ellen  semminemű  aggályunk  nem 
támadhat.  Ami  ugyanis  Brambilla  hercegnő  felvonulá- 
sát illeti,  amely  egyszarvúival,  lovaival  s  egyéb  jár- 
müveivel akadálytalanul  haladt  át  a  Pistoja  palota 
szűk  kapuin,  —  már  Péter  Schlemihl  csodálatos  tör- 
ténetében, melynek  közzétételét  Adalbert  Chamissonak, 
a  jeles  világjárónak,  köszönhetjük,  van  szó  bizonyos 
kedélyes,  szürke  emberről,  ki  olyan  mesteri  bíivészke- 
dést  visz  véghez,  mely  megszégyeníti  a  mi  csodáinkat. 
Tudniilhk,  amint  ismeretes,  akadálytalanul  és  kényei- 

mcsen  huzogál  clö  ugyanazon  kabátzsebböl  angoltapaszt, 
tubusokat,  szőnyeget,  sátort,  vagy  akár  kocsit  és  lovat, 
tetszés  szerint.  —  Ami  pedig  a  hercegnőt  illeti  —  De 
elég !  —  Megemlíthetném  ugyan,  hogy  az  életben  gyak- 
ran állunk  hirtelen  egy  csodálatos  varázshon  nyitott 
kapuja  előtt  s  bepillantást  nyerhetünk  legbelsőbb  ház- 
tartásába a  hatalmas  szellemnek,  kinek  lehcllete  külö- 
nös sejtelmekre  indítva,  titokzatosan  leng  körül  ben- 
nünket ;  de  te,  kedves  olvasó,  talán  joggal  állíthatnád, 
hogy  ama  kapuból  sohasem  láttál  ilyen  bomlott  capric- 
ciot  kiv^onulni,  mint  amilyent  én  látni  véltem.  Azért  in- 
kább azt  kérdezem  tőled,  hogy  vájjon  még  sohasem  tá- 
madt életedben  valami  különös  álmod,  melynek  szüle- 
tésében sem  az  elrontott  gyomornak,  sem  a  szesz  vagy 
a  láz  szellemének  nem  volt  része?  hanem,  mintha  a 
bűvös,  bájos  varázskép,  mely  különben  csak  távoli  sej- 
telmekben szólt  hozzád,  elfoglalná  egész  bensődet,  ti- 
tokzatos nászt  ülne  szellemeddel  s  te  szűzi  kéjben  szem- 
lélnéd, érinteni  se  mernéd  az  édes  arát,  aki  ragyogó 
pompában  vonul  be  a  gondolatok  komor,  sötét  műhe- 
lyébe, —  ez  pedig  a  varázskép  fénye  előtt  vakító  ragyo- 
gással tárul  föl,  s  minden  sóvárgás,  minden  remény,  a 
forró  vágy  :  fölfogni  az  elmondhatatlant,  fölébredne, 
megelevenedne  s  izzó  villámokban  cikázna  s  te  el  sze- 
retnél merülni  a  névtelen  fájdalomban  és  csak  a  bájos 
bűvalak  lenni!  —  És  mikor  fölébredtél  az  álomból?  -- 
A  kimondhatatlan  elragadtatás,  mely  külső  életedben 
metsző  fájdalommal  dúlja  föl  lelkedet,  —  nem  maradt-e 
meg  továbbra  is?  És  nem  látszott  minden  sivárnak, 
szomorúnak,  fakónak  körülötted?  és  nem  vélted-e,  hogy 
amaz  álom  a  valóságos  léted,  amit  pedig  életednek  tar- 
tottál, az  nem  egyéb,  mint  az  elámított  érzékek  csaló- 
dása? és  ugy-e,  mind  ezek  a  gondolatok  egy  gyújtó- 

pontba  sugárzottak  össze,  a  legbensőbb  áhítat  tűzkely- 
hébe,  mely  édes  titkodat  rejté  a  külvilág  sivár,  vak  haj- 
szájától? —  Hm!  —  ilyen  álmatag  hangulatban  az  ember 
könnyen  megsebzi  a  lábát  éles  kövekben,  elfelejt  kalapot 
emelni  előkelő  emberek  előtt,  jó  reggelt  kivan  barátai- 
nak késő  éjszaka,  fejjel  rohan  az  első  kínálkozó  kapunak, 
amelyet  elfeledtek  kinyitni ;  egyszóval,  a  szellem  úgy 
hordja  a  testet,  mint  valami  kényelmetlen  ruhát,  mely 
mindenütt  bő,  hosszú  és  alkalmatlan. 

Ily  állapotba  jutott  Giglio  Fava,  az  ifjú  színművész, 
midőn  egymásután  több  napon  át  hiába  próbálta  Bram- 
billa  hercegnő  legkisebb  nyomát  is  fölfedezni.  Ami  cso- 
dálatosat a  korzón  látott,  az  mind  álma  folytatásának 
tűnt,  mely  közelébe  hozta  kegyesét,  kinek  képe  fölbu- 
kott vágyai  feneketlen  tengeréből,  míg  maga  már-már 
alámerült  s  eltűnt  e  tengerben.  Élete  csak  az  álma  volt, 
minden  egyéb  lényegtelen,  üres  semmiség  :  és  így  gon- 
dolhatjuk, hogy  a  színészetet  is  teljesen  elhanyagolta. 
Sőt  mi  több,  ahelyett,  hogy  szerepének  szavait  mondo- 
gatta volna,  csak  álomképéről  beszélt,  Brambilla  her- 
cegnőről ;  esküdözött,  hogy  az  asszír  herceget  hatalmába 
kerítette,  s  gondolatai  tévútjain  csatangolva  azt  hitte, 
hogy  ő  maga  az  asszír  herceg,  —  végül  is  zavaros, 
kusza  beszédek  labirintusába  jutott.  Mindenki  őrültnek 
tartotta  ;  elsősorban  pedig  az  impresszárió,  aki  végtére 
egyszerűen  elkergette  ;  s  így  sovány  kis  jövedelme  is 
egészen  odaveszett.  A  néhány  arany,  melyet  impresszá- 
riója nagylelkűen  odavetett  a  búcsúzásnál,  csak  rövid 
ideig  volt  elegendő,  a  legsanyarúbb  nyomor  nyújtogatta 
felé  csápjait.  Máskor  ez  nagy  gondot  és  aggodalmat  oko- 
zott volna  szegény  Giglionak;  most  ügyet  sem  vetett  rá, 
mivel  oly  egekben  lebegett,  ahol  nincs  szükség  földi 
aranyakra. 

Ami  az  élet  közönséges  szükségleteit  illeti,  Giglio, 
nem  nagyon  finnyásán,  valamely  frittcrolinál  szokta 
éhét  csillapítani,  a  nyilt  utcán  fölállított  lacikonyhák- 
ban, így  történt,  hogy  egy  nap  el  szeretett  volna  fo- 
gyasztani egy  tál  makarónit,  amelynek  ingerlő  gőze  eléje 
áradt  a  bódéból.  Belépett  ;  de  midőn  erszényét  kihúzta, 
hogy  szegényes  ebédjét  kifizesse,  arra  a  megdöbbentő 
fölfedezésre  jutott,  hogy  egyetlen  baiocco  sincs  benne. 
Ugyanekkor  azonban  az  anyagi  princípium,  mely  a  szel- 
lemit, ha  még  oly  büszke  is,  e  földön  lealázó  szolgaság- 
ban tartja,  élénken  és  hatalmasan  fölpezsdült  Giglioban. 
Ami  sohasem  történt  meg  vele,  midőn  fennkölt  gondo- 
latokkal eltelve,  valósággal  elköltött  egy  jó  tál  maka- 
rónit, most  érezte,  hogy  szokatlanul  éhes  és  igyekezett 
megnyugtatni  a  lacikonyhást,  hogy  bár  véletlenül  egy 
krajcár  sincs  nála,  de  következő  napon  feltétlenül  meg- 
fizeti az  ételt,  amit  megenni  szándékozik.  A  lacikonyhás 
azonban  az  arcába  nevetett  és  így  vélekedett:  ha  nincs 
pénze,  csak  egy  módon  csillapíthatja  étvágyát;  hagyja 
ott  gyönyörű  keztyüit,  vagy  a  kalapját,  vagy  a  köpe- 
nyét. Csak  most  látta  szegény  Giglio  igazán,  hogy  mi- 
lyen rettenetes  helyzetbe  jutott.  Már  elképzelte  magát, 
amint  toprongyos  koldusként,  levest  kanalaz  a  kolos- 
torok előtt.  De  még  élesebb  fájdalom  nyilait  szívébe, 
mikor  álmadozásából  riadva,  Celionatit  vette  észre,  aki 
szokott  helyén,  a  S.  Carlo  templom  előtt  fintoraival  mu- 
lattatta a  népet,  s  amint  odanézett,  oly  pillantást  vetett 
feléje,  melyből  a  leggyilkosabb  gúnyt  lehetett  kiolvasni. 
—  A  bájos  álomkép  eltűnt,  semmivé  vált,  szétfoszlottak 
édes  sejtelmei  ;  bizonyos  volt  benne,  hogy  az  elvetemült 
Cehonati  ördögi  mesterkedésekkel  megcsalta  s  balga 
hiúságát  csúf  kárörömmel  kihasználva,  méltatlan  mó- 
don  föl  ült  ette  Brambilla  hercegnővel. 

Bőszülten  rohant  el  onnét,  már  nem  érzett  éhséget, 
csak  arra  gondolt,  mikép  állhatna  bosszút  a  vén  boszor- 
kánymesteren. 

Maga  sem  tudta,  mily  különös  érzés  hatolt  át  dühén 
és  haragján  s  kényszerítette  megállásra,  mintha  hirtelen 
valami  ismeretlen  varázslat  igézte  volna  meg.  —  «Gia- 
cinta!»  szakadt  ki  belőle  a  kiáltás.  Ott  állt  a  ház  előtt, 
melyben  a  leány  lakott  s  melynek  meredek  lépcsőit 
annyiszor  hágta  a  titokzatos  szürkületben.  Arra  gondolt, 
miként  idézte  föl  a  csalóka  álomkép  elsőben  a  drága 
leányka  haragját,  miként  hagyta  el  akkor,  viszont  nem 
látva,  rá  sem  gondolva  többé,  miként  vesztette  el  sze- 
relmesét, miként  sülyedt  bajba  és  nyomorúságba  s  mind- 
ezt Celionati  örült,  lelketlen  fondorkodásai  miatt.  Tel- 
jesen elmerülve  keserves  bánatában,  alig  tudott  magá- 
hoz térni,  míg  végül  elhatározta,  hogy  nyomban  fölmegy 
és  bármibe  kerül  is,  Giacinta  kegyét  ismét  megnyeri.  — 
A  gondolatot  követte  a  tett !  —  De  midőn  Giacinta  aj- 
taján kopogott,  néma  csönd  felelt  belülről.  —  Fülét  a 
deszkához  szorította,  egyetlen  lélekzet vételt  sem  lehe- 
tett hallani.  Ekkor  panaszos  hangon,  többször  egymás- 
után Giacinta  nevét  kiáltotta  ;  s  mikor  erre  sem  kapott 
választ,  a  legmegindítóbb  vallomásokba  kezdett  ostoba- 
ságáról ;  bizonyítgatta,  hogy  maga  a  sátán  csábította 
el,  az  átkozott,  kuruzsló  Celionati  alakjában  és  mély 
bánatát  és  forró  szerelmét  a  legszentebb  esküdözéssel 
erősítette. 

Végül  alulról  egy  hang  harsant  föl  :  «Kiváncsi  va- 
gyok, miféle  szamár  lamentál  olyan  keservesen  az  én 
házamban  és  bömböl  idő  előtt,  mikor  még  oly  messze 
vagyunk  hamvazószerdától!))  Signor  Pasquale  volt  az, 
a  kövér  házigazda,  aki  szuszogva  mászott  föl  a  lépcsőn 
és  amint  Gighot  megpillantotta,  fölkiáltott  :  «Ah !  —  ön 

az,  signor  Giglio?  —  Mondja,  mi  az  ördög  bujt  önbe, 
hogy  itt  egy  üres  szobába  nyöszörgi  valamely  Ízetlen 
tragédia  oh-jait  és  ah-jait?»  «Üres  szobába ?»  —  horkant 
föl  Giglio,  «Üres  szobába?  Minden  szentek  nevére, 
signor  Pasquale,  szóljon,  hol  van  Giacinta?  —  hol  van 
az  én  életem,  mindenségem?*  —  Signor  Pasquale 
Gigliora  meredt  és  nyugodtan  felelt  :  <(Signor  Giglio, 
tudom,  mi  történt  önnel  ;  egész  Róma  tudja,  miért  kel- 
lett otthagynia  a  színpadot,  —  az  ön  kerekei  nincsenek 
egészen  rendben.  —  Menjen  orvoshoz,  menjen  kedve- 
sem, csapoltasson  le  néhány  font  vért  és  dugja  a  fejét 
hideg  vízbe !»  —  «Ha  még  nem  vagyok»,  kiáltott  Giglio 
hevesen,  «ha  még  nem  vagyok  örült,  akkor  nyomban 
megörülök,  ha  meg  nem  mondja  azonnal,  hol  van 
Giacinta.*  —  «Nem  adta  tudtomra, »  folytatta  signor 
Pasquale  nyugodtan,  «nem  adta  tudtomra,  signor 
Giglio,  hogy  ön  nem  értesült  róla,  miként  távozott 
Giacinta  egy  héttel  ezelőtt  házamból,  az  öreg  Beatrice 
kiséretében.» 

Mikor  azonban  GigHo  felbőszülve  kiáltott  :  «Hol 
van  Giacinta  ?»  s  amellett  a  vaskos  házigazdát  erősen 
megragadta,  ez  olyan  ordítozást  csapott  :  «Segítség! 
Segítség!  Gyilkos !»,  hogy  az  egész  háznép  összefutott. 
Egy  tenyeres-talpas,  siheder  háziszolga  odaugrott, 
megragadta  szegény  Gigliot,  leráncigálta  a  lépcsőn  és 
olyan  könnyedén  lódította  ki  a  kapun,  mintha  csak  egy 
pólyásbaba  lett  volna  a  markában. 

Nem  törődve  a  kemény  eséssel,  Gigho  föltápász- 
kodott, s  most  már  valóban  félig  őrülten,  elrohant 
Róma  utcáin.  A  szokás  szülte  ösztön  abban  az  órában, 
melyben  máskor  színházba  kellett  sietnie,  egyenest 
odavitte,  a  színészek  öltözőjébe.  Csak  ottan  eszmélt  rá, 
hol  van,  s  mélv  bámulattal  látta,  hogy  ahol  azelőtt 

ezüstbe  és  aranyba  piperkézett,  tragikus  hősök  lépked- 
tek, méltóságosan,  fellengző  verssorokat  ismételgetve, 
melyekkel  —  hitük  szerint  —  a  közönséget  bámulatba, 
furoreba  ejtik,  most  Pantalone  és  Arlecchino,  Truffal- 
dino  és  Colombina,  szóval  az  olasz  komédia  és  panto- 
mima  valamennyi  alakja,  rajzzá  körül.  Szinte  földbe 
gyökeredzve  állt  ott  és  tágranyított  szemmel  bámult, 
mint  aki  hirtelen  mély  álomból  ébred  és  ismeretlen, 
hóbortos  társaságot  lát  maga  körül. 

Giglio  zavaros,  búszántotta  külseje  az  impresszárió 
lelkében  valami  lelkifurdalás  félét  ébreszthetett,  mert 
hirtelen  igen  barátságos,  lágyszívű  emberré  lett. 

Csodálkozik,))  szólt  az  ifjúhoz,  (csodálkozik,  signor 
Fava,  hogy  itt  mindent  oly  másként  lát,  mint  mikor 
itthagyott  engem?  Bevallom,  hogy  a  drámai  előadások 
melyekkel  ezelőtt  színházam  büszkélkedhetett,  kezdték 
untatni  a  publikumot,  s  ez  az  unalom  rám  is  elragadt, 
annál  is  inkább,  mivel  erszényem  emiatt  a  lassú  sorva- 
dás nyomorú  állapotára  jutott.  így  hát  fölhagytam  a 
tragédiával  s  színházamat  a  könnyű  tréfának  és  mas- 
karáink csintalan  pajkosságának  engedtem  át  s  emellett 
jól  érzem  magam. » 

«Hah!»  kiáltott  Giglio  égő  orcával,  «hah,  signor 
impresszárió,  vallja  csak  be,  az  én  távozásom  buktatta 
meg  az  ön  szomorújátékait.  —  Hát  a  hős  bukásával  a 
tömeg  is,  melyben  az  ő  lehellet e  táplálta  az  életet,  holt 
semmiségbe  omlott  ?» 

«Ne  kutass uk,»  felelte  az  impresszárió  mosolyogva, 
«ne  kutassuk  az  okát!  de  úgy  látszik,  rossz  kedvében 
van,  —  menjen,  kérem,  nézze  meg  a  pantomimünket ! 
Talán  az  föl  vidítja  önt,  vagy  ön  változtatja  meg  érzel- 
meit és  visszatér  hozzám,  ámbátor  egészen  más  módon  ; 
mert   lehetséges  lenne,  hogy    —    menjen   csak,    men- 

jen!  —  Itt  van  ogy  jegy.  beléphet  a  színházba,  amikor 
tetszik !» 

Gigho  úgy  tett,  ahogy  mondták,  inkább  tompa 
közönyből  minden  iránt,  ami  körülötte  történik,  mint- 
sem kedvet  érezvén,  hogy  valóban  lássa  a  pantomimet. 

Nem  messze  tőle  két  álarcos  állott,  heves  beszél- 
getésbe merülve.  Giglio  többször  hallotta  a  nevét  em- 
líteni ;  ez  fölébresztette  kábiiltságából,  közelebb  lopód- 
zott, köpenyét  egészen  szeméig  arcába  húzva,  hogy  föl 
ne  ismerjék  s  mindent  kihallgathasson. 

«Igaza  van,»  szólt  az  egyik,  «igaza  van  :  Fava  az 
oka,  hogy  nem  láthatunk  többé  szomorújátékot  ebben 
a  színházban.  De  ellentétben  önnel,  azt  hiszem,  hogy  nem 
Fava  lelépésében  kereshetjük  és  találhatjuk  az  okot, 
hanem  inkább  föllépésében. »  «Hogyan  gondolja  ezt?» 
kérdezte  a  másik.  «Nos,»  folytatta  az  első,  «részemről 
ezt  a  Favat,  noha  igen  gyakran  sikerült  furoret  keltenie, 
mindig  a  legripacsabb  színésznek  tartottam  a  világon. 
Hát  csak  a  villámló  szemekből,  a  jóformájú  lábszárak- 
ból, a  díszes  ruhából,  a  tarka  süvegtollakból  s  a  széles 
cipőcsokrokból  áll  az  ifjú  drám.ai  hős?  Mikor  Fava 
kimért  táncléptekkel  elölibegett  a  színpad  hátteréből  s 
játszótársaival  mit  sem  törődve,  a  páholyok  felé  kan- 
csalgott,  mikor  különös,  keresett  pozit urában  megállva, 
alkalmat  nyújtott  a  szépeknek,  hogy  megcsodálják 
idomait,  valóban  úgy  tűnt  föl  előttem,  mint  a  szemét- 
domb fiatal,  oktondi,  tarka  kakasa,  amely  a  napfényben 
büszkélkedik  és  kellemeteskedik.  És  mikor  szemét 
forgatva,  karjaival  a  levegőt  fürészelve,  majd  lábujj- 
hegyre ágaskodva,  majd  tollkésként  összecsukolva, 
kongó  hangon  döcögtette  a  verseket  és  keservesen  handa- 
bandázott, mondja,  van  oly  értelmes  ember,  kinek 
keblét  igazán  megindította  volna?  —  De  mi,  olaszok, 

E.  T.  A.  Iloffinann  :   Brarnbilla  liercegnö.  3 

ilyenek  vagyunk  ;  szeretjük  a  túlzottat,  mely  egy  pil- 
lanatra erősen  megrázkódtat  és  ha  már  benne  vagyunk, 
elfelejtjük,  hogy  amit  húsnak  és  vérnek  tartunk,  csupán 
élettelen  bábú,  melyet  kívülről  rángatnak  mesterséges 
drótokon,  hogy  különös  mozdulataival  elámítson  ben- 
nünket. Így  járt  volna  Fava  is  ;  lassan-lassan  nyomo- 
rultul belepusztul,  ha  maga  nem  sietteti  korai  halálát .» 
«Azt  gondolom, »  vette  át  a  másik  a  szót,  «azt  gondolom, 
túlságos  szigorúan  ítéli  meg  szegény  Favat.  Ha  hiúnak, 
kényeskedőnek  mondja,  ha  azt  állítja,  hogy  sohasem  a 
szerepét,  hanem  csak  önmagát  játssza,  hogy  éppen  nem 
dicséretreméltó  módon  csak  a  sikert  hajhássza,  — 
mindenesetre  igaza  van  ;  de  mégis  egészen  csinos  tehet- 
sége volt,  s  hogy  végül  is  megbolondult,  azon  csak  rész- 
vétet érezhetünk,  annál  inkább,  mivel  bizonyára  a  játék 
erőfeszítése  okozta  őrültségét. »«Ne  higgye,»  válaszolt  az 
előbbi  kacagva,  «ne  higgye  azt !  Gondolná-e,  hogy  Fava 
csupa  szerelmi  hiúságból  őrült  meg?  —  Azt  hiszi,  hogy 
egy  hercegnő  szeretett  belé,  s  most  az  után  szaladgál 
árkon-bokron  át.  —  És  amellett  semmirekelősége  foly- 
tán úgy  elszegényedett,  hogy  ma  már  a  keztyűjét  és  a 
kalapját  kellett  a  fritterolinál  hagynia,  egy  tál  rágós 
makaróniért. »  «Mit  beszél ?»  kiáltott  a  másik,  «lehetséges 
lenne,  hogy  ilyen  őrültségek  történjenek?  —  De  egy 
vagy  más  módon  kellene  juttatni  valamit  ennek  a  sze- 
gény Giglionak,  hisz  mégis  csak  szerzett  nekünk  néhány 
kellemes  estét.  Az  a  fösvény  impresszárió,  akinek  ann)^ 
aranyat  játszott  a  zsebébe,  igazán  pártját  foghatná  és 
legalább  azt  megakadályozhatná,  hogy  nyomorogjon.* 
«Arra  nincs  szükség,»  szólt  az  első,  «Brambilla  hercegnő, 
aki  ismeri  tébolyát  és  nyomorát  és  aki  nő  létére  nemcsak 
megbocsáthatónak;  hanem  egészen  kedvesnek  tartja 
szerelmi  őrjöngését  és  szívesen  érez  iránta  részvétet, 

éppen  most  rejtetett  egy  kis,  arannyal  telt  erszényt  a 
zsebébe. ».  —  Mikor  az  idegen  e  szavakhoz  ért,  Giglio 
akaratlanul,  gépiesen  a  zsebéhez  kapott  és  valóban,  egy 
kis,  csörgő  arannyal  telt  erszényt  tapintott,  melyet 
bizonyára  az  ábrándos  Brambilla  hercegnőtől  kapott. 
Mintha  villamos  ütés  járta  volna  át  tagjait.  Nem  mert 
örülni  a  jókorjött  csodán,  mely  vigasztalan  helyzetéből 
egyszeriben  kirántotta,  sőt,  mintha  jeges  rémület  fuval- 
latát érezte  volna.  Ismeretlen  hatalmak  játékszerévé 
lett,  úgy  érezte,  rá  akart  rohanni  az  idegen  álarcosra, 
de  ugyanabban  a  pillanatban  észrevette,  hogy  a  vég- 
zetes beszélgetést  folytató  két  maskara  nyomtalanul 
eltűnt. 

Giglio  nem  merte  kihúzni  zsebéből  az  erszényt, 
hogy  alaposabban  meggyőződjék  létezéséről,  félt,  hogy 
kezeiben  semmivé  foszlik  a  tünemény.  De  miután 
egészen  elmerült  gondolataiba  és  lassacskán  megnyu- 
godott, arra  gondolt,  hogy  mindaz,  amit  ö  incselkedő 
varázserők  kísértésének  tart,  tán  bohózatban  fog  ki- 
lyukadni, amelyet  a  kalandos,  szeszélyes  Celionati  irá- 
nyit a  mély,  sötét  háttérből,  számára  láthatatlan 
fonalakon.  Arra  gondolt,  hogy  az  embertömeg  nyüzs- 
gésében maga  a  beszélő  idegen  dughatta  zsebébe  az 
erszénykét  és  mindaz,  amit  Brambilla  hercegnőről  mon- 
dott, az  incselkedés  folytatása,  melyet  Celionati  kez- 
dett. Amint  azonban  képzeletében  az  egész  varázslat 
természetesre  és  közönségesre  fordult  s  ily  módon  el- 
oszlott, visszaérezte  a  seb  fájdalmát  is,  melyet  a  kemény 
kritikus  ütött  rajta.  A  színészek  poklában  nincsen  ret- 
tentőbb kín,  mint  a  szívbetaláló  támadás  hiúságuk  el- 
len. És  a  legkényesebb  pont,  a  gyenge  oldal  érzése,  még 
fokozottabb  mértékben  növeh  a  csapás  fájdalmát,  mert 
a  talált  féllel,  bárhogy  is  próbálja  elfojtani,  vagy  ügyes 

eszközök  segítségével  leküzdeni  a  fájást,  még  jobban 
érezteti,  hogy  valóban  találva  van.  —  Giglio  sem  tudott 
szabadulni  az  ifjú,  ostobán  tarka  kakas  fatális  képétől, 
amely  tetszelegve  peckeskedik  a  napon,  —  és  rendkí\ül 
bosszankodott  és  búsongott  rajta  éppen  azért,  mert 
magában,  akaratlanul  is,  el  kellett  ismernie,  hogy  a 
torzképet  valóban  az  eredetiről  vették. 

És  így  nem  csoda,  hogy  Giglio  izgatott  hangulatá- 
ban alig  nézett  a  színpadra  és  nem  ügyelt  a  pantomimre,, 
noha  a  teremben  gyakorta  dördült  föl  a  nevetés,  a  tet- 
szés, a  nézők  örömrivalgása. 

A  pantomima  nem  adott  elő  egyebet,  mint  a  kitűnő 
Arlecchino  száz  és  száz  változatban  ismételt  szerelmi 
kalandjait  az  édes,  pajzán  bájú  Colombinával.  A  gaz- 
dag és  öreg  Pantalone  elragadó  leánya  már  \dsszautasí- 
totta  a  fényes  és  ékes  lovag  s  a  bölcs  dottore  kezét 
és  kereken  kijelentette,  hogy  senki  mást  nem  sze- 
ret, senki  másé  nem  lesz,  mint  a  kis,  feketepofájú, 
száz  foltból  összetoldozott  mellényü,  ügyes  emberkéé ; 
Arlecchino  már  megszökött  a  hü  leánykával  és  valami 
hatalmas  varázs  oltalma  alatt,  szerencsésen  kisiklott 
Pantalone,  Truffaldino,  a  doktor  és  a  lovag  üldözése 
elől.  Már  ott  tartottak,  hogy  a  kedvesével  enyelgő 
Arlecchinot  végre  rajtakapják  a  sbirrek  és  mindkettő- 
jüket börtönbe  hurcolják.  Ez  valóban  meg  is  történt  ; 
de  abban  a  pillanatban,  mikor  Pantalone  és  kísérete 
a  szegény  szerelmespárt  jól  ki  akarta  csúfolni  s  mikor 
Colombina  térdreesve,  keserves  könnyek  között  kezdett 
Arlecchinóért  könyörögni,  ez  meglódította  a  priccset, 
s  mindenfelől,  a  földből,  a  légből,  csillogó,  nyalka, 
g^^önyörü  külsejű  emberkék  léptek  elő,  mélyen  meg- 
hajoltak Arlecchino  előtt  s  Colombinával  együtt  diadal- 
menetben vezették  el.  Az  egészen  elhűlt  Pantalone  ki- 

merülten  érszkedik  egy  kőpadra,  mely  a  fogházban  van, 
s  a  lovagot  és  a  doktort  is  hellyel  kínálja  maga  mellett  ; 
azon  tanakodnak,  mihez  fogjanak  most.  Truffaldino 
mögéjük  áll,  kiváncsian  közéjük  dugja  a  fejét,  s  nem 
akar  tágítani,  noha  mindenünnen  bőségesen  záporoz- 
nak a  pofonok.  Most  föl  szeretnének  állni  ;  de  oda  van- 
nak bűvölve  a  padhoz,  melynek  hirtelen  hatalmas 
szárnyai  nőnek.  Egy  szörnyű  saskeselyű  hátán  távozik 
az  egész  társaság  a  levegőn  át,  hangos  segélykiáltások 
közepette.  —  Most  a  fogház  nyitott,  virágfüzérekkel 
ékített  oszlopcsarnokká  változik,  melynek  közepén  ma- 
gas, díszes  trónus  áll.  Dobok,  sípok  és  cintányérok  víg 
muzsikáját  halljuk.  Fényes  menet  közeledik  :  Arlecchi- 
not  szerecsenek  viszik  gyaloghintóban,  utána  Colombina 
jön  pompás  diadalkocsin.  Díszruhás  miniszterek  vezetik 
őket  a  trónhoz  ;  Arlecchino  a  priccset  tartja  kezében 
jogarnak  s  mindnyájan  térdet  hajtva  hódolnak  előtte 
s  a  hódoló  nép  között  ott  látjuk  Pantalonet  és  társait  is 
térden  állva.  Arlecchino  hatalmas  császárként  uralko- 
dik Colombinájával  egy  szépséges,  pompás,  ragyogó 
birodalom  fölött! 

Midőn  a  menet  a  színpadra  ért,  Giglio  egy  pillan- 
tást vetett  oda  ;  de  bámulatában  és  csodálkozásában 
tekintetét  nem  tudta  ismét  elfordítani.  Brambilla  her- 
cegnő fölvonulásának  szereplőit  látta  maga  előtt,  az 
egyszarvúakat,  a  szerecseneket,  az  öszvérháton  ülő, 
hálótkötő  hölgyeket  stb.  Ott  volt  a  tiszteletreméltó 
tudós  és  államférfiú  is,  az  aranyfényű  tulipánban  s  úgy 
látszott,  mintha  elhaladtában  fölnézett  volna  könyvé- 
ből s  barátságosan  bólintott  volna  Giglio  felé.  Csupán 
a  hercegnő,  csukott  tükrös  hintaja  helyett  gördült 
Colombina  nyitott  diadalkocsija !  — 

Giglio  lelke  mélyén  sötét  sejtelem  támadt  :  hogy  a 

pantomimé  is  valami  titokzatos  összefüggésben  áll 
mindama  csodálatos  eseménnyel,  mely  vele  történt  ;  de 
miként  az  álmodó  is  hiába  igyekszik  fogva  tartani  a 
saját  énjéből  föllengö  képeket,  akként  Giglio  sem  jutott 
világos  tudatára  annak,  hogy  miféle  összefüggés  lehet- 
séges. 

A    legközelebbi    kávéházban    meggyőződött    róla, 
hogy  Brambilla  hercegnő  zacskó  aranya  nem  káprázat, 
sőt,  a  dukátok  kitűnő  csengésűek  és  veretűek.  —  Hm ! 
gondolta,    Celionati    dugta    a    zsebembe    az    erszényt, 
csupa  nagylelkűségből  és  könyörületből  és  én  azonnal 
visszafizetem  adósságomat,  amint  ismét  az  Argentiná- 
ban  tündökölhetek,  ami  bizonyosan  nemsokára  megtör- 
ténik, mivel  csak  a  legrútabb  irigység  s  a  legádázabb 
ármánykodás  mondhatja,  hogy  rossz  színész  vagyok!  — 
A  sejtés,  hogy  a  pénz  Celionatitól  ered,  nem  volt  alap- 
talan ;    mert  valóban,  az  öreg  már  kisegítette  a  bajból 
egynéhányszor.  Azonban  különösnek  látszott,  hogy  a 
díszes  erszénykén  e  szavak  voltak  kihimezve  :  «Gondolj 
álomképedre !»  —  Elgondolkozva  nézegette  e  föliratot, 
mikor  valaki  a  fülébe  ordított  :  «végre  megcsíptelek,  te 
áruló,  te  hűtelen,  te  hamis  és  hálátlan  szörnyeteg !»  Egy 
idomtalan  Dottore  ragadta  karon,  minden  teketória  nél- 
kül helyet  foglalt  mellette  s  folytatta  szitkozódásait. 
«Mit  akar  tőlem?   Meg  van  gabalyodva ?»   —   kiáltott 
Giglio.  A  Dottore  azonban  levette  rút  álarcát  és  Giglio 
a   vén   Beatricera  ismert.    «Isten  szerelmére»,   kiáltott 
Giglio  magánkívül,  «te  vagy  az  Beatrice?   —  hol  van 
Giacinta?  hol  van  az  édes,  bájos  gyermek?  —  megsza- 
kad a  szívem  szerelmében  és  vágyakozásában!  hol  van 
Giacinta  ?»  —  Csak  kérdezze, »  válaszolt  mogorván  az 
öregasszony,  «csak  kérdezze,  lelketlen,  gonosz  ember! 
Fogságban  ül  szegény  Giacinta  és  sorvasztja  ifjú  életét 

s  maga  az  oka  mindennek.  Mert  ha  a  kis  fejecskéje  nem 
lett  volna  tele  magával,  megvárhatta  volna  türelmesen 
az  estét,  nem  szúrta  volna  meg  az  ujját,  mikor  a  Bram- 
billa  hercegnő  ruhájának  szegélyét  varrta,  nem  ejtette 
volna  a  csúnya  foltot,  s  az  érdemes  Bescapi  mester,  akit 
az  ördög  akárhova  tegyen,  nem  követelhette  volna  a 
kár  megtérítését  s  nem  dugathatta  volna  börtönbe, 
mivelhogy  annyi  sok  pénzt  nem  tudtunk  előteremteni. 
—  Maga  segíthetett  volna,  —  de  Semmirekellő  szín- 
művész úr  visszahúzza  az  orrát  — »  «Várj !»  szakította 
félbe  Giglio  a  fecsegő  vénasszonyt,  «te  vagy  a  hibás, 
hogy  nem  rohantál  azonnal  hozzám  s  nem  meséltél  el 
mindent.  Életemet  a  kedvesért!  —  Ha  nem  lenne  éj- 
szaka, már  szaladnék  a  förtelmes  Bescapihoz  —  ezeket 
az  aranyakat  —  a  leányka  a  következő  órában  szabad 
lenne  ;  —  de  mit  éjszaka?  El,  el,  mentsük  meg  őt !»  —  És 
avval  elszáguldott.  Az  öreg  gúnyosan  kacagott  utána. 
S  miként  gyakran  megtörténik,  hogy  mikor  a  leg- 
nagyobb sebbel-lobbal  akarunk  valamit  elvégezni,  ép- 
pen a  legfontosabbat  felejtjük  el,  Giglionak  is  csak  ak- 
kor jutott  eszébe,  mikor  már  lélekszakadva  befutkosta 
Róma  utcáit,  hogy  meg  kellett  volna  kérdeznie  az  öreg- 
től Bescapi  címét.  A  sors,  vagy  a  véletlen  akarata  volt, 
hogy  végre  kiérve  a  spanyol  térre,  éppen  Bescapi  háza 
előtt  kiáltott  föl  :  «Hol  az  ördögben  lakhatik  ez  a 
Bescapi !»  —  Mert  egy  ismeretlen  egyén  azonnal  karon- 
fogta s  bevezette  a  házba,  tudtára  adván,  hogy  Bescapi 
mester  éppen  ott  lakik  s  a  netán  megrendelt  maskarát 
még  átveheti.  A  szobába  lépve,  fölkérte  az  ismeretlen, 
hogy  mivel  Bescapi  mester  nincs  odahaza,  jelölje  meg  a 
megrendelt  öltözetet  ;  talán  egy  közönséges  tabarro  az, 
vagy  egyéb.  —  De  Giglio  nekirontott  a  férfiúnak,  aki 
nem  más  volt,  mint  egy  derék  szabólegény  s  annyi  min- 

dent  beszélt  össze-vissza  vérfoltról,  fogházról,  fizetés- 
ről és  azonnali  kiszabadításról,  hogy  a  legény  egészen 
elképedve  meredt  a  szemébe  s  egy  kukkot  sem  tudott 
válaszolni.  «Átkozott !  nem  akarsz  megérteni ;  kerítsd 
elő  az  uradat,  azt  a  sátánfajzatot !»  így  lármázott 
Giglio  és  megragadta  a  legényt.  De  ekkor  ugyanaz  tör- 
tént vele,  ami  signor  Pasquale  házában.  A  legény 
ordítására  az  emberek  mindenünnen  összecsődültek. 
Maga  Bescapi  is  berohant  ;  de  mikor  Gigliot  látta  maga 
előtt,  fölkiáltott  :  «Uram,  ne  hagyj  el,  ez  a  megkergült 
színész,  signor  Fava.  Fogjátok  meg,  emberek,  fogjátok 
meg!»  Mindnyájan  rárohantak,  egykönnyen  legyűrték, 
kezét,  lábát  megkötözték,  s  az  ágyba  fektették.  Bescapi 
hozzálépett ;  Giglio  ezer  keserű  szemrehányással  illette 
fösvénysége  és  ember telensége  miatt,  Brambilla  her- 
cegnő ruhájáról  beszélt,  vér  foltról,  fizetségről,  ésatöbbi. 
((Nyugodjék  meg,»  mondta  Bescapi  szelíden,  «nyugodjék 
meg,  kedves  signor  Giglio,  űzze  el  a  lidérceket,  melyek 
kínozzák!  Néhány  pillanat  múlva  mindent  más  színben 
fog  lát  ni. »  — 

Csakhamar  kitűnt,  hogyan  értette  ezt  Bescapi ; 
mert  egy  kirurgus  lépett  be  s  szegény  Giglion,  berzen- 
kedése ellenére  eret  vágott.  —  Giglio  a  nap  eseményeitől 
és  a  vérveszteségtől  kimerülve,  ájuláshoz  hasonló  mély 
álomba  merült. 

Mikor  fölébredt,  sötét  éj  volt  körülötte  ;  csak  fá- 
radsággal tudott  ráemlékezni,  mi  történt  vele  legutóbb. 
Érezte,  hogy  kötelékeit  föloldozták,  de  a  bágyadságtól 
mozdulni  se  birt.  Végre  egy  hasadékon,  valószínűleg 
valamely  ajtóén,  gyönge  fénysugár  szűrődött  a  szobába 
és  úgy  rémlett,  mintha  mély  lélekzet vételt  hallana, 
aztán  halk  suttogást,  mely  végül  értelmes  beszéddé  ala- 
kult :  —  <í Valóban  ön  az,  drága  hercegem?  —  és  ilyen 

állapotban?  olyan  kicsi,  olyan  kicsi,  hogy  azt  hiszem, 
a  cukorkaskatulyámban  elférne !  —  De  ne  gondolja,  hogy 
azért  kevésbbé  becsülöm  és  tisztelem  ;  hisz  tudom,  hogy 
ön  derék  és  szeretetreméltó  úr  és  én  mindezt  csak  ál- 
modom. —  Legyen  szíves,  mutatkozzék  előttem  holnap, 
legalább,  mint  hang!  —  Vesse  tekintetét  reám,  szegény 
leányzóra,  így  kell  történnie,  különben  — »  Itt  a  szavak 
ismét  érthetetlen  suttogássá  tompultak!  —  A  hang 
szokatlanul  édes  és  nyájas  volt  ;  Gigho  titkos  borzon- 
gást érzett  ;  de  mikor  erösebben  igyekezett  odafigyelni, 
a  suttogás,  mely  közeli  forrás  csobogásához  volt  ha- 
sonló, ismét  mély  álomba  ringatta.  —  A  napfény  ra- 
gyogva ömlött  a  szobába,  mikor  szelíd  rázogatás  éb- 
resztette föl  Gigliot  álmából.  Bescapi  mester  állt  előtte 
és  kezét  megfogva,  jóságos  mosollyal  szólt  :  «Nos, 
úgy-e,  jobban  érzi  magát,  kedves  signor?  —  Igen,  hála 
Istennek!  Kicsit  még  halovány,  de  az  érverése  nyugodt. 
Az  ég  vezérelte  önt  gonosz  örjöngésében  az  én  házamba 
és  megengedte,  hogy  némi  szolgálatot  tehessek  önnek, 
akit  Róma  legkiválóbb  színészének  becsülök  s  kinek 
elvesztését  mindnyájan  mélyen  fájlaltuk.))  Bescapi 
utolsó  szavai  gyógyító  balzsamként  hatottak  a  kapott 
sebekre  ;  Giglio  mégis  meglehetős  komolyan  és  sötéten 
kezdte  :  <6ignor  Bescapi,  én  nem  voltam  sem  beteg,  sem 
őrjöngő,  mikor  az  ön  házába  léptem.  Ön  elég  kérges- 
szí vű  volt,  bájos  arámat,  szegény  Giacinta  Soardit,  fog- 
ságba vettetni,  mivel  nem  tudta  megfizetni  a  drága 
ruhát,  melyet  elrontott,  nem,  melyet  megszentelt,  mi- 
dőn a  legdrágább  újj  tűszúrta  sebéből  hintett  rózsás 
ichort  föléje.  Azonnal  mondja  meg,  mennyit  kivan  a 
ruháért  ;  megfizetem  az  összeget  és  megyünk  a  hely- 
színére, hogy  kiszabadítsuk  az  édes,  bájos  gyermeket 
fogságából,  amelyben  az  ön  kapzsisága  miatt  senyved. » 

—  x\vval  a  tőle  telhető  legnagyobb  gyorsasággal  ki- 
szállt az  ágyból,  és  kihúzta  zsebéből  a  zacskó  aranyat, 
melyet,  szükség  esetén,  utolsó  darabig  hajlandó  volt 
föláldozni.  De  Bescapi  tágranyílt  szemmel  bámult  rá  és 
így  szólt  :  «Hogy  képzelhet  ilyen  ostobaságot,  signor 
Giglio?  Semmiféle  ruháról  sem  tudok,  melyet  Giacinta 
elrontott  volna,  semmiféle  vérfoltról,  fogságba  vetésről !» 

—  Mikor  pedig  Giglio  mégegyszer  elbeszélt  mindent, 
amit  Beatricétől  hallott  és  különösen  a  ruhát  írta  le  rész- 
letesen, melyet  maga  is  látott  Giacintánál,  Bescapi  mes- 
ter azt  felelte,  hogy  az  öregasszony  bizonyára  lóvá  tette  ; 
akár  megesküszik  rá,  hogy  az  egész  históriából  egy  szó 
sem  igaz  és  egyáltalán  nem  adott  Giacintának  olyan 
ruhát  munkába,  amilyet  Gigho  látni  vélt.  Giglio  nem 
kételkedhetett  Bescapi  szavaiban,  különben  érthetet- 
len lett  volna,  miért  nem  fogadja  el  a  fölajánlott  pénzt 
és  bizonyos  volt,  hogy  ismét  az  őrült  kisértés  működik, 
mely  egyszer  már  tőrbe  csalta.  Nem  maradt  más  hátra, 
mint  elhagyni  Bescapi  mestert  s  várni  a  jó  szerencsét, 
mely  tán  karjaiba  vezeti  a  bájos  Giacintát,  ki  iránt  is- 
mét forró  szerelemre  gyulladt. 

Bescapi  kapuja  előtt  már  állt  valaki,  akit  ezer 
mértföldnyire  kivánt  volna  :  az  öreg  Celionati.«Ejha!» 
kiáltott  kacagva  Gighóra,  «ön  igazán  jó  lélek,  hogy  az 
aranyakat,  melyeket  a  sors  szeszélye  hullatott  az  ölébe, 
oda  akarta  adni  a  galambocskáért,  aki  már  nem  is  az  ön 
galambocskája.»  «Ön,»  válaszolt  Giglio,  «ön  rettenetes 
és  borzalmas  ember!  —  Miért  tolakszik  az  életembe? 
miért  akar  hatalmába  keríteni?  —  Mindentudással 
dicsekszik,  mely  nem  is  kerül  sok  fáradságába  —  Ké- 
mekkel vesz  körül,  akik  minden  lépésemet  meglesik  — 
Mindenkit  ellenem  bujt  —  Önnek  köszönhetem  Giacin- 
támnak,  az  állásomnak  elvesztését  —  ezer  fortélyának*. 

—  «No»,  kiáltott  Cclionati  fölkacagva,  «meg  is  érné  a 
fáradságot,  Giglio  Fava,  exszínmüvész  úr  nagyfontos- 
ságú szemclyct  ennyire  befonni!  —  De  Giglio  fiam,  ne- 
ked meg  igazán  gyámra  lenne  szükséged,  aki  a  helyes 
útra  vezetne,  melyen  célhoz  érsz.»  —  «Nagykorú  va- 
gyok»,  felelt  Giglio,  «s  kérem  önt,  ciarlatano  úr,  bízzon 
csak  bátran  magamra  »  «Hohó,»  szólt  Celionati,  «csak  ne 
olyan  durcásan!  Hogyan?  Hátha  a  jót,  a  legjobbat  szán- 
dékozom veled,  hátha  legnagyobb  földi  boldogságodat 
akarom,  hátha  közvetítő  vagyok  közted  és  Brambilla 
hercegnő  között  ?»  —  «Ó,  Giacinta,  Giacinta,  ó,  én  bol- 
dogtalan, elvesztettem  őt!  Volt  nap,  mely  feketébb 
vészt  hozott  rám,  mint  a  tegnapi  ?»  —  így  kiáltott  Giglio 
magánkívül  «No,  no,»  csillapította  Celionati,  «nem  volt 
olyan  vészes  az  a  nap.  A  jó  tanulság,  melyet  a  színház- 
ban nyert,  nagyon  üdvös  volt  önre,  miután  megbizo- 
nyosodott, hogy  kalapját,  keztyűjét  és  köpenyét  még- 
sem fecsérelte  el  egy  tál  rágós  makaróniért  ;  aztán  a  leg- 
pompásabb előadást  látta,  amelyet  már  azért  is  elsőnek 
lehet  mondani  a  világon,  mert  a  legmélyebbet  fejezi  ki, 
egyetlen  szó  nélkül ;  aztán  az  aranyakat  találta  a  zsebé- 
ben, amelyekre  szüksége  volt».—  «Öntől  kaptam,  öntől, 
tudom, »  vágott  szavába  Giglio.  «Ha  így  történt  volna, » 
folytatta  Celionati,  «az  sem  változtatna  a  dolgon  ; 
elég,  hogy  ön  megkapta  a  pénzt,  kibékült  a  korgó  gyom- 
rával, szerencsésen  rátalált  Bescapi  házára,  egy  igen 
szükséges  és  hasznos  érvágásban  részesült  és  újból  egy 
fedél  alatt  aludt  a  szerelmesével !»  «Mit  mond?»  kiáltott 
Giglio,  («mit  mond?  a  szerelmesemmel?  egy  fedél  alatt 
a  szerelmesemmel  ?»  '<Űgy  van,»  válaszolt  Cehonati, 
«nézzen  csak  föl!» 

Giglio  fölnézett  és  ezer  villám  hasította  át  keblét, 
mikor  szép  Giacintáját  pillantotta  meg  a  balkonon,  föl- 

cicomázva,  csinosabban,  bajosabban,  mint  valaha,  — 
s  mögötte  a  vén  Beatricet.  «Giacinta,  Giacinta,  drága 
életem !»  kiáltott  felé  epedve.  De  Giacinta  csak  egy  meg- 
vető pillantást  vetett  rá  és  elhagyta  a  balkont,  nyomá- 
ban Beatrice  vei. 

«Még  mindig  ragaszkodik  ahhoz  az  átkozott  smor- 
íiához,»  mondta  Giglio  rosszkedvűen,  «de  majd  csak 
alábbhagy  vele.»  «Bajosan!»  válaszolt  Celionati  ;  «mert, 
jó  Gigliom,  ön  valószínűleg  nem  tudja,  hogy  ugyan- 
akkor, mikor  ön  vitézül  legyeskedett  Brambilla  her- 
cegnő körül,  egy  csinos  és  daliás  hercegíi  az  ön  donnáját 
környékezte  meg  és  amint  látszik»  —  '<Ördög  és  pokol !» 
kiabált  Gigho,  <(a  vén  sátán,  Beatrice,  kerítette  el  sze- 
gényt ;  de  patkányméreggel  fogom  elpusztítani  azt  az 
elvetemült  nőt,  tőrt  szúrok  a  szívébe  átkozott  hercegé- 
nek»  •—  «Hagyjon  föl  evvel !»  szakította  félbe  Celionati, 
«hagyjon  föl  evvel,  jó  Gigliom,  menjen  szépen  haza  és 
csapoltasson  még  egy  kis  vért,  ha  rossz  gondolatai  tá- 
madnak! Isten  vezérelje.  A  korzón  viszontlátjuk  egy- 
mást.»  —  Azzal  elsietett. 

Giglio  földbegyökeredzett  lábbal  állt  ott,  dühös 
pillantásokat  vetett  a  balkonra,  a  fogát  összeszorította 
s  magában  a  legborzasztóbb  átkokat  mormogta.  Mikor 
pedig  Bescapi  mester  kidugta  fejét  az  ablakon  és  ud- 
variasan fölkérte,  hogy  lépjen  be,  s  házában  várja  meg 
az  újabb  krízist,  mely  közeledni  látszik,  —  abban  a 
hitben,  hogy  ő  is  összeszűrte  a  levet  az  öreggel,  egy 
((átkozott  kerítő))  kiáltást  vágott  a  fejéhez  s  bőszülten 
elszáguldott. 

A  korzón  néhány  egykori  pajtásával  találkozott  s 
velük  egy  közeli  kocsmába  tért  be,  hogy  minden  baját, 
fájdalmát,  vígasztalanságát  a  tüzes  szirakúziba  fojtsa. 

Az  ilyen  elszánások  különben  nem  igen  tanácsosak  ; 

mert  ugyanaz  a  hév,  mely  elűzi  a  rosszkedvet,  féktelen 
lobogással  gyújt  föl  bennünk  mindent,  amit  különben 
óvni  akartunk  a  lángtól ;  de  Giglióval  nem  történt  bal- 
eset. Vidám,  kedélyes  beszélgetésbe  merült  színésztár- 
saival, tobzódtak  az  ezerféle  emlékben,  derűs,  színházi 
kalandban  s  közben  elfelejtett  minden  bajt  és  bánatot, 
ami  érte.  Búcsúzáskor  megállapodtak,  hogy  estére  a 
lehető  legkülönösebb  maskarában  jelennek  meg  a 
korzón. 

Giglio  elég  hóbortosnak  találta  az  öltözetet,  melyet 
már  viselt  egyszer  ;  de  most  még  a  hosszú,  fura  nadrágot 
sem  szégyelte  fölhúzni,  azonkívül  a  köpenyét  hátul  egy 
rúdra  szúrta,  úgy,  hogy  csaknem  olyan  volt,  mintha 
zászló  nőtt  volna  ki  a  hátából.  Ilyenformán  fölcicomázva 
kóborolt  az  utcán  s  átengedte  magát  széles  jókedvének, 
rá  sem  gondolva  álomképére,  avagy  elvesztett  ked- 
vesére. 

De  csaknem  gyökeret  vert  a  lába,  mikor  a  Pistoja 
palota  közelében  egy  nyúlánk,  nemes  alak  lépett  hir- 
telen eléje,  ugyanazon  pompás  öltözetben,  melyben 
egyszer  Giacintát  lepte  meg,  vagyis  jobban  mondva, 
midőn  álomképét  látta  maga  előtt,  valóságos  élet- 
nagyságban. Mintha  villám  járta  volna  át  minden  tag- 
ját ;  maga  sem  tudta,  miként  történt,  hogy  a  szorongás, 
a  vágyakozás  rettegése,  mely  rendszerint  elzsibbasztja 
az  elmét,  mikor  magunk  előtt  látjuk  a  kedves  drága 
képét,  olyan  kéjes,  vidám  érzéssé  változott,  amilyent 
még  sohasem  érzett.  Jobb  lábat  előre,  mellet  ki,  vállat 
be,  —  egy  szempillantás  alatt  gyönyörű  állásba  helyez- 
kedett, melyben  valaha  a  legnagyszerűbb  tirádákat 
szavalta,  hosszú  és  hegyes  kakastoUakkal  ékített 
föveget  lekapta  merev  parókájáról  s  recsegő  hangon, 
mely  lárvájához    illett,    nagy    szemüvegén    át    erősen 

rámeredve,  így  szólította  meg  Brambilla  hercegnőt, 
(mert  semmi  kétség,  ö  volt  az)  :  «A  tündérek  legbájo- 
sabbja,  az  istennők  legfenségesebbje  jár  földünkön ; 
irigy  viasz  rejti  arcának  leigázó  szépségét,  de  a  ragyo- 
gásból, mely  körüllengi,  ezer  villám  lövell  s  járja  át 
ifjúnak  és  öregnek  keblét  —  kiki  szerelem  és  csodálat 
tüzében  hódol  a  mennyeinek. » 

«Miféle,»  kérdé  a  hercegnő,  «miféle  puffogó  darabból 
tanulta  ezt  a  gyönyörű  beszédmodort  Pantalone  capi- 
tano  uram,  vagy  tudom  is  én  ki?  —  Inkább  azt  mondja 
meg,  milyen  győzelem  jele  ez  a  diadallobogó,  amit  a 
hátán  hord?»  «Ez  nem  diadallobogó,»  kiáltott  Giglio, 
aén  még  csak  küzdök  a  diadalért!  —  Ez  a  reménység 
zászlaja,  az  epedő  vágyé,  amelyre  esküdtem,  az  életre- 
halálra való  megadás  vészjele,  melyet  kitűztem  :  kö- 
nyörülj rajtam,  hogy  eme  redőkböl  lenghessenek  feléd 
a  lágy  fuvalmak.  Fogadj  lovagoddá,  hercegnő!  s  aztán 
harcolok,  győzök  és  trofeumokat  szerzek  kegyed  és  szép- 
séged dicsőségére. »  «Ha  lovagom  akar  lenni, »  szólt  a 
hercegnő,  «fegyverkezzék  föl,  amint  illik!  Fejét  fedje 
félelmetes  rohamsisakkal,  ragadjon  éles  és  széles  kardot ! 
Akkor  hiszek  önnek. »  «Ha  hölgyem  akarsz  lenni, »  vála- 
szolt Giglio,  «Rinaldo  Armidája,  légy  az  egészen!  Vesd 
le  ezt  a  csillogó  díszt,  mely  elszédít  és  megzavar  engem, 
mint  veszedelmes  bűbáj.  Ez  a  fénylő  vérfolt»  —  «Ön 
meg  van  habarodva !»  kiáltott  élénken  a  hercegnő  és 
gyorsan  ellibbenve,  faképnél  hagyta  Gigliot. 

Giglionak  úgy  rémlett,  mintha  nem  is  ő  lett  volna, 
aki  a  hercegnővel  beszélt,  mintha  akarata  ellenére 
mondta  volna  azt,  amit  maga  sem  értett  ;  sőt  kezdte 
hinni,  hogy  signor  Pasqualenak  és  Bescapi  mesternek 
igazuk  van,  ha  egy  kicsit  bolondnak  tartják.  De  éppen 
egy  álarcos  menet  közeledett,  amelyben  a  képzelet  leg- 


47 


szörnyűbb  torzszülöttei  ugrándoztak  örült  fintorokkal. 
Giglio  rögtön  megismerte  pajtásait  s  csapongó  jókedve 
visszatért.  Az  ugrándozó  és  táncoló  tömegbe  vegyült  s 
hangosan  kiáltozta:  «Kélj,  kélj,  észbontó  varázslat! 
ébredjetek,  vakmerő  dévajság  csúfondáros  szellemei ! 
tiétek  vagyok  egészen,  hozzátok  vagyok  hasonló !» 

Giglio  azt  hitte,  hogy  cimborái  között  a  vénembert 
is  ott  látja,  kinek  palackjából  Brambilla  alakja  elö- 
szállott.  De  mielőtt  észrevette  volna,  az  öreg  megra- 
gadta, körbe  forgatta  és  a  fülébe  rikácsolt  :  «Testvérkém, 
a  kezemben  vagy,  testvérkém,  a  kezemben  vagy!»  — 


HARMADIK  FEJEZET. 

A  szökehajúak,  akik  Pulcinellát  unalmasnak  és  ízetlen- 
nek merészelik  tartani.  —  Német  és  olasz  tréfa.  —  Miként 
állítja  a  Caffé  greco-ban  ülö  Celionati,  hogy  ö  nem  ül  a  Caffé 
greco-ban,  hanem  párizsi  burnótot  készít  a  Ganges  partján.  — 
Csodálatos  történet  Ofió  királyról,  Urdar völgy  uralkodójáról 
és  Lirisz  királynéról.  —  Miként  vesz  feleségül  Kofetua  király 
egy  koldusleányt,  miként  futkos  egy  előkelő  hercegnő  egy 
hitvány  komédiás  után  és  miként  köti  föl  Giglio  fakardját, 
aztán  a  korzón  száz  maskarát  fölborít,  míg  végül  megáll,  mert 
saját  magát  táncolni  látja. 

«Ti  szöszkék !  —  kékszeműek !  ti  büszke  ifjak,  akik- 
nek dörgő  basszusú  «jó  estét,  szép  húgom !»- ját  ól  a 
legszemtelenebb  fehérszemély  is  megrémül,  fölenged-e 
a  ti  örökös  téli  fagyba  dermedt  véretek  a  tramontana 
vad  fú  vasában  vagy  egy  szerelmesdal  tüzében?  Mit  kér- 
kedtek hatalmas  életkedvetekkel,  friss  elevenségtekkel, 
mikor  csöpp  érzéketek  sincs  a  legbolondabb,  legmóká- 
sabb,  legáradóbb,  minden  tréfa  közt  legtréfásabb  mulat- 
ság iránt,  mint  amilyen  a  mi  áldott  karneválunk?  — 
Mikor  a  mi  derék  Pulcinellánkat  is  unalmasnak,  Ízet- 
lennek merítek  néha  mondani  és  a  legmulattatóbb  idét- 
leneket, kiket  a  kacagó  gúny  szült,  a  zavaros  elme  ter- 
mékeinek nevezitek !»  —  így  beszélt  Celionati  a  Cafíé 
grecoban,  hová,  szokása  szerint,  betért  estefelé,  hogy  a 
német  művészek  közé  telepedjen,  akik  ugyancsak  ezt  a 
strada   Condottin   lévő    kávéházat   szokták  fölkeresni 

ebben  az  időtájban  és  éppen  a  karnevál  bolondságairól 
mondtak  éles  kritikát. 

«Hogyan?»  szólt  Franz  Reinhold,  a  németországi 
festő,  «hogy  beszélhet  így,  Celionati  mester !  Ez  nem  vág 
össze  avval,  amit  máskor  állított  a  német  elme  és 
szellem  dicséretére.  Igaz,  mindig  szemünkre  vetette 
nekünk,  hogy  minden  tréfától  azt  kívánjuk,  hogy 
valami  mást  is  jelentsen,  mint  magát  a  tréfát.  És  én 
igazat  is  adok  ebben  önnek,  ámbátor  egészen  más 
értelemben,  mint  ahogy  ön  érti.  Ne  higgye  el  azt  az 
ostobaságot,  hogy  mi  csak  allegorikusán  fogjuk  föl  az 
iróniát!  Isten  őrizze  ettől  a  tévedéstől.  Belátjuk,  hogy 
az  olaszoknál  inkább  otthonos,  mint  nálunk,  a  puszta 
tréfa,  mint  olyan  ;  de  könnyen  megmagyarázhatom, 
hogy  mi  különbséget  látok  az  önök  tréfája  és  a  miénk 
között,  vagyis  jobban  mondva,  az  önök  iróniája  és  a 
miénk  között.  —  Nos,  éppen  a  bolondos,  torz  alakokról 
beszélünk,  akik  a  korzón  hancúroznak  ;  legalább  mind- 
járt ehhez  kapcsolhatom  a  hasonlatomat.  —  Ha  egy 
ilyen  bolond  fickót  látok,  amint  iszonyú  fintoraival 
megkacagtatja  a  körülállókat,  úgy  érzem,  mintha  egy 
csupán  számára  látható  mintakép  beszélne  hozzá,  de  ö 
nem  értené  szavait,  —  s  miként  az  életben  mi  is,  ha 
idegen,  érthetetlen  beszéd  jelentését  igyekszünk  föl- 
fogni :  ő  is  önkéntelenül  a  beszélő  mintakép  gesztusait 
utánozza,  bár  túlzottan  a  ráfordított  erőfeszítés  miatt. 
A  mi  tréfánk  magának  a  mintaképnek  beszéde,  mely 
fölhangzik  belülről  és  az  irónia  bennerejlő  princípiuma 
által  szükségszerűen  föltételezi  a  gesztust  is,  amint  a 
mélyben  fekvő  szikla  kényszeríti  a  fölötte  elzúgó 
patakot,  hogy  bodros  hullámokat  verjen  felszínén.  — 
Ne  higgye,  Celionati  mester,  hogy  nincs  érzékem  a 
bohózatos  iránt,  mely  csak  a  külső  jelenségben  rejlik  és 

motivumait  csak  kívülről  kapja,  ne  higgye,  hogy  nem 
ismerem  el  népének  rendkívüli  képességét,  amely 
éppen  ezt  a  bohózatos  elemet  megeleveníti.  De  bo- 
csásson meg,  Celionati,  ha  a  bohózatoshoz,  bár  ezt  is 
elfogadom,  szükségesnek  tartok  némi  kedélyest  is  s 
éppen  ennek  hiányát  érzem  az  önök  komikus  alakjainál. 
A  kedélyesség,  amely  a  mi  tréfánk  tiszta  tartalma, 
elvész  az  obszcenitás  princípiumában,  ami  az  önök 
Pul cinelláját  s  száz  más  hasonló  alakjukat  mozgatja, 
és  a  fintorok  és  bukfencek  közül  a  düh,  a  gyűlölet,  a 
kétségbeesés  borzalmas,  iszonyatos  furiája  mered  elö, 
mely  önöket  őrületbe,  gyilkosságba  kergeti.  Ha  a 
karnevál  ama  napján,  mikor  mindenki  egy  kis  gyertyát 
visz  a  kezében  s  megpróbálja  elfújni  a  másik  gyért 37áj át, 
a  tomboló,  fékevesztett  ujjongásban,  a  harsogó  kacagás- 
ban megremegteti  a  korzót  a  vad  kiáltás  :  ammazzato 
sia,  chi  non  porta  moccolo,  higgye  el,  Celionati,  hogy 
abban  a  pillanatban,  mikor  a  nép  őrjöngő  jókedvétől 
elragadva,  a  többieknél  is  gonoszabbul  fuj  dósok  és 
kiáltozok:  ammazzato  sia!  ijesztő  borzongás  fog  el, 
amely  nem  engedi  a  mi  német  lényünk  sajátos  kedélyes- 
ségét fölszínre  jutni.» 

«Kedélyesség,»  mondta  Celionati  mosolyogva,  «kedé- 
lyesség!  —  Mondja  csak,  kedélyes  németkém,  mi  a 
véleménye  a  mi  színházi  alakjainkról?  —  Pantaloneról, 
Brighelláról ,  Tartagliáról  ?» 

«Óh,»  felelt  Reinhold,  «azt  hiszem,  hogy  ezek  az 
alakok  egész  tárházát  nyújtják  a  mulattató  gúnynak, 
a  találó  iróniának,  a  legszabadabb,  mondhatnám,  leg- 
vakmerőbb jókedvnek,  noha  úgy  gondolom,  hogy 
inkább  az  emberi  természet  különböző  külső  meg- 
n3dlvánulásait  juttatják  érvényre,  mint  magát  az 
emberi  természetet,  vagj^is  röviden,  inkább  az  embereket, 

mint  az  emberi.  —  Különben,  kérem  Celionati,  ne 
tartson  oly  ostobának,  mintha  kételkednem  abbaji,  hogy 
az  ön  nemzetének  is  vannak  a  legmélyebb  humorral 
megáldott  fiai.  A  láthatatlan  egyház  nem  ismer  különb- 
séget nemzet  és  nemzet  között  ;  mindenütt  meg- 
vannak a  maga  tagjai.  —  És,  Celionati  mester,  megvallva 
az  igazat,  az  ön  egész  személye  és  viselkedése  már  régóta 
nagyon  különösnek  tűnik  föl.  Ahogy  a  nép  előtt  kalandos 
ciarlatanoként  viselkedik,  aztán  ismét  a  mi  társaságunk- 
ban leli  kedvét,  elfelejtve  minden  ittenit,  és  csodálatos 
történetekkel  gyönyörködtet,  melyek  mély  hatást  gya- 
korolnak lelkünkre,  aztán  ismét  badar  fecsegessél  hálóz 
és  tart  fogva  varázslatos  kötelékeiben  —  Valóban, 
igaza  van  a  népnek,  ha  önt  boszorkánymesternek 
hireszteli ;  részemről  azt  hiszem,  hogy  ön  is  a  láthatat- 
lan egyházhoz  tartozik,  amelynek  olyan  csodálatos 
tagjai   vannak,   noha   valamennyi   egy   törzsből   ered.» 

«Mit  nem  gondol, »  kiáltott  Celionati  hevesen,  «mit 
nem  gondol  rólam,  festő  uram,  mit  nem  gondol,  sejt 
és  gyanít?  —  Olyan  biztosak  vagytok  abban,  hogy  én 
itt  ülök  köztetek  s  haszontalanul  fecsegek  haszontalan- 
ságokat olyan  dolgokról,  melyekből  mit  sem  értetek, 
míg  az  Urdar  forrásának  tiszta  víztükrébe  nem  néztek, 
míg  Lirisz  nem  mosolyog  rátok  ?» 

«Ohó!»  kiáltoztak  a  többiek  összevissza,  íímost  jön 
a  régi  vesszőparipa.  —  Előre,  boszorkánymester  úr!  — 
előre.)) 

«Van  esze  a  tömegnek ?»  kiáltott  Celionati  közbe 
s  öklével  oly  hevesen  csapott  az  asztalra,  hogy  mind- 
nyájan elhallgattak. 

((Van  esze  a  tömegnek?  ismételte  nyugodtabban. 
«Azt  kérdezem,  honnan  tudjátok  olyan  biztosan,  hogy 
valóban  itt   ülök  köztetek  és   mindenféléről  beszélek, 

amit  ti  testi  füleitekkel  hallani  véltek,  noha  talán  csak 
egy  dévaj  kísértet  ingerkedik  veletek?  Ki  áll  jót  érte, 
hogy  a  vén  Celionati,  akivel  el  akarjátok  hitetni,  hogy 
az  olaszok  nem  értenek  az  iróniához,  nem  éppen  most 
sétálgat-e  a  Ganges  partján,  illatos  virágokat  tépdesve, 
amelyekből  párizsi  tubákot  fog  készíteni  valamely 
misztikus  bálvány  orra  részére?  —  Vagy  nem  most 
járja-e  a  sötét,  félelmetes  memphisi  sírokat,  hogy  a 
legösszeaszottabb  királytól  elkérje  ballába  kisujj  át,  az 
Argentína  legbüszkébb  hercegnőjének  gyógyhasznála- 
tára?  —  Vagy,  hogy  nem  ül-e  kebelbarátjával,  Rufíia- 
monte  varázslóval,  mély  beszélgetésbe  merülve  az 
Urdar  forrásánál?  —  De  várjatok,  mégis  úgy  teszek, 
mintha  itt  ülnék  köztetek  a  Caffé  grecoban  és  mesélek 
valamit  Ofió  királyról,  Lirisz  királynéról  és  az  Urdar- 
forrás  tükréről,  ha  hallani  akarjátok. » 

((Mesélj en,»  mondta  az  egyik  ifjú  művész,  «meséljen 
Celionati  ;  gondolom,  hogy  az  ön  meglehetősen  bolondos 
és  kalandos  történetei  egyikét  mondja  el,  amelyeket 
azonban  egészen  kellemes  hallgat  ni. » 

«Ne  higgye, »  kezdte  Celionati,  «ne  higgye  egyikőtök 
sem,  hogy  valami  értelmetlen  mesét  akarok  föltálalni, 
ne  vonjátok  kétségbe,  hogy  minden  úgy  történt,  amint 
el  fogom  mondani !  Minden  kétséget  megszüntethet,  ha 
kijelentem,  hogy  az  egészet  Ruffiamonte  barátom 
szájából  hallottam,  aki  némileg  maga  a  történet  hőse. 
Alig  néhány  száz  éve,  hogy  együtt  jártuk  Izland  tüzét 
s  egy  láng-  és  vízszülte  talizmánt  keresve,  sokat  beszél- 
tünk az  Urdar  forrásról.  Tehát,  hegyezzétek  a  fületeket 
meg  az  eszeteket !» 

—  Itt,  nyájas  olvasó!  kénytelen  vagy  meghallgatni 
egy  történetet,  mely  kívül  esőnek  látszik  azokon  az 
eseményeken,  melyeket  elbeszélni  szándékozom,  ennél- 

fogva  elvetendő  epizódként  szerepel.  De  amint  gyakran 
megesik,  hogy  kitartóan  követve  azt  az  irányt,  mely 
látszólag  té\nitra  vezet,  egyszerre  célhoz  érünk,  noha 
már  elvesztettük  azt  szemünk  elöl,  akként  lehetséges, 
hogy  ez  az  epizód  is  csak  látszólag  tévút  s  egyenest 
történetünk  magvába  vezet.  Halld  tehát,  olvasóm, 
mint  szól  a  csodálatos 

Történet  Ofió  királyról  és  Lirisz  királynéról. 

Régi,  régi  időben,  mondhatnók,  abban  az  időbon, 
mely  rögtön  az  őskor  után  következett,  mint  húshagyó 
keddre  hamvazószerda,  —  Urdarvölgyben  az  ifjú  Ofió 
király  malkodott.  Nem  tudom,  milyen  földrajzi  pontos- 
sággal írta  le  a  német  Büsching  Urdarvölgy  országát  ; 
de  annyi  bizonyos,  hogy  amint  Ruffiamonte  varázsló 
ezerszer  is  elmondta,  a  legáldottabb  országok  közé 
tartozott,  melyek  valaha  voltak  és  lesznek.  Oly  buján 
zöldeltek  legelői,  lucernásai,  hogy  a  legfinnyásabb  bar- 
mok sem  vágytak  el  ebből  a  jó  hazából,  terjedelmes 
erdői  fában,  virágban  és  pompás  vadban  bővelkedtek, 
a  reggeli  s  alkonyi  szellők  sohasem  untak  meg  édes 
illatai  közt  enyelegni.  Bőven  buggyant  a  bor  és  az  olaj 
s  a  gyümölcsök  minden  faja.  Ezüstös  folyók  hömpölyög- 
tek szerte  az  országban,  aranyat  és  ezüstöt  fölösen 
adtak  a  hegyek,  melyek  igazi  gazdag  emberek  módjára, 
csak  egyszerű,  fakó  sötétszürkébe  voltak  öltözve,  a 
legcsekélyebb  fáradsággal,  a  homokból  lehetett  ki- 
kaparni a  drágaköveket  s  aki  akarta,  mellény-  vagy 
inggombnak  használhatta  azokat.  Hogy  a  márványból 
és  alabástromból  épült  fővároson  kí\ül  nem  voltak 
egyéb  téglavárosok,  az  a  kultúra  hiányának  tulajdonít- 
ható, mely  akkor  még  nem>  keltette  föl  az  emberekben  a 
bölcs  belátást,  hogy  jobb  széles  falakkal  védve  karos- 

székben  üldögélni,  mint  a  mormoló  patak  mellett, 
susogó  lombok  közt,  alacsony  kalyibában  élni,  hol 
állandó  a  veszély,  hogy  egyik  vagy  másik  szemtelen 
fa  belógatja  ágait  az  ablakon  s  kéretlen  vendégként, 
mindenbe  belezizeg,  vagy  hogy  vadszőlő  és  borost37án 
lesznek  kárpitosaink.  Ha  még  hozzávesszük,  hogy 
Urdarvölgy  lakosai  a  legjobb  hazafiak  voltak  s  királyu- 
kat rendkívül  szerették,  ha  nem  is  látták,  s  éljent 
kiabáltak,  ha  nem  is  volt  nevenapja,  —  akkor  belát- 
hatjuk, hogy  Ofió  király  a  legboldogabb  uralkodó 
lehetett  a  nap  alatt.  Az  is  lett  volna  valóban,  ha  őt 
magát  és  országának  legbölcsebb jeit  valami  különös 
szomorúság  nem  szállotta  volna  meg,  amely  elnyomott 
minden  örömöt  e  pompa  és  gazdagság  közepette.  Ofió 
király  világos  fejű,  helyes  belátású,  értelmes  ifjú  volt 
s  a  költői  érzék  sem  hiányzott  belőle.  Ez  egészen  hihetet- 
lennek, sőt  megengedhetetlennek  látszana,  ha  meg  nem 
magyarázná  a  kor,  melyben  élt. 

Ofió  király  lelkében  még  bizonyára  visszhangzott  a 
tökéletes  boldogság  csodálatos  őskorának  zengése, 
mikor  a  természet  még  legkedvesebb  gyermekeként 
dédelgetve  az  embert,  közvetlen  bepillantást  engedett 
néki  minden  lévőbe  s  evvel  a  legfőbb  ideál,  a  legtisztább 
harmónia  megértésébe.  Mert  gyakran  úgy  érezte, 
mintha  az  erdő  titokzatos  zúgásában,  a  bokrok,  forrá- 
sok susogásában  édes  hangok  szólnának  hozzá,  mintha 
az  aranyló  felhőkből  ragyogó  karok  nyúlnának  le,  hogy 
átfogják  és  ilyenkor  izzó  vágy  dagasztotta  keblét. 
Aztán  minden  kusza  és  sivár  romokba  omlott  s  jeges 
szárnyakkal  lebegett  fölé  a  komor,  félelmetes  démon, 
mely  elszakította  az  ősanyától,  ki  haraggal  távozott, 
fiát  magára  hagyva.  Az  erdő  s  a  távoli  hegyek  hangjai, 
melyek  máskor  a  vágyat,  az  elmúlt  öröm  édes  sejtelmét 

ébresztett<5k  benne,  most  a  sötét  démon  gúny  kacajában 
hangzottak  ki.  De  a  gúny  égö  tüzlehellete  azt  a  bal- 
hiedelmet keltette  Oíió  királyban,  hogy  a  démon  hangja 
a  haragvó  anyáé,  ki  elfajzott  gyermekét  ellenséges 
indulattal  igyekszik  elpusztítani. 

Mint  mondtam,  sokan  megértették  Oíió  király 
melankóliáját  és  őket  is  elfogta  a  búskomor  érzés.  De 
legtöbben  nem  értették  meg,  legeslegkevésbbé  pedig  az 
államtanács,  mely  a  királyság  javára  egészséges  maradt 

Ebben  az  egészséges  állapotban  úgy  gondolta  az 
államtanács,  hogy  semmi  más  nem  mentheti  meg  Ofió 
királyt  búskomorságától,  mint  egy  csinos,  vidor,  jó- 
kedvű feleség.  Lirisz  hercegnőt  szemelték  ki,  egy 
szomszéd  király  leányát.  —  Lirisz  hercegnő  valóban 
oly  szép  volt,  amilyennek  egy  királyleányt  csak  kép- 
zelni lehet.  Mit  sem  törődött  avval,  ami  körülötte 
történt,  amit  látott,  tapasztalt  ;  mindez  nyom  nélkül 
tűnt  el  emlékezetéből  s  csak  folytonosan  nevetett. 
Mivel  pedig  Hirdar völgyben  (ez  volt  atyjának  országa) 
éppoly  kevéssé  tudták  vígságának  okát  adni,  mint 
Urdar völgyben  Oíió  király  szomorúságának,  úgy  lát- 
szott, hogy  már  csak  ezért  is  egymásnak  teremtődött  a 
két  királyi  lélek.  Egyébként  a  hercegnőnek  egyetlen 
öröme  volt,  egyetlen  valóságos  öröme  :  hálót  kötni 
udvarhölgyei  között,  akiknek  szintén  hálót  kellett 
kötniök,  —  amint  Oíió  király  is  csak  abban  lelte  gyö- 
nyörűségét, ha  magányosan  megleshette  az  erdő  vad- 
jait. —  Oíió  királynak  legcsekélyebb  kifogása  sem  volt 
a  kiszemelt  feleség  ellen,  az  egész  házasságot  úgy 
vette,  mint  valami  közömbös  államűgyet,  melynek 
gondját  minisztereire  hárította,  ha  már  oly  buzgón 
fáradoztak  érte. 

A  nászünnepet  nemsokára  megtartották,  a  lehető 

legnagyobb  pompával.  Minden  a  legszebben  és  leg- 
szerencsésebben folyt  le,  kivéve  azt  a  kis  balesetet, 
hogy  az  udvari  költő,  akinek  Ofió  király  fejéhez  vágta 
az  átnyújtott  nász-éneket,  ijedtében  s  haragjában  ott 
helyben  megörült  s  azt  képzelte,  hogy  ö  költői  lélek, 
s  ez  megakadályozza,  hogy  továbbra  is  költsön  s  alkal- 
matlanná teszi,  hogy  az  udvari  költő  tisztségét  ezentúl 
betölthesse. 

Hetek  és  hónapok  teltek  el ;  de  Ofió  király  kedély- 
állapota semmi  változást  nem  mutatott.  A  miniszterek 
azonban,  akiknek  rendkívül  tetszett  a  kacagó  királyné, 
még  mindig  vigasztalták  a  népet  és  önmagukat  :  Majd 
megváltozik ! 

De  nem  változott :  Ofió  király  napról-napra  komo- 
lyabb és  szomorúbb  lett,  s  ami  a  legrosszabb  volt,  mély 
ellenszenv  támadt  lelkében  a  kacagó  királynéval  szem- 
ben. Ez  azonban,  úgy  látszott,  semmit  sem  vett  észre, 
amint  egyáltalán,  sohasem  lehetett  tapasztalni,  hogy 
észre  venne  a   világon   valamit,  a  háló  hurkain  kívül. 

Történt,  hogy  Ofió  király  egy  nap  vadászni  ment 
és  a  vadon  erdőben  egy  fekete  kőtoronyhoz  ért,  mely 
oly  régi  volt,  mint  a  világ,  s  úgy  meredt  a  magasba, 
mintha  a  kopár  sziklából  nőtt  volna  ki.  Tompa  moraj 
zúgott  a  fák  ormain  át  s  a  mély  szakadékból  velőt- 
hasító jajveszékelés  üvöltő  hangjai  feleltek.  Ofió  király 
csodálatos  megindultságot  érzett  e  borzalmas  helyen. 
De  úgy  rémlett,  mintha  a  szörnyű  fájdalom  iszonytató 
hangjai  között  a  kiengesztelődés  reménysugara  villanna 
föl  s  már  nem  hallotta  a  csúfondáros  harag  szavait, 
csak  az  anya  megható  panaszát  elveszett,  elfajzott 
gyermekéért  s  e  panasz  vigaszt  öntött  belé,  hogy  az 
anya  haragja  nem  tart  örökké. 

Míg  Ofió  király  mélyen  elmerülve  állt  ott,  egy  sas 

szárnyalt  a  magasba  s  a  torony  párkányzata  fölött 
lebegett.  Oftó  király  önkéntelenül  íjjá  után  nyúlt  s 
nyilát  a  sas  felé  rö  pitét  te  ;  de  a  nyílvessző  nem  a  sast 
találta,  hanem  egy  tiszteletreméltó  öregember  mellébe 
fúródott,  akit  Oíió  csak  most  vett  észre  a  torony 
tetejében.  Borzadály  fogta  el,  mikor  ráeszmélt,  hogy  a 
torony  a  régi  csillagvizsgáló,  melybe,  a  monda  szerint, 
titokzatos  éjeken  gyakran  fölkaj:)aszk(^dtak  az  ország 
egykori  uralkodói,  hogy  a  népnek  s  a  lét  úrnőjének 
avatott  közvetítőiként,  a  hatalmasok  akaratát  s  ki- 
nyilatkozásait  közölhessék  a  néppel.  Észrevette,  hogy 
arra  a  helyre  tévedt,  melyet  mindenki  félve  került, 
mivel  úgy  hitték,  hogy  a  torony  ormán  a  vén  Hermodius 
mágus  áll,  ezeréves  álomba  merülve  s  ha  fölébred 
álmából,  az  elemek  haragja  fölgerjed,  egymás  ellen 
támadnak  s  e  harcban  az  egész  világ  elpusztul. 

A  megrémült  Ofió  király  csaknem  összerogyott  ; 
de  ekkor  gyöngéd  érintést  érzett  s  Hermodius  mágus 
állt  előtte,  kezében  a  mellébe  lőtt  nyíllal  ;  ábrázatának 
tisztes,  komoly  vonásait  nyájas  mosoly  derítette  föl, 
mikor  így  szólt  :  «Hosszú  éberálomból  keltettél  föl, 
Ofió  király!  Köszönet  érte!  a  legjobb  órában  történt. 
Itt  az  ideje,  hogy  elmenjek  Atlantiszba  s  a  hatalmas 
királynő  kezéből  átvegyem  az  ajándékot,  melyet  a 
békülés  jeléül  igért  nekem  s  mely  a  szívedet  marcangoló 
fájdalom  fulánkját,  óh,  Ofió  király,  bizton  ki  fogja 
tépni.  —  A  gondolat  megsemmisítette  a  szemléletet, 
de  a  kristályprizmán,  melyben  a  tüzes  áradat  az  ellen- 
séges méreggel  nászviadalban  ömUk  össze,  fölsugárzik 
az  újjászületett  szemlélet,  a  gondolat  magzata!  —  Isten 
veled,  Ofió  király!  Tizenháromszor  tizenhárom  hónap 
múlva  ismét  látni  fogsz  s  a  megbékült  anya  legszebb 
ajándékát  hozom  el  neked,  mely  édes  gyönyörré  változ- 

tatja  keserű  kínodat  s  szétolvasztja  a  jégbilincseket, 
melyekben  a  gonosz  démon  hitvesedet,  Lirisz  királynőt 
olyan  régóta  fogva  tartja.  —  Isten  veled,  Ofió  király !» 

Ezekkel  a  rejtelmes  szavakkal  otthagyta  a  vén 
mágus  az  ifjú  királyt  s  eltűnt  az  erdő  sűrűjében. 

Oíió  királ}^  szomorú  és  mélázó  volt  azelőtt  is,  de 
most  még  inkább  az  lett.  Az  öreg  Hermodius  szavai 
mélyen  bevésődtek  lelkébe  ;  s  fölszólította  az  udvari 
csillagjóst,  hogy  magyarázza  meg  jelentésüket.  Az 
udvari  csillagjós  kijelentette,  hogy  a  szavaknak  egy- 
általán nincs  jelentésük :  mivel  sem  prizma,  sem 
kristály  nincs,  legalább,  mint  minden  gyógyszerész 
tudja,  tüzes  áradatból  és  ellenséges  méregből  nem 
alakulhat,  amit  továbbá  Hermodius  a  gondolatról  s  az 
újjászületett  szemléletről  össze-vissza  beszélt,  már  csak 
azért  is  értelmetlen  kell,  hogy  maradjon,  mivel  egyetlen 
finomabb  műveltségű  asztrológus  vagy  íilozófus  sem 
ereszkedhetik  le  a  durva  kor  ama  semmitmondó  nyelvé- 
hez, mellyel  Hermodius  mágus  él.  Ofió  király  egyáltalán 
nem  elégedett  meg  evvel  a  kifogással,  sőt  haragjában 
keményen  ráförmedt  a  csillagjósra  s  még  szerencse, 
hogy  nem  volt  semmi  a  kezeügyében,  amit  a  szerencsét- 
len asztrológus  fejéhez  vágjon,  mint  a  nászdalt  az  udvari 
poétáéhoz.  Ruffiamonte  azt  állítja,  hogy,  bár  a  krónikák 
hallgatnak  róla,  de  az  urdar völgyi  szájhagyomány  fönn- 
tartotta, hogy  Ofió  király  az  udvari  csillagjóst  ez 
alkalomból  —  szamárnak  nevezte.  —  S  mivel  az  ifjú 
és  mélyeimé jű  király  lelkéből  nem  törlődtek  ki  a  mágus 
misztikus  szavai,  végül  elhatározta,  hogy  bármi  áron 
is,  ő  maga  leli  meg  értelmüket.  Aranybetűkkel  vésette 
egy  fekete  márványtáblára  a  következő  szavakat  : 
a  gondolat  megsemmisítette  a  szemléletet,  —  és  így 
tovább,   a   mágus   kijelentése   szerint,    —    s   a   táblát 

píilotája  egy  komor,  félreeső  termének  falába  illeszttette. 
A  tábla  elütt  ledőlt  egy  puha  nyugágyra,  fejét  könyökére 
támasztotta  s  a  fölírást  szemlélve,  mély  gondolatokba 
merült. 

Történt,  hogy  Lirisz  királyné  véletlenül  abba  a 
terembe  tévedt,  melyben  üíió  király  ült  a  fölirat  előtt. 
De  bárha  oly  harsányan  kacagott,  szokása  szerint,  hogy 
a  falak  is  megremegtek,  a  király  egyáltalán  nem  vette 
észre  drága  és  víg  kis  feleségét.  Merev  tekintetét  rendü- 
letlenül függesztette  a  fekete  márványtáblára.  Végre 
Lirisz  királyné  is  odapillantott.  De  alig  olvasta  el  a 
titokzatos  szavakat,  kacaja  ajkára  fagyott  s  némán 
rogvott  a  király  mellé  a  párnára.  Miután  jóidéig  bámul- 
ták mindketten  a  föliratot,  egyre  jobban  és  jobban 
kezdtek  ásítozni,  szemeiket  lezárták  s  oly  mély,  halálos 
álomba  merültek,  hogy  emberi  mesterkedés  abból  föl 
nem  ébreszthette  őket.  Bizonnyal  holtnak  hitték  volna 
s  az  Urdarvölgyben  szokásos  ceremóniákkal  el  is 
temették  volna  mindkettőjüket  a  királyi  sírboltba,  ha 
a  halk  lélekzetvétel,  érverés  s  az  arc  színe  nem  adták 
volna  kétségtelen  jeleit  a  folyamatos  életnek.  És  mivel 
ezidőszerint  még  nem  v^olt  trónörökös,  az  államtanács 
elhatározta,  hogy  a  szunnyadó  Ofió  király  helyett 
maga  kormányoz  és  oly  ügyesen  látott  a  dologhoz, 
hogy  az  uralkodó  lethargiáját  senki  nem  is  sejtette. 

Tizenháromszor  tizenhárom  hó  telt  el  azóta,  hogy 
Ofió  király  Hermódius  mágussal  ama  nevezetes  beszélge- 
tést folytatta ;  ekkor  Urdarvölgy  lakosai  előtt  oly  pom- 
pás színjáték  játszódott  le,  amilyent  még  sohase  láttak. 

A  nagy  Hermódius  mágus  tűnt  föl  tüzes  fellegen, 
mindennemű  elemek  szellemiéinek  társaságában  és  míg 
a  szelek  közt  a  természet  titkos  akkordjainak  hangjai 
zendültek,  leereszkedett  egy  szép,  illatos  mező  tarka- 

szövetű  szőnyegére.  Feje  fölött  mintha  ragyogó  csillag 
lebegett  volna,  melynek  tüzébe  halandó  nem  nézhetett. 
Az  pedig  egy  csillogó  kristályprizma  volt,  s  amint  a 
mágus  a  magasba  emelte,  szikrázó  cseppekben  áramlott 
a  föld  mélyébe,  hogy  rögtön  pompás  ezüsforrásként 
buggyanjon  elő,  vidám  morajlással. 

Most  minden  sürögni  kezdett  a  mágus  körül.  A  földi 
szellemek  a  mélybe  hatoltak  és  villogó  ércvirágokat 
hoztak  ki,  a  tűz  és  víz  szellemei  elemük  hatalmas 
sugárözönében  keringtek  s  a  légi  szellemek  összevissza 
zúgtak,  zajogtak,  mint  vidám  harcjáték  küzdői  és 
harcosai.  A  mágus  ismét  fölszállott,  kiterítette  széles 
köpenyét  ;  s  erre  mindent  sűríí  ködfelhő  takart  el, 
mely  szétfoszolván,  a  szellemek  küzdőterén  gyönyörű, 
mennyei  tisztaságú  víztükör  lett  láthatóvá,  melyet 
csillogó  kövek,  csodálatos  füvek  és  virágok  környékez- 
tek s  melynek  közepén  vigan  bugyogott  a  forrás,  pajkos 
kötődéssel  űzve  tova  a  bodrozódó  hullámokat. 

S  abban  a  pillanatban  mikor  a  mágus  titokzatos 
prizmája  forrássá  olvadt,  a  királyi  pár  fölébredt  hosszú 
bűvös  álmából.  Mindketten,  Oíió  király  és  Lirisz 
királyné,  ellenállhatatlan  vágytól  űzve  siettek  elő. 
Elsőnek  tekintettek  a  víz  tükrébe.  De  midőn  a  végtelen 
mélységben  a  ragyogó  kék  eget,  a  bokrokat,  fákat, 
virágokat,  az  egész  természetet,  önmagukat,  fordított 
tükröződésben  meglátták,  akkor,  mintha  sötét  fátylak 
lebbentek  volna  föl,  egy  pompás,  új  világ  nyílott  meg 
szemük  előtt,  tele  élettel  és  gyönyörrel  és  ennek  a 
világnak  megismerésével  lelkükben  oly  elragadtatás 
lángolt  föl,  aminőt  sohasem  ismertek,  sohasem  sej- 
tettek. Sokáig  néztek  a  mélybe,  aztán  fölemelkedtek, 
egymásra  tekintettek  és  —  fölkacagtak,  ha  a  leg- 
bensőbb kéj  külső  kifejezését  éppúgy,  mint  a  benső. 

szellemi  erük  győzelme  fölötti  örömet,  kacagásnak  lehet 
nevezni.  —  Ha  Lirisz  királyné  teljes  átalakulásáról 
nem  adott  \olna  bizonyságot  az  az  átszellemülés,  mely 
arcát  beragyogta,  s  vonásaira  valóban  életet,  valóságos 
mennyei  bájt  varázsolt,  akkor  is  észrevehette  volna 
mindenki,  arról  a  módról,  ahogyan  kacagott.  Mert  oly 
ég  és  föld  különbség  volt  e  kacaj  és  ama  hahota  között, 
mellyel  Ofió  királyt  azelőtt  gyilkolta,  hogy  nem  egy 
okos  ember  véleménye  szerint  nem  is  ő  kacagott,  hanem 
valami  más,  belérejtezett,  csodálatos  lény.  Oíió  király 
nevetésével  ugyanígy  állt  a  dolog.  Miután  mindketten 
oly  sajátságos  módon  kacagtak  föl,  csaknem  egyszerre 
kiáltottak  :  <'0h !  —  mily  puszta,  barátságtalan  idegen- 
ben hevertünk  álmunkban,  s  most  hazánkban  ébredünk, 
—  most  ismerjük  csak  meg  önmagunkat,  nem  vagyunk 
többé  elárvult  gyermekek. »  —  S  a  forró  szerelem  ki- 
törésével borultak  egymás  keblére.  —  Míg  az  ölelés 
tartott,  valamennyi  odatóduló  a  vízbe  nézett  ;  azok, 
akiket  a  király  búskomorsága  szállott  meg  s  most 
a  víztükörbe  néztek,  ugyanezt  a  hatást  érezték,  mint  a 
királyi  pár  ;  azok  pedig,  akik  különben  is  vidámak 
voltak,  maradtak  előbbi  állapotukban.  Több  orvos 
megállapította,  hogy  a  víz  egészen  közönséges,  ásványi 
összetétel  nélküli,  s  éppúgy  több  filozófus  tanácsolta, 
hogy  senki  se  nézzen  a  víztükörbe,  mert  az,  aki  magát 
és  a  világot  fordított  alakban  látja,  könnyen  megszédül. 
Sőt  néhányan,  az  ország  legműveltebb  osztályából,  azt 
állították,  hogy  egyáltalán  nincs  semmiféle  Urdar- 
forrás  —  —  mert  a  király  és  a  nép  azonnal  Urdar- 
forrásnak  nevezte  el  a  pompás  vizet,  mely  Hermódius 
titokzatos  prizmájából  keletkezett.  Oíió  király  és  Lirisz 
királyné  a  nagy  Hermódius  mágus  lábaihoz  rogyva 
mondtak  köszönetet  boldogságukért  és  gyógyulásukért 

s  a  legszebb  szavakat  és  formát  használták,  amennyire 
tudták.  Hermodius  mágus  illendő  tisztességgel  emelte 
föl  őket  s  előbb  a  királynét,  aztán  a  királyt  szorította 
kebléhez  és  megigérte,  hogy  mivel  Urdarvölgy  boldogu- 
lása szívén  fekszik,  válságos  percekben  meg  fog  jelenni 
a  csillagvizsgáló  tetején.  Oíió  király  meg  akarta  csókolni 
a  tisztes  kezet  ;  de  ö  nem  engedte  meg,  hanem  abban 
a  pillanatban  a  levegőbe  emelkedett.  Onnét  kiáltotta 
le,  megkondított  ércharangként  zengő  hangon,  e 
szavakat  : 

«A  gondolat  elpusztítja  a  valóság  szemléletét  s  az 
ember,  elszakasztva  az  anyakebeltől,  agyrémek  kö- 
zött, vak  kábultságban,  hazátlanul  tévelyeg,  míg  a 
gondolat  tükörképe  föl  nem  ismerteti  magával  a 
gondolattal,  hogy  ő  van  és  hogy  a  legmélyebb,  leg- 
gazdagabb tárnában,  melyet  számára  az  anyaként 
gondoskodó  királynő  megnyit,  mint  uralkodó  pa- 
rancsol, de  mint  vazallus,  engedelmeskedik  is.» 

Vége  Ofió  király  és  Lirisz  királyné  történetének. 

Celionati  elhallgatott  és  az  ifjak  is  hallgatag  elmél- 
kedésbe merültek,  melyre  a  vén  ciarlatano  meséje, 
amit  egészen  másnak  gondoltak,  indította  őket. 

Celionati  mester, »  törte  meg  végül  a  csöndet  Franz 
Reinhold,  <<Celionati  mester,  az  ön  meséje  hasonló  az 
Eddákhoz,  a  Voluspához,  a  szanszkrit,  vagy  tudom  is 
én  még  milyen,  régi,  mithikus  könyvekhez  ;  de,  ha  jól 
értettem,  az  Urdarforrás,  Urdarvölgy  lakosainak  boldo- 
gítója, nem  más,  mint  amit  mi,  németek  humornak 
nevezünk,  a  gondolat  csodálatos,  a  természet  legmélyebb 
szemléletéből  fakadó  ereje,  mellyel  saját  ironikus  mását 

faragja,  hogy  ennek  különös  mókáin  megismerje  saját 
s  az  egész  lét  —  bocsánat  a  szóért,  —  mókáit  s  épüljön 
azokon.  —  De  valóban  Celionati  mester,  az  ön  regéje 
megmutatta,  hogy  ön  más  tréfához  is  ért,  mint  a 
farsangihoz  ;  mostantól  fogva  önt  is  a  láthatatlan  egy- 
házhoz számítom,  s  térdet  hajtok  ön  előtt,  mint  Ofió 
király  a  nagy  Hermodius  mágus  előtt  ;  mert  ön  nem 
kevésbbé  hatalmas  varázslómester. » 

«Mit  beszél, »>  kiáltott  Celionati,  «mit  beszél  ön 
meséről,  regéről?  Semmi  mást  nem  akartam  elmondani, 
semmi  mást  nem  mondtam  el,  mint  egy  csinos  történe- 
tet Ruffiamonte  barátom  életéből.  —  Tudnia  kell,  hogy 
ez  a  benső  barátom  maga  a  nagy  Hermodius  mágus, 
aki  Ofió  királyt  megszabadította  búskomorságától.  Ha 
nem  hiszi  cl  nekem,  kérdezze  meg  őt  magát  ;  mert  itt 
van  városunkban  s  a  Pistoja  palotában  lakik».  Ahg, 
hogy  kiejtette  Celionati  a  Pistoja  palota  nevét,  mind- 
nyájuk emlékezetében  föltűnt  az  a  rendkívül  kalandos 
álarcosmenet,  mely  néhány  nap  előtt  vonult  be  a 
palotába  és  ezer  kérdéssel  ostromolták  a  különös 
ciarlatanot,  miként  áll  a  dolog  a  menettel,  mivel  föl- 
tették, hogy  egy  kalandor  lehet  legjobban  értesülve  a 
kalandos  fölvonulásról. 

«Bizonyára,»  kiáltott  nevetve  Reinhold,  «bizonyára 
a  kedves  öregúr,  aki  a  tulipánban  tudománnyal  foglal- 
kozott, az  ön  intimusa,  a  nagy  Hermodius  mágus,  azaz 
Ruffiamonte  varázsló. » 

«Ügy  van,)>  válaszolt  nyugodtan  Celionati,  «úgy  van 
kedves  fiam!  Különben  talán  még  nincs  itt  az  ideje, 
hogy  a  Pistoja  palota  rejtelmeiről  beszéljünk.  —  Nos !  — 
ha  Kofetua  király  elvehetett  egy  koldusleányt,  a  nagy 
és  hatalmas  Brambilla  hercegnő  is  futkoshat  egy 
hitvány  komédiás  után.»  —  Avval  Celionati  elhagyta  a 

kávéházat  és  senki  sem  tudta,  söt  nem  is  sejtette,  mit 
jelentenek  utolsó  szavai  ;  mivel  azonban  ez  igen 
gyakran  megesett  Celionati  szavaival,  nem  volt  érdemes 
különösebb  fáradságot  fordítani  megfejtésükre.  —  Míg 
ezek  történtek  a  Caffé  grecoban,  Giglio  örült  maskarájá- 
ban föl  s  alá  kóborolt  a  korzón.  Brambilla  hercegnő 
kívánságához  képest,  nem  mulasztott  el  fölfegyverkezni 
egy  széles  fakarddal  és  fölvenni  egy  kalapot,  mely  előre- 
ugró karimájával  valami  különös  rohamsisakhoz  hason- 
lított. Egészen  eltöltötte  keblét  szíve  hölgye  ;  de  maga 
sem  tudta,  miként  történt  :  a  hercegnő  szerelmének 
elnyerése  nem  tűnt  föl  előtte  valami  rendkívülinek, 
álombéli  szerencsének  ;  merész  bizakodással  hitt  annak 
szükségszerűségében,  hogy  a  hercegnő  csak  az  övé  lehet 
és  senki  másé.  És  ez  a  gondolat  féktelen  jókedvet 
lobbantott  lángra  benne,  mely  a  legtúlzottabb  grima- 
szokba nnyilvánult,  hogy  maga  is  megborzongott 
belülről. 

Brambilla  hercegnő  seholsem  volt  látható ;  de 
Giglio  magánkívül  kiáltozott  :  «Hercegnő  —  tubicám  — 
szívecském  —  meg  kell  találnom  téged,  meg  kell  talál- 
nom!)) és  eszelősen  taszigált  föl  száz  és  száz  álarcost, 
míg  végül  egy  táncoló  pár  tűnt  a  szemébe,  mely  teljes 
figyelmét  lekötötte. 

Ugyanis  egy  bohókás  fickó,  utolsó  gombig  az  övé- 
hez hasonló  öltözetben,  sőt  termetére,  tartására  is 
mintegy  második  énje,  táncolt  gitárt  pengetve  egy 
csinos  némberrel,  aki  meg  castagnettát  vert.  Amikép 
kővé  meresztette  táncoló  énjének  látványa,  úgy  borult 
tűzbe  ismét,  mikor  a  leányt  szemügyre  vette.  Ügy 
érezte,  hogy  még  sohasem  látott  ennyi  kellemet  és 
szépséget  egyszemélyben  ;  minden  mozdulata  valami 
különös   gyönyör   lelkesültségéről   tanúskodott   és   épp 

ez  a  lelkesültség  adott  a  tánc  vad  pajzánságának  meg- 
nevezhetetlen bájt. 

Kétségtelen,  hogy  éppen  a  táncos  pár  bohó  ellen- 
téte eredményezett  valami  groteszk  tréfásságot,  mely  a 
bájos  leányka  rajongó  bámulata  közepett  is  mindenkit 
kacagásra  késztetett  ;  de  épp  ez  az  ellentétes  elemekből 
álló  érzés  volt  az,  mely  bennük  is  fölébresztette  amaz 
idegen,  megnevezhetetlen  gyönyör  lelkesültséget,  mely 
a  táncosnőt  s  a  bohókás  fickót  elragadta.  Giglioban 
már-már  földerengett  a  sejtelem,  hogy  ki  lehet  a  tán- 
cosnő, mikor  valamelyik  álarcos  így  szólt  mellette  : 
*Ez  Brambilla  hercegnő,  aki  szerelmesével,  CorneHo 
Chiapperi,  asszir  herceggel  táncol !» 


E.  T.  A.  Hűflrnarin  ;  Br;unbiUa  hercegnő. 


NEGYEDIK  FEJEZET. 

Az  alvás  és  az  álom  hasznos  találmányáról  és  mit  gondol 
erről  Sancho  Pansa.  —  Mint  gurul  le  egy  württembergi  hivatal- 
nok a  lépcsőn  és  miként  nem  tud  Giglio  keresztüllátni  önmagán. 
Szónoki  kályhaellenző,  kettős  gallimathias  és  a  fehér  szere- 
csen. —  Miként  vet  el  az  öreg  Bastianello  di  Pistoja  narancs- 
magvakat a  korzón  és  miként  veszi  védelmébe  a  maskarákat, 
A  csúnya  lányok  bea  ujour-ja.  —  Hírek  a  híres  Circe  büvésznő- 
ről,  aki  szalagcsokrokat  köt,  valamint  a  csinos  kígyófüről, 
mely  a  termékeny  Árkádiában  nő.  —  Miként  szúrja  magát 
szíven  a  kétségbeesett  Giglio,  aztán  asztalhoz  ül,  erőltetés 
nélkül  hozzálát  az  evéshez  s  végül  jó  éjszakát  kíván  a  her- 
cegnőnek. 

Nem  szabad  rossz  néven  venned,  drágalátos  olva- 
sóm, ha  egy  ilyen  izében,  melyet  capri ccionak  nevezek, 
de  amely  hajszálnyira  hasonlatos  a  meséhez,  gyakorta 
előfordul  különös  rejtelem,  álmatag  ábránd,  aminőt  az 
emberi  szellem  táplál,  —  vagyis  jobban  mondva,  ha  a 
színhely  néha  a  föllépő  alakok  belső  világába  helyeződik. 
—  De  vájjon  nem  ez-e  az  igazi  színtér?  Talán  egyet- 
értesz velem  abban,  ó  olvasó !  hogy  az  emberi  szellem  a 
legcsodálatosabb  mese,  amely  elképzelhető.  —  Mily 
nagyszerű  világot  zár  keblünk  magában !  Nem  béklyózza 
egy  naprendszer  se  magához,  kincsei  fölülmúlják  a 
látható  teremtés  kifürkészhetetlen  gazdagságát!  — 
Mily  kihalt,  nyomorult,  vaksi  lenne  életünk,  ha  a 
világszellem  nem  helyezte  volna  nékünk,  a  természet 
apró  zsoldosainak  lelkébe  ama  kiapadhatatlan  gyémánt- 

bányát,  melyből  fényesen,  ragyogva  sugárzik  felénk  a 
csodálatos  birodalom,  mely  osztályrészünk  lett !  Áldott 
az,  aki  tulajdonának  igazán  tudatában  van!  De  még 
áldottabb  és  boldogabb  az,  aki  lelke  Perujának  drága- 
köveit nemcsak  látja,  hanem  fölszínre  hozni,  kicsiszolni 
és  pompás  tüzüket  előcsalni  is  tudja.  —  Nos!  —  Sancho 
azt  mondta,  hogy  Isten  áldása  legyen  azon,  aki  az 
alvást  kitalálta,  okos  ember  lehetett  ;  de  még  jobban 
áldassék,  aki  az  álmot  találta  ki.  Nem  azt  az  álmot, 
mely  csak  akkor  gyúl  föl  bennünk,  mikor  az  alvás 
lágy  takarója  alatt  nyugoszunk  —  nem !  —  hanem  azt 
az  álmot,  amelyet  egész  életünkön  át  álmodunk,  mely 
gyakran  szárnyára  veszi  a  földi  élet  nyomasztó  terhét, 
mely  elnémítja  a  keserű  fájdalmat,  a  teljesületlen 
remény  vigasztalan  panaszát  s  amikor  kiég  keblünkben 
a  mennyei  sugár,  végtelen  sóvárgással  a  teljesülést  igéri. 
Ezek  a  gondolatok  jutottak  eszébe  annak,  aki 
néked,  kedves  olvasó,  e  különös  capricciot  Brambilla 
hercegnőről  elmondani  szándékozik,  —  ezek  a  gondo- 
latok jutottak  eszébe,  miközben  azt  a  figyelemreméltó 
lelkiállapotot  készült  leírni,  melybe  az  álarcos  Giglio 
Fava  jutott,  mikor  e  szavakat  hallotta  susogni  :  «ez 
Brambilla  hercegnő,  aki  szerelmesével,  Cornelio  Chiap- 
peri,  asszir  herceggel  táncol !»  —  A  szerzők  ritkán  tudják 
elhallgatni  olvasóik  előtt,  hogy  mit  gondolnak,  midőn 
hősük  egy  vagy  más  helyzetbe  kerül  ;  nagyon  szívesen 
fújják  a  kórust  saját  könyvükhöz  és  reflexiónak  nevezik 
mindazt,  ami  történetükhöz  ugyan  egyáltalán  nem 
szükséges,  de  kellemes  cikornyának  úgy,  ahogy  meg- 
állhat. Kellemes  cikornya  legyen  e  néhány  gondolat  is, 
mellyel  fejezetünk  kezdődik ;  mert  valóban,  éppoly 
kevéssé  szükségesek  a  történethez,  mint  Giglio  lelki- 
állapotának rajzához,  mivel  ez  távolról  sem  volt  oly 

szokatlan  és  különös,  mint  amekkora  feneket  kerített 
neki  a  szerző.  —  Röviden!  —  mikor  Giglio  Fava  ama 
szavakat  hallotta,  egy  pillanatra  azt  hitte,  hogy  ö 
maga  az  assziriai  Cornelio  Chiapperi,  aki  Brambilla 
hercegnövel  táncol.  Minden  valamirevaló  filozófus, 
akinek  egy  csipetnyi  tapasztalata  van,  oly  könnyen  és 
alaposan  megmagyarázhatja  ezt,  hogy  egy  ötödosztá- 
lyosnak meg  kell  értenie  e  lelki  életből  vett  példát. 
Említett  pszichológus  legjobban  teszi,  ha  Mauchardt 
empirikus  pszichológiai  repertóriumából  idézi  a  würt- 
tembergi  hivatalnok  példáját,  aki  ittas  állapotban  le- 
gurult a  lépcsőn,  aztán  a  kísérő  Írnokon  sajnálkozott, 
hogy  mennyire  megütötte  magát.  «Azok  után  ítélve,)) 
folytathatná  a  pszichológus,  «amit  Giglio  Favaról  el- 
eddig hallottunk,  kétségtelen,  hogy  abban  az  állapot- 
ban leiedzett,  mely  teljesen  hasonló  a  részegséghez, 
bizonyos  tekintetben  valami  szellemi  mámorban,  melyet 
bizonyos  önmagáról  való  excentrikus  képzelődések  ideg- 
izgató hatása  szült  és  mivel  a  színészek  különöskép 
hajlamosak  ezen  a  módon  megrészegedni,  így  tehát  — 
ésatöbbi.» 

GigHo  tehát  azt  hitte,  hogy  ö  Corneho  Chiapperi, 
asszír  herceg  ;  és  ha  ebben  nem  is  találunk  semmi 
különöset,  azt  már  nehezebb  lenne  megmagyarázni, 
honnan  támadt  oly  különös,  sohasem  érzett  jókedve, 
mely  izzó  lánggal  járta  át  belsejét.  Egyre  erősebben 
verdeste  a  gitár  húrjait,  egyre  bolondosabb  fintorokat 
vágott,  egyre  féktelenebb  ugrándozással  járta  a  vad 
táncot.  De  hasonmása  ott  állott  vele  szemben  és  épp- 
úgy táncolva  és  ugrándozva,  éppoly  grimaszokat  vágva 
csapkodott  feléje  a  levegőben  széles  fakardjával.  — 
Brambilla  azonban  eltűnt !  —  «Hohó,»  gondolta  Giglio, 
«az  én  énem  az  oka,  hogy  nem  látom  jegyesemet,  a 

hercegnőt  ;  nem  látok  át  az  énemen  cs  ez  az  átkozott 
énem  veszedelmesen  vagdalkozik  felém.  No  de  halálra 
ugráltatom  és  táncoltatom  öt,  aztán  igazán  én  leszekén, 
s  a  hercegnő  az  enyém  lesz !» 

Eme  némileg  zavaros  gondolatok  közben  Giglio 
egyre  hallatlanabb  ugrásokat  müveit,  de  egyszerre 
énjének  fakardja  oly  erősen  találta  gitárját,  hogy  ezer 
darabra  forgácsolódott  és  Giglio  rendkívül  gyöngéd- 
telenül a  földre  csüccsent.  A  táncolókat  körülvevő  nép 
bömbölő  hahotája  ébresztette  föl  Gigliot  rémületéből. 
Zuhanás  közben  leesett  szemüvege  és  álarca,  fölismerték 
és  száz  meg  száz  hang  kiáltotta  :  bravó,  bravisszimo, 
signor  Giglio!  —  Giglio  hamarosan  föltápászkodott  és 
elsietett,  mivel  eszébe  jutott,  hogy  egy  tragikus  hőshöz 
nem  illik  groteszk  bohózatot  játszani  a  nép  előtt. 
Lakásához  érve  lehányta  magáról  furcsa  maskaráját, 
tabarróba   burkolódzott  és  visszatért  a  korzóra. 

Ide-oda  jártában  végül  a  Pistoja  palota  elé  ért 
s  érezte,  hogy  hátulról  hirtelen  átfogják  s  egy  hang 
susog  fülébe  :  «Ha  járása  és  tartása  nem  csal,  akkor, 
tisztelt  signor,  ön  Gigho  Fava?» 

Giglio  megismerte  Antonio  Chiari  apátot.  Az  abbate 
megpillantásakor  hirtelen  fölmerült  előtte  a  régi  szép 
idő,  mikor  még  tragikus  hősöket  játszott  s  utána, 
levetvén  a  kothurnust,  a  szűk  lépcsőn  kedves  Giacintájá- 
hoz  surrant.  Chiari  abbate,  (talán  a  híres  Chiari  elődje, 
aki  háborúságba  keveredett  Gozzi  gróffal  és  kénytelen 
volt  letenni  a  fegyvert),  ifjúságától  fogva  nem  csekély 
fáradsággal  idomította  kezét  és  szellemét,  hogy  tragé- 
diákat készítsenek,  melyek  leleményükre  nézve  szer- 
telenek, de  kivitelükben  rendkívül  kellemesek  és  ked- 
vesek voltak.  Gondosan  őrködött  afölött,  hogy  vala- 
mely iszonyatos  esemény  csak  különböző  enyhítő  körül- 

menyek  között  eshessek  meg  a  nézők  szemei  előtt  és  a 
legrettenetesebb  tett  borzalmait  is  olyan  szép  szavak  és 
kifejezések  nyúlós  csirizébe  göngyölgette,  hogy  a  hall- 
gató borzongás  nélkül  bevette  az  édes  pépet  és  a  keserű 
magot  nem  érezte.  Még  a  pokol  lángjait  is  barátságos 
transparensekként  tudta  fölhasználni,  ha  retorikája 
olajbaáztatott  kályhaellenzőjét  elébük  állította  és  az 
Acheron  sistergő  hullámaiba  martelliáni  verseinek 
rózsavizét  öntötte,  hogy  a  pokoli  dagály  lágyan  és 
finoman  áradjon  s  költői  dagállyá  legyen.  —  Ilyesmi 
sokaknak  tetszik  és  így  nem  csoda,  hogy  Antonio 
Chiari  abbate-t  kedvelt  költőnek  nevezték.  S  mivel 
különös  ügyességgel  tudott  úgynevezett  hálás  szerepeket 
is  írni,  nem  volt  semmi  akadálya,  hogy  a  költői  lelkű 
abbate  a  színészek  bálványa  legyen.  Egy  szellemes 
francia  költő  mondja,  hogy  kétféle  galhmathias  van  ; 
az  eg3dket  csak  az  olvasók  és  a  hallgatók  nem  értik, 
a  másik  magasabbrendüt  :  az  alkotó  (költő  vagy  író) 
sem  érti.  Ez  utóbbi,  fenköltebb  fajtából  való  az  a 
drámai  gallimathias  is,  melyből  a  tragédiák  úgynevezett 
hálás  szerepei  nagyrészt  állanak.  —  Legjobban  tapsol- 
nak a  dagályos  szavaknak,  melyeket  sem  a  hallgató, 
sem  a  színész  nem  ért  meg,  s  melyeket  maga  a  költő 
sem  értett.  Ily  szózagyvalékok  készítéséhez  Chiari 
abbate  kitűnően  értett,  valamint  Giglio  Favanak  is 
főerőssége  volt  ezeket  elmondani,  s  amellett  oly  pofákat 
vágott,  oly  rettenetesen  kitekert  állásba  helyezkedett, 
hogy  a  nézők  már  előre  fölsikoltottak  tragikus  el- 
ragadtatásukban. Giglio  és  Chiari  eszerint  rendkívül 
kellemes  kölcsönhatást  gyakoroltak  egymásra  és  mérték- 
telenül tisztelték  egymást  —  nem  is  lehetett  volna 
másként. 

«Éppen    jókor,»    szólt    az    abbate,    «éppen    jókor 

akadtam  önre,  signor  Giglio!  Legalább  személyesen 
megtudhatom,  hogy  mi  igaz  abból  a  sok  fura  dologból, 
amit  az  ön  tette-vettéröl  imitt-amott  beszélnek.  — 
Hallom,  csúnyán  bántak  el  önnel,  mi?  Az  a  szamár 
impresszárió  elkergette  a  színháztól,  mivel  őrületnek 
tartotta  azt  a  lelkesültséget,  melyre  az  én  tragédiáim 
gyújtották  önt  s  mivel  ön  csupán  az  én  verssoraimat 
akarta  szavalni?  —  Csúnya  dolog.  —  Mint  tudja,  az 
ostoba  teljesen  fölhagyott  a  tragédiákkal  és  nem  adat 
mást  a  színházban,  mint  badar  álarcos-pantomimeket, 
amiket  halálosan  gyűlölök.  —  A  tragédiáimat  nem 
akarja  elfogadni  az  a  hatökör  impresszárió,  noha  önt 
signor  Giglio,  mint  becsületes  embert  biztosíthatom, 
hogy  nem  egy  kitűnően  sikerült  művemben  meg- 
mutattam az  olaszoknak,  mi  az  a  tragédia.  Ami  a  régi 
tragikusokat  illeti,  például  Aischylost,  Sophoklest, 
akikről  bizonyára  hallott,  magától  értetődik,  hogy  nyers 
keménységük  teljesen  élvezhetetlen  s  csak  a  költészet 
gyermekkorában  voltak  elfogadhatók,  de  számunkra 
egészen  emészthetetlenek.  Trissino  Sophonisbe-jéről, 
Speroni  Canace-járól,  melyeket  a  tudatlanok  régebbi 
költészetünk  remekműveinek  kiáltottak  ki,  szó  sem 
lehet,  miután  a  nép  megismerte  tragédiáimból  a  valóban 
drámai  hevet,  elragadó  erőt,  melyet  a  kifejezés  hoz  létre. 
—  Egyelőre  csak  az  a  baj,  hogy  mióta  az  ön  egykori 
impresszáriója,  az  akasztófáravaló,  köpenyeget  fordí- 
tott, egy  színház  sem  akarja  előadni  a  darabjaimat.  — 
No  de  várjon  csak,  il  trotto  d'asino  dura  poco.  Nem- 
sokára hoppon  marad  az  impresszárió  úr.  Arlecchino já- 
vai, Pantalonejával,  Brighellájával,  vagy  az  ördög  tudja 
minevű,  gyalázatos,  eszeveszett  fajzataival  együtt  és 
akkor  —  Valóban,  signor  Giglio,  az  ön  távozása  a  szín- 
házból tőrdöfés  volt  szívemnek,  mert  nem  ismerek  még 

egy  színészt  a  földkerekségen,  aki  az  én  egészen  eredeti 
és  hallatlan  gondolataim  megértésében  oly  sokra  vitte 
volna,  mint  ön.  —  De  menjünk  innen,  ez  a  vad  zsivaj 
megsiketít.  Jöjjön  a  lakásomra!  Fölolvasom  önnek  leg- 
újabb tragédiámat,  amely  önt  oly  bámulatra  fogja 
ragadni,  amilyent  még  sohasem  érzett.  —  II  moro 
bianco  a  címe.  Ne  ütközzék  meg  a  név  különösségén! 
Ez  teljesen  megfelel  a  darab  rendkívüliségének,  új- 
szerüségének.» 

A  fecsegő  abbate  minden  szava  jobban  és  jobban 
ragadta  ki  Gigliot  feszült  lelkiállapotából.  Szíve  repesett 
örömében,  mikor  ismét  elképzelte  magát  tragikus  hős- 
ként, aki  Antonio  Chiari  apát  úr  hasonlíthatatlan  vers- 
sorait deklamálja.  Rögtön  kérdést  intézett  a  költőhöz, 
hogy  van-e  a  moro  bianco-ban  valami  jó,  hálás  szerep, 
amelyet  játszhatna.  «Hát  írtam-e  valaha,»  válaszolt 
hévvel  az  abbate,  «írtam-e  valaha  más  szerepet,  mint 
hálásat?  —  Valódi  szerencsétlenség,  hogy  nem  adhatják 
darabjaim  legkisebb  szerepeit  is  elsőrangú  mesterek. 
A  moro  bianco-ban  szerepel  egy  rabszolga,  és  pedig 
éppen  a  katasztrófa  megindulásakor,  aki  ezt  mondja  : 

Ah!  giomo  di  dolori!  crudel  inganno! 
Ah  signore  infelice,  la  tua  morte 
Mi  fa  piangere  e  subito  partire!   — 

és  ekkor  valóban  gyorsan  távozik  és  többé  nem  tér 
vissza.  Belátom,  hogy  kisméretű  a  szerep,  de  elhiheti, 
signor  GigHo,  a  legjobb  színésznek  is  egy  emberéletre 
van  szüksége,  hogy  ezeket  a  szavakat  úgy  adja  vissza, 
ahogy  én  éreztem,  én  költöttem,  hogy  a  népet  tomboló 
elragadtatásra  gyújtsa  s  elbűvölje. » 

Beszélgetés  közben  az  abbate  és  Giglio  a  strada 
del  Babuinora  értek,  ahol  az  abbate  lakott.  A  lépcső, 
melyen    fölkapaszkodtak,     annyira     emlékeztetett    a 

kakasülöre,  hogy  Giglio  másodszor  is  Giacintára  gondolt 
és  forrón  kívánta,  hogy  bár  inkább  a  bájos  gyermekre 
akadna,  mint  a  fehér  szerecsenre. 

Az  abbate  két  gyertyát  gyújtott,  Gigho  számára 
széket  tolt  az  asztalhoz,  egy  meglehetősen  vastag 
kéziratcsomagot  hozott  elö,  leült  Giglioval  szemben  és 
rendkívül  ünnepélyesen  kezdte  :  II  moro  bianco, 
tragédia  etc. 

Az  első  jelenet  a  darab  valamelyik  főszereplőjének 
hosszú  monológjával  kezdődött,  aki  előbb  az  időjárás- 
ról és  a  közelgő  szüret  várható  bőségéről  beszél,  aztán 
pedig  arról  elmélkedik,  hogy  testvért  gyilkolni  nem 
szabad. 

Giglio  maga  sem  tudta,  hogy  az  abbate  verssorai, 
melyeket  különben  gyönyörűeknek  tartott,  miért  hang- 
zottak ma  olyan  üresen,  ostobán  és  unalmasan.  Igen!  — 
bár  az  abbate  a  legtúlzottabb  páthosszal,  hatalmas 
dörgő  hangon  adta  elő  müvét,  Giglio  mégis  valami 
álomszerű  állapotba  jutott,  amelyben  különös  módon 
mindaz  felbukkant  előtte,  amit  azóta  élt  át,  hogy  a 
Pistoja  palota  kapui  becsukódtak  a  csodálatos  álarcos 
menet  mögött.  Átengedve  magát  e  gondolatoknak, 
hátradőlt  székében,  karjait  keresztbefonta  és  egyre 
mélyebben  és  mélyebben  horgasztotta  fejét  a  mellére. 

Erős  hátbavágás  riasztotta  föl  álmatag  gondolatai- 
ból. «Mi  az?»  kiáltott  haragosan  az  abbate,  aki  föl- 
ugrott ültéből  és  az  ütést  rámérte,  «mi  az?  —  úgy  látom, 
ön  alszik?  —  Tán  nem  akarja  hallgatni  a  moro  bianco-t? 
—  Hah,  most  már  mindent  értek.  Igaza  volt  az  im- 
presszáriónak, mikor  elkergette  ;  mert  ön  nyomorult 
fickóvá  lett.  érzék  és  értés  nélkül  a  költészet  magaslatai 
iránt.  —  Tudja-e,  hogy  sorsa  mostantól  meg  van 
pecsételve,  hogy  soha  többé  föl  nem  emelkedhetik  a 

mocsárból,  amelybe  sülyedt?  —  ön  elaludt  az  én  moro 
biancom  fölolvasása  közben  ;  ezt  a  gonosztettet  nem 
lehet  jóvátenni,  ez  a  szentlélek  ellen  való  vétség. 
Menjen  a  fenébe !» 

Gigliot  megrémítette  az  abbate  féktelen  haragja. 
Alázatosan  és  búbánatosan  előadta,  hogy  szomorú- 
játékának megértéséhez  erős  és  szilárd  kedély  kell,  ami 
pedig  öt  illeti,  a  részben  kísérteties,  részben  szerencsét- 
len események,  melyeket  az  utóbbi  napokban  átélt, 
teljesen  fölborították  és  szétmorzsolták  lelki  egyen- 
súlyát. 

«Higgye  el,»  mondta  Giglio,  «higgye  el,  signor 
abbate,  valami  titokzatos  végzetszerüség  tart  engem 
markában.  Összetört  citerához  vagyok  hasonló,  mely 
sem  fölvenni,  sem  kizendíteni  nem  tud  többé  kellemes 
hangzatot.  Ha  úgy  véli,  hogy  az  ön  pompás  versei 
alatt  elaludtam,  akkor  bizonyára  valamely  kóros,  le- 
győzhetetlen állomittasság  szállott  meg  olyannyira, 
hogy  az  ön  fölülmulhatatlan  fehér  szerecsenének  leg- 
erősebb kitörései  is  tompa  unalommal  hatottak  rám.» 
«Megőrült?»  kiáltott  az  abbate.  «Ne  dühösködjék, 
kérem !»  folytatta  Giglio.  «Én  a  legnagyobb  mesternek 
tisztelem  önt,  kinek  a  magam  művészetét  is  köszön- 
hetem és  kihez  tanácsért  és  segedelemért  fordulok. 
Engedje  meg,  hogy  elmeséljem,  mi  minden  történt 
velem  és  legyen  segítségemre  szorultságomban.  Tegye 
lehetővé,  hogy  a  dicsőség  napfényében,  mely  a  fehér 
szerecsen  körül  fog  tündökölni,  én  is  sütkérezhessek  és 
kigyógyuljak  minden  lázak  legrosszabbikából !» 

Az  abbatet  megenyhítették  Giglio  szép  szavai,  és 
mindent  elmeséltetett  magának,  a  hóbortos  Celionati- 
ról,  Brambilla  hercegnőről  és  a  többiről. 

Midőn    Giglio    befejezte    elbeszélését,    az    abbate 

néhány  pillanatig  mély  gondolatokba  merült,  aztán 
komoly  és  ünnepélyes  hangon  így  kezdte  :  «Mindabból, 
amit  elmondottál,  Giglio  fiam,  kiviláglik,  hogy  teljesen 
ártatlan  vagy.  Megbocsátok  neked  és  hogy  lássad 
határtalan  nagylelkűségemet  és  jóságomat,  a  leg- 
nagyobb boldogsághoz  juttatlak,  mely  földi  pályádon 
érhet !  —  lm,  vedd  a  moro  bianco  címszerepét,  s  lelked 
izzó  sóvárgása  a  legmagasabb  után  csillapulni  fog,  ha 
játszod!  —  De  te,  Giglio  fiam,  az  ördög  hálójába  kerül- 
tél. Pokoli  ármány  akar  téged  gyilkos  eszközévé  tenni 
a  költészet  magaslatai  ellen,  tragédiáim  ellen,  én 
ellenem.  —  Hallottál  már  valamit  az  öreg  Bastianello 
di  Pistoja  hercegről,  aki  abban  a  régi  palotában  lakott, 
melybe  az  álarcos  népség  bevonult  és  aki  néhány  éve 
nyomtalanul  eltűnt  Rómából?  —  Nos,  az  öreg  Bastia- 
nello herceg  hóbortos  különc  volt  és  rendkívül  bogaras 
mindenben,  amit  mondott  és  tett.  így  azt  állította, 
hogy  egy  távoli,  ismeretlen  ország  királyi  házából  ered 
és  három  vagy  négyszáz  esztendős,  noha  jól  ismertem 
a  papot,  aki  itt,  Rómában,  megkeresztelte.  Gyakran 
beszélt  családtagjai  titokzatos  látogatásairól  és  való- 
ban, gyakran  láttak  házában  hirtelen  megjelenni  külö- 
nös alakokat,  akik  épp  olyan  hirtelen  tűntek  el,  mint 
ahogy  jöttek.  —  De  van-e  könnyebb  dolog,  mint 
szolgákat  és  szolgálókat  különös  ruhába  bujtatni?  — 
mert  mások  nem  lehettek  azok  az  alakok,  akiket  az 
ostoba  nép  mély  csodálattal  megbámult  és  a  herceget 
valami  rendkívülinek,  talán  éppen  varázslónak  tartotta. 
Különben  elég  sok  furcsa  dolgot  csinált  és  annyi  bizo- 
nyos, hogy  egyszer,  farsangkor,  narancsmagokat  hintett 
el  a  korzón,  melyekből  a  tömeg  örömére  azonnal  bájos 
kis  Pulcinellák  nőttek  ki.  A  herceg  szerint  ezek  voltak 
Róma  legédesebb  gyümölcsei.  —  De  minek  is  untatom 

a  herceg  badarságaival,  inkább  elmondom,  hogy  milyen 
veszedelmes  ember  volt?  Gondolja  csak!  az  átkozott 
vénember  arra  törekedett,  hogy  az  irodalomban  és 
művészetben  aláásson  minden  jóízlést.  —  Ami  például 
a  színházat  illeti,  képzelje,  a  maskarákat  vette  védel- 
mébe és  csak  a  régi  tragédiát  fogadta  el,  aztán  meg  egy 
olyan  tragédiafajtáról  beszélt,  amilyent  csak  egy  meg- 
köt yagosult  agyvelő  főzhet  ki.  Tulaj  donképen  soha- 
sem értettem  egészen,  mit  akart  ;  de  körülbelül  valami 
olyasmit  mondott,  hogy  a  legmagasabbfokú  tragikumot 
a  tréfásnak  egy  különös  neme  idézi  elő.  És  azt  vélte,  — 
nem,  ez  mégis  hihetetlen,  csaknem  lehetetlen  kimon- 
dani, —  hogy  az  én  tragédiáim  —  érti?  —  az  én  tragé- 
diáim, —  rendkívül  tréfásak,  noha  más  módon,  mivel 
ezekben  a  tragikus  pathosz  parodizálja  önkéntelenül 
önmagát.  —  Mire  nem  képesek  balga  gondolatok  és 
okoskodások?  És  ha  a  herceg  ennyivel  megelégedett 
volna  ;  de  az  ellenem  és  tragédiáim  ellen  táplált  gyíilö- 
lete  tetté  vált,  —  borzasztó  tetté!  —  Még  akkor  ön 
nem  jött  Rómába,  mikor  az  az  iszonyatos  történt.  — 
A  legkiválóbb  tragédiámat  (a  moro  bianco  kivételével) 
Lo  spettro  fraterno  vendicato-t  adták.  A  színészek  ön- 
magukat multák  felül ;  szavaim  rejtett  értelmét  soha- 
sem értették  még  úgy  át,  sohasem  voltak  mozdulataik 
és  helyzeteik  annyira  mélyen  tragikusak.  —  Engedje 
megjegyeznem  ez  alkalommal,  signor  Giglio,  hogy  ami 
az  ön  arcjátékát,  különösen  pedig  pózait  illeti,  az  még 
hagy  némi  kívánni  valót.  Signor  Zechielli,  akkori 
tragikus  hősöm,  szétterpesztett  lábszárakkal  földbe 
gyökeredzve,  karjait  a  magasba  emelve  úgy  tudta 
testét  lassacskán  körülforgatni,  hogy  arccal  elnézett  a 
háta  fölött  s  így  arckifejezésében  és  arcjátékában  egy 
kettős  Janus-íej  tűnt  a  nézők  elé !  —  Az  ilyennek  rend- 

kívüli  hatása  van,  alkalmazni  akkor  kell,  mikor  ezt 
írom  clü  :  kezd  kétségbeesni !  —  Ezt  jegyezze  meg  jól, 
kedves  fiam,  es  igyekezzék  úgy  kétségbeesni,  mint 
signor  Zechielli!  No  de,  hadd  térek  vissza  a  spettro 
fraternora.  —  Az  előadás  a  lehető  legkitűnőbb  volt  s  a 
közönség  mégis  hősöm  minden  szavánál  féktelen  haho- 
tára  fakadt.  Mivel  egyik  páholyban  megpillantottam 
Pistoja  hercegét,  aki  a  kacagást  mindannyiszor  into- 
nálta, nem  volt  semmi  kétség,  hogy  csupán  ő  zúdította 
nyakamba  ezt  a  rettenetes  torturát,  isten  tudja,  micsoda 
pokoli  furfanggal.  Hogy  örültem,  mikor  a  herceg  el- 
tűnt Rómából!  De  a  szelleme  tovább  él  ebben  az  át- 
kozott, vén  ciarlatanoban,  a  hóbortos  Celionatiban,  aki 
már  a  bábszínházakban  is  igyekezett  nevetségessé  tenni 
tragédiáimat,  ámbátor  eredmény  nélkül.  De  bizonyos, 
hogy  Bastianello  herceg  is  újra  kísért  Rómában,  leg- 
alább az  őrült  maskarádé,  amely  a  palotájába  vonult, 
erre  mutat.  —  Önt  is  tőrbecsalja  Celionati,  hogy  én- 
nekem ártson.  A  deszkákról  már  sikerült  elcsábítania 
és  az  impresszárió  tragédiáit  már  megzavarta.  Most 
teljesen  el  akarja  idegeníteni  a  művészettől,  olymódon, 
hogy  mindenféle  ostobasággal,  hercegnőkről,  fura  kísér- 
tetekről való  fantazmákkal  s  miegyébbel  tömi  meg  a 
fejét.  Kövesse  a  tanácsomat,  signor  Giglio,  maradjon 
szépen  odahaza,  igyon  több  vizet,  mint  bort  és  tanulmá- 
nyozza szorgos  gonddal  az  én  moro  biancomat,  melyet, 
íme,  átadok  önnek!  Csak  a  moro  biancoban  kereshet 
és  találhat  vigaszt  és  nyugalmat,  aztán  szerencsét, 
tiszteletet  és  dicsőséget.  —  Éljen  boldogul,  signor 
Giglio !» 

Másnap  reggel  Giglio  hozzá  akart  látni  a  moro  bianco 
pompás  tragédiájának  tanulmányozásához,  amint  azt 
az  abbate  meghagyta.  De  nem  sokra  ment  vele,  mert  a 

betűk  minden  lapon  a  kedves  és  bájos  Giacinta  Soardi 
képévé  íolytak  össze  szeme  előtt.  «Nem,»  kiáltott  végül 
türelmetlenül  Giglio,  «nem  bírom  tovább,  látnom  kell 
öt,  az  édest.  Tudom,  hogy  még  szeret,  szeretnie  kell  és 
smorfia  ide,  smorfia  oda  —  ha  ismét  látni  fog,  nem 
tudja  szerelmét  eltitkolni.  Akkor  aztán  megszabadulok 
ettől  a  láztól  is,  mellyel  a  fránya  Celionati  boszorká- 
nyozott  meg  és  az  álmok  és  képzelgések  kusza  zűr- 
zavarából megújhodva  kelek  ki,moro  biancoként,  mint 
fönixmadár  a  hamvaiból!  ~  Áldott  Chiari  abbate,  te 
vezettél  vissza  a  helyes  útra.» 

Giglio  tüstént  gyönyörűen  fölöltözködött,  hogy  föl- 
keresse Bescapi  mester  lakását,  mert  azt  hitte,  hogy  a 
leánykát  ott  találhatja  meg.  Már  csaknem  kilépett  az 
ajtón,  midőn  hirtelen  érezni  kezdte  a  moro  bianco 
hatását,  amelyet  olvasni  akart.  Mint  a  hideglelés,  lepte 
meg  a  tragikus  páthosz  kitörése!  «Hah,»  kiáltott, 
miközben  jobb  lábát  kirúgva,  felsőtestével  visszahőkölt, 
karjait  előrenyújtotta,  ujjait  szétterpesztette,  mintha 
kísértet  ellen  védekezne  —  «hah?  —  és  ha  már  nem 
szeret?  —  ha  az  előkelő  világ  Orkusának  csábító  tüne- 
ményei elszédítették  s  a  feledés  Lethe-vize  úgy  meg- 
részegítette, hogy  megszűnvén  reám  gondolni,  valóban 
elfelejtett?  —  Ha  egy  vetélytárs,  —  iszonyú  gondolat, 
melyet  a  sötét  Tartarus  szült  halállal  terhes  mélyiből !  — 
Hah,  kétségbeesés  —  méreg  és  halál!  —  Ide  veled! 
hű  barát,  ki  véres  rózsapirban  minden  gyalázatot  ki- 
engesztelsz, nyugalmat  adsz  és  vigaszt  —  és  bosszút  f» 
Az  utolsó  szavakat  Giglio  úgy  ordította,  hogy  az  egész 
ház  visszhangzott  belé.  Egyúttal  megragadta  a  villogó 
tőrt,  mely  az  asztalon  hevert  és  övébe  dugta.  Mellesleg  : 
a  tőr  csak  színházi  tőr  volt. 

Bescapi   mester   módfelett   elcsodálkozott,   mikor 

Giglio  Giacinta  felöl  érdeklődött.  Egyáltalán  nem  akart 
róla   tudni,   hogy   valaha   is   lakott   volna   házában  és 
Giglio  bizonykodása,  hogy  néhány  nap  előtt  látta  az 
erkélyen,  söt  beszélt  is  vele,  legkevésbbé  sem  lendített 
a  dolgon  ;    ellenkezőleg,  Bescapi  abbahagyta  a  beszél- 
getést és  mosolyogva  kérdezte,  jót  tett-e  a  minapi  ér- 
vágás. —  De  mikor  Giglio  az  érvágást  hallotta  említeni, 
hanyatt-homlok  elrohant  onnét.  A  Spanyol-térre  érve, 
egy  öregasszonyt  látott  maga  előtt,  aki  nehezen  cipe- 
kedett egy  letakart  kosárral  s  akiben  a  vén  Beatricére 
ismert.    «Hah,»    mormogta,    «te    leszel    vezércsillagom, 
téged  követlek !»   —   Nem  kevéssé  csodálkozott  azon, 
hogy  az  öreg  inkább  lopódzott,  mint  ment  abba  az 
utcába,  ahol  Giacinta  lakott  és  signor  Pasquale  kapuja 
előtt  megállva,  letette  a  nehéz  kosarat.  Ebben  a  pilla- 
natban észrevette  Gigliot,  aki  nyomon  követte.  «Ah!» 
kiáltott   föl,   «ah,   édes  semmirekellő   uram,  hát  ismét 
láthatjuk  önt?   Nohát  szép  kis  hű   szerető,   aki  min- 
denütt ténfereg,  ahol  nem  kellene,  de  a  szerelmeséről 
megfeledkezik    karnevál    legszebb    napjain!     —     No, 
segítsen  fölvinni  ezt  a  nehéz  kosarat,  aztán  megláthatja, 
hogy  Giacinta  nem  tartogat-e  néhány  nyaklevest,  amely 
helyre  hozza  a  csapodár  fejét. »  —  Gigho  keserű  szemre- 
hányásokkal halmozta  el  az  öreget,  hogy  ostoba  hazug- 
ságaival lóvá  tette,   Giacinta   nem  is   ült   börtönben  ; 
az  öreg  pedig  minderről  semmit  sem  akart  tudni,  azt 
mondta,  hogy  Gigho  csak  úgy  képzelte  azt,  Giacinta 
sosem  mozdul  ki  szobácskájából  signor  Pasquale  házá- 
ban és  ezen  a  karneválon  szorgalmasabb  volt,  mint 
valaha.  Giglio  a  homlokát  dörzsölte,  az  orrát  huzigálta, 
mintha  álomból  akarná  magát  fölébreszteni.  «Bizonyos,)> 
mondta,  «vagy  most  álmodom,  vagy  eddig  álmodtam 
egész  idő  alatt  mindenféle  zavaros  álmot. »  —  «Legyen 

olyan  jó»  szakította  félbe  az  öreg,  «legyen  olyan  jó  és 
fogja  meg  a  kosarat.  Legkönnyebben  a  vállára  nehezedő 
terhén  figyelheti  meg,  hogy  álmodik-e,  vagy  sem.» 
GigHo  vonakodás  nélkül  fölkapta  a  kosarat  és  keblében 
a  legcsodálatosabb  érzésekkel  indult  a  keskeny  lépcsőn 
fölfelé.  «De  mi  az  ördög  van  a  kosarában ?»  kérdezte  az 
öregtől,  aki  előtte  lépkedett.  «Ostoba  kérdés !»  válaszolt 
az,  «hát  még  sohasem  látott  a  piacra  menni,  hogy  be- 
vásároljak a  kis  Giacintának?  és  hozzá  ma  vendégeket 
várunk. »  —  «Vendégeket?»  kérdezte  Giglio  elnyújtott 
hangon.  De  ebben  a  percben  fölértek,  az  öreg  letétette 
a  kosarat  és  beküldte  Gigliot  a  szobácskába,  ahol 
Giacintát  találhatja 

Aggódó  várakozás  és  édes  szorongás  dobogtatták 
Giglio  szivét.  Halkan  kopogott  és  kinyitotta  az  ajtót. 
Giacinta,  mint  rendesen,  serényen  dolgozott  az  asztal 
mellett,  mely  tele  volt  virágokkal,  szalagokkal,  minden- 
féle holmival.  «Ejnye»,  kiáltott  Giacinta  fölcsillanó  sze- 
mekkel, «ejnye,  signor  Giglio,  honnan  került  egyszerre 
ide?  Azt  hittem,  már  rég  elhagyta  Rómát ?»  Giglio  a 
leánykát  oly  módfelett  csinosnak  találta,  hogy  egészen 
elképedve,  szavat  sem  talál v^a  állt  meg  az  ajtóban. 
Valóban,  rendkívüli  báj  varázsa  ömlött  el  a  lány  alak- 
ján ;  valami  magasabb  incarnatio  sugárzott  arcán  és 
szemeiben  s  szemének  sugarai,  mint  mondtam,  Giglio 
szive  mélyéig  hatoltak.  —  Meg  kell  adni,  Giacintának 
beau  jour-ja  volt  ;  de  mivel  ezt  a  francia  szót  már  nem 
igen  akarjuk  használni,  csak  mellékesen  jegyzem  meg, 
hogy  e  kifejezés  nem  csak  találó,  hanem  egészen  sajátos 
mibenléte  van.  Minden  kisasszonyka,  aki  csak  egy  ke- 
véssé is  szép,  vagy  csak  tűrhetően  csúnya,  gondoljon, 
akár  külső,  akár  belső  indítéknál  fogva,  a  rendesnél 
elevenebben  arra,  hogy  :  mégis  gyönyörű  leány  vagyok 


én!  és  meg  lehet  gyözódvc,  hogy  evvel  a  pompás  gon- 
dolattal, evvel  a  fenséges  belső  jóérzéssel  a  beau  jour  is 
bekövetkezik. 

Giglio  végül  is  magánkívül  kedveséhez  rohant, 
térdre  vetette  nagát  és  egy  drámai  «Giacintám,  édes 
életem !»  kiáltással  megragadta  kezét.  De  hirtelen  fáj- 
dalmas tüszúrást  érzett  ujjába  hatolni  s  kínjában  föl- 
ugorva, néhány  bakugrást  volt  kénytelen  tenni,  miköz- 
ben sziszegve  ismételte  :  «Ördögbe  is!  Hogy  az  ördög...  !* 
Giacinta  csengő  hangon  fölkacagott,  aztán  nagy  nyu- 
galommal így  szólt  :  «Nézze,  kedves  signor  Giglio,  ez 
kissé  neveletlen  és  heves  magaviselet.  Különben  szép, 
hogy  meglátogat  ;  mert  nemsokára  talán  már  nem  lát- 
hat így,  minden  ceremónia  nélkül.  Megengedem,  hogy 
kissé  itt  időzzön.  Üljön  erre  a  székre,  velem  szembe  és 
mesélje  el,  mi  történt  önnel  oly  hosszú  idő  óta,  milyen 
szép  új  szerepei  vannak  és  egyebeket!  Tudja,  hogy 
szivesen  hallgatom  és  ha  nem  szaval  olyan  átkozottul 
siralmas  páthosszal,  amilyenre  signor  Chiari,  —  Isten 
bocsássa  meg  neki  vétkét,  —  föllovalta,  egészen  tűrhe- 
tően társalog)).  «Giacintám»,  szólt  Giglio,  a  szerelem  és 
tűszúrás  kínjait  egyszerre  érezvén,  «Giacintám,  felejtsük 
el  a  válás  fájdalmát!  —  Ismét  visszatértek  a  boldogság 
és  szerelem  édes,  régi  órái  — *  «Nem  értem»,  vágott  sza- 
vába Giacinta,  «nem  ertem,  miről  fecseg  itt  össze- 
vissza. Ön  a  válás  fájdalmáról  beszél,  én  pedig  biztosít- 
hatom, hogy  amennyiben  valóban  elválna  tőlem,  ré- 
szemről semmit  sem  éreznék,  legkevésbbé  pedig  fájdal- 
mat. Ha  azokat  az  órákat  nevezi  édeseknek,  amelyeket 
az  én  untatásommal  töltött,  akkor  alig  hiszem,  hogy 
valaha  visszatérhetnének.  De  köztünk  legyen  mondva, 
signor  Giglio,  van  önben  egy  s  más,  ami  tetszik  nekem, 
néha  igazán  kedveltem  önt  és  ezért  szívesen  megenge- 

E.  T.  A.  HofTmann  :  Brambilla  hercegnő.  ^ 

dem,  hogy  a  jövőben,  ahányszor  lehetséges,  láthasson  ; 
ámbár  körülményeim  minden  bizalmasságot  tiltanak  s 
tartózkodást  parancsolnak,  ami  önt  is  kötelezi».  «Gia- 
cinta!»  kiáltott  Giglio,  «milyen  különös  szavak ?»  «Nincs 
bennük  semmi  különös»,  válaszolt  Giacinta.  «Foglaljon 
csak  nyugodtan  helyet,  jó  Giglio!  talán  utoljára  beszé- 
lünk egymással  ily  meghitten.  —  De  kegyelmemre  min- 
dig számíthat  ;  mert,  amint  mondtam,  ön  iránt  táplált 
jóakaratomat  sohasem  fogom  megvonni».  —  Ekkor 
Beatrice  lépett  be,  kezében  két  tányérral,  melyen  a  leg- 
pompásabb gyümölcsök  tarkállottak,  hóna  alatt  pedig 
jókora  üveget  szorongatott.  Ügy  látszott,  a  kosár  tar- 
talma került  asztalra.  A  nyitott  ajtón  át  Giglio  a  tűz- 
hely ragyogó,  vidám  tüzét  látta,  a  konyhaasztal  roska- 
dozott a  mindenféle  nyalánkság  terhe  alatt.  «Giacin- 
tácska»,  szólt  Beatrice  himyorítva,  «ha  a  vendéget  meg 
akarjuk  tisztelni  némi  szerény  lakomával,  akkor  még 
egy  kis  pénzre  volna  szükségem».  «Nesze,  öreg,  amennyit 
akarsz»,  válaszolt  Giacinta  s  egy  erszény  két  adott  át  a 
vénasszonynak,  melyből  csillogó  aranyak  fénylettek  elő. 
Giglio  ereiben  megfagyott  a  vér,  mikor  az  erszényben 
ikertestvérét  ismerte  föl  a  maga  erszényének,  melyet, 
amint  hitte,  Celionatitól  kapott  s  melynek  aranyai 
ugyancsak  fogytán  voltak.  «Pokolbéli  káprázat  ez?» 
kiáltott  föl.  Az  erszényt  kikapta  az  öregasszony  kezéből 
és  csaknem  fölfalta  a  szemével,  olyan  közel  tartotta. 
De  csakhamar  kábultan  rogyott  a  székre,  mert  az  er- 
szényen ezt  a  fölírást  olvasta  :  Gondolj  álomképedre!  — 
«Hohó!»  mordult  rá  az  öreg,  vissza  véve  az  erszényt, 
melyet  Giglio  messzire  tartva  magától,  odanyújtott. 
♦Hohó,  signor  Semmiházi!  Önt  egészen  ámulatba  és 
bámulatba  ejti  ez  a  szép  látvány!  —  Hallgassa  csak 
kedves  zenéjét,  gyönyörködjék  benne !»  És  megrázta  az 

erszényt,  hogy  az  aranyak  zengve  összecsendültek,  az- 
tán elhagyta  a  szobát.  «Giacinta»,  szólt  Gigho  vigaszta- 
lan és  fájdalmas  hangon.  «Giacinta!  milyen  szörnyű, 
milyen  iszonyú  rejtelem.  —  Mondd  ki!  —  mondd  ki 
halálomat !»  «Ön»,  válaszolt  Giacinta,  hegyes  ujjaival  a 
világosság  felé  tartva  finom  varrótűjét  és  ügyesen  át- 
húzva a  tű  fokán  az  ezüstfonalat,  «ön  még  mindig  a 
régi  és  az  is  marad.  Annyira  megszokta  minden  csekély- 
ségen extázisba  jönni,  hogy  mint  valami  örökkétartó, 
unalmas  tragédia  jár-kél,  még  unalmasabb  oh-okkal, 
ah-okkal  és  hah-okkal!  —  Szó  sincs  itt  borzalmas  és 
iszonyú  dolgokról ;  ellenben,  ha  illedelmesen  viselkedik 
és  nem  úgy,  mint  egy  félbolond,  elmondanék  önnek 
egyet-mást».  «Beszélj,  hadd  fogadjam  kezedből  a  halált !» 
mormogta  Gigho  elfúló  hangon  maga  elé.  —  «Emlékez- 
zék>>,  kezdte  Giacinta,  «emlékezzék,  signor  Giglio,  mit 
mondott  nékem,  nem  is  olyan  régen,  hogy  miféle  csoda 
egy  ifjú  szinész.  Ön  járó-kelő  szerelmi  kalandnak  ne- 
vezte a  kitünö  hösszerelmest,  kétlábon  járó,  eleven  re- 
génynek és  mit  tudom  én,  minek.  Nos,  én  azt  mondom, 
hogy  egy  fiatal  varróleány,  akit  az  ég  csinos  alakkal, 
szép  arccal  és  különösen  avval  a  belső,  mágikus  erővel 
áldott  meg,  mely  a  leányt  igazán  leánnyá  teszi,  még 
sokkal  nagyobb  csoda.  Akit  a  gondviselő  természet  így 
dédelget,  az  igazán  valami  légben  lengő,  kedves  kaland 
és  a  hozzá  vezető  keskeny  lépcső  égi  létra,  mely  a  gyer- 
mekien merész  szerelmes  álmok  birodalmába  vezet. 
Bájos  kulcsosa  ő  a  női  cicoma  titkának,  aki  majd  a  buja 
színpompa  csillogó  ragyogásával,  majd  fehér  holdsuga- 
rak, rózsás  köd,  kéklő  esti  pára  szelid  fényével  bűvöli 
el  a  férfiszemet.  Vágy  és  sóvárgás  hajtja  önöket  a  csodás 
titok  felé  s  ott  látják  a  hatalmas  tündért  varázsszerei 
közepett  ;  s  akkor  apró,  fehér  ujjainak  érintésére  sze- 

relmi  hálóvá  lesz  minden  csipke,  minden  pántlika  csábos 
hurokká,  mely  átfonja  önöket.  Szemében  elragadó  sze- 
relmi mámor  tükröződik,  mely  magára  ismer  és  szív- 
béli öröme  telik  önmagában.  A  drágalátos  keble  mélyé- 
ről visszhangoznak  a  féríisóhajok,  de  csak  csöndesen  és 
lágyan,  mint  az  epedő  visszhang  hivja  a  kedvest  a 
távoli,  bűvös  hegyek  közül.  Mit  sem  számít  rend  és  rang  ; 
dús  hercegnek  és  koldus  komédiásnak  egyformán  viruló, 
virágos  Árkádia  a  bájos  Circe  kis  szobácskája,  melybe 
élete  sivár  pusztaságáról  menekül.  És  ha  e  verőfényes 
Árkádia  szép  virágai  között  a  kigyófű  is  fölüti  fejét, 
mit  tesz  az?  az  is  a  csábító  fajhoz  tartozik,  mely  oly 
pompásan  virul  és  még  pompásabban  illatoz»  —  «Ó, 
igen»,  szakította  félbe  Giacintát  Giglio,  «ó,  igen,  s  a 
virágból  maga  a  kedves  állatka  búvik  elő,  melynek 
nevét  a  viruló  és  illatozó  növény  viseli  s  hirtelen  belénk- 
szúr  a  nyelvével,  mint  a  hegyes  varrótű».  —  «Valahány- 
szor»,  folytatta  Giacinta,  «idegen  ember,  ki  nem  tartozik 
Árkádiába,  otrombán  beléüti  az  orrát».  «Szépen  mond- 
tad»,  válaszolt  Giglio  bosszús  haraggal,  «szépen  mond- 
tad, kedves  Giacintám!  Egyáltalán  bevallom,  hogy 
amíg  távol  voltam  tőled,  csodálatosan  megokosodtál. 
Ügy  filozofálgatsz  magadról,  hogy  oda  vagyok  a  cso- 
dálkozástól. Ügy  látszik,  tetszel  magadnak  a  varázsló 
Circe  szerepében,  padlásszobácskád  bájos  Árkádiájá- 
ban, melyet  Bescapi  szabómester  nem  mulasztott  el  a 
szükséges  varázsszerekkel  ellátni».  «Lehet>>,  mondta 
Giacinta  nagyon  nyugodtan,  «lehet,  hog}^  épp  úgy  va- 
gyok, mint  te.  Nékem  is  annyi  gyönyörű  álmom  volt !  — 
De,  kedves  Gigliom,  mindazt,  amit  a  csinos  varrólány- 
káról mondottam,  vedd  félig-meddig  tréfának,  dévaj 
ingerkedésnek  és  annál  kevésbbé  vonatkoztasd  rám, 
mert  lehet,  hogy  az  utolsó  díszmunkát  csinálom.    — 

Ne  ijedj  meg,  jó  Giglióm !  de  könnyön  megeshetik,  hogy 
karnevál  végére  biborpalásttal  cserélem  föl  szegényes 
ruhámat  és  trónussal  kis  zsámolyomat !»  «Ördög  és  po- 
kol»,  kiáltott  Giglio,  hevesen  fölpattanva  s  öklét  hom- 
lokához szorítva,  «ördög  és  pokol!  Halál  és  kárhozat! 
Hát  igaz,  amit  az  a  képmutató  gazember  a  fülembe 
súgott?  —  Hah!  nyílj  meg,  Orkus  tűzokádó  mélye,  kel- 
jetek, Acheron  sötétszárnyú  szellemei!  —  Elég!»  Gigho 
Chiari  apát  valamelyik  tragédiájának  rettenetes  két- 
ségbeesési monológjába  fogott.  Giacinta  jól  ismerte  a 
monológ  minden  szavát,  melyet  Giglio  százszor  is  el- 
szavalt előtte  s  munkája  közben  még  súgott  is  a  két- 
ségbeesett szerelmesnek,  ha  az  egyszer-egyszer  elakadt. 
Végül  a  boldogtalan  hős  kirántotta  tőrét  és  keblébe 
döfte,  aztán  lerogyott,  hogy  a  szoba  megrázkódott 
belé,  ismét  fölállott,  leporolta  magát,  az  izzadtságot  le- 
törölte homlokáról  és  mosolyogva  szólt  :  «Ügy-e, 
Giacintám,  ez  mestermü  volt?»  «Mindenesetre»,  felelt 
Giacinta,  de  meg  se  moccant,  «mindenesetre.  Kitűnően 
játszottál,  kedves  Giglio  ;  de  azt  hiszem,  ideje  asztalhoz 
ülnünk». 

Közben  az  öreg  Beatrice  megterítette  az  asztalt, 
néhány  pompásan  illatozó  és  párolgó  tálat  hozott  be  és 
a  titokzatos  üvegcsét  csillogó  kristálypoharak  közé  állí- 
totta. Ennek  láttára  Gigho  teljesen  kijött  a  sodrából  : 
«Hah,  —  vendég,  —  a  herceg.  —  Mi  van  velem?  Iste- 
nem !  —  úgy  látszik,  nemcsak  komédiáztam,  hanem  va- 
lóban kétségbeestem  —  igen,  valóságos  őrült  kétségbe- 
esésbe taszítottál,  csapodár  áruló,  kígyó,  baziliszkus, 
krokodil !  Bosszút  —  bosszút !»  Avval  a  földről  fölkapott 
színházi  tőrt  megforgatta  a  levegőben.  De  Giacinta,  aki 
munkáját  a  varróasztalkára  dobva,  fölállott,  karonfogta 
és  így  szólt  hozzá  :  «Ne  légy  oly  ostoba,  kedves  Gigho ! 

add  azt  az  ölöszerszámot  az  öreg  Beatricenak,  hadd 
vagdosson  vele  fogpiszkálót,  te  pedig  ülj  velem  asztal- 
hoz ;  mert  végül  is  te  vagy  az  egyetlen  vendég,  akire 
vártam».  Giglio  hirtelen  megjuhászodott  és  angyali  tü- 
relemmel tűrte,  hogy  asztalhoz  vezessék  ;  aztán  már 
nem  kellett  erőltetni,  alaposan  hozzálátott  anélkül  is. 
Giacinta  nyugodtan  és  derűsen  folytatta  elbeszélé- 
sét küszöbön  álló  szerencséjéről  és  több  ízben  megnyug- 
tatta Gigliót,  hogy  egyáltalán  nem  ragadta  el  túlságos 
büszkeség  s  nem  felejti  el  teljesen  Giglio  arcát,  sőt,  ha 
a  távolból  jelt  ad  magáról,  bizonyosan  fog  rá  emlékezni 
és  küldet  néki  néhány  aranyat,  hogy  sohase  szenvedjen 
hiányt  rozmaringszínű  harisnyában  és  parfümös  keztyű- 
ben.  Viszont  Giglio,  akinek  néhány  pohár  borocska  után 
ismét  eszébe  ötlött  Brambilla  hercegnő  csodálatos  tör- 
ténete, barátságosan  bizonygatta,  hogy  rendkívül 
nagyrabecsüli  Giacinta  jóérzésű  gondolkozásmódját ;  de 
ami  a  büszkeséget  és  az  aranyakat  illeti,  egyikre  sincs 
szükség,  mivel  éppen  azon  a  ponton  áll,  hogy  néhány 
ügyes  szökkenéssel  hercegi  rangra  emelkedjék.  Elme- 
sélte, hogy  mint  választotta  nemrég  lovagjává  a  világ 
legelőkelőbb  és  leggazdagabb  hercegnője  és  hogy  reméli, 
farsang  végére  fejedelmi  hölgyének  férje  lesz  s  örökre 
búcsút  mondhat  az  eddigi  nyomorúságos  életnek. 
Giacinta  rendkívül  örvendett  Giglio  szerencséjén  és 
megelégedetten  csevegtek  az  öröm  és  gazdagság  jövendő 
szép  koráról.  «Csak  azt  szeretném»,  mondta  végül 
Giglio,  «hogy  országaink,  melyek  fölött  uralkodni  fo- 
gunk, határosak  legyenek,  hogy  jó  szomszédságot  tart- 
hassunk ;  ha  nem  csalódom,  imádott  hercegnőm  or- 
szága Indián  túl  fekszik,  Perzsiától  egy  kicsit  arrébb 
és  ott  mindjárt  balra».  «Az  kár»,  felelt  Giacinta,  «akkor 
én  nagyon  messze  leszek,  mert  hercegi  férjem  birodalma 

közvetlenül  Bergamo  mellett  van.  De  bizonyára  meg- 
tehetjük, hogy  a  jövőben  szomszédok  legyünk  és  azok 
is  maradjunk)).  —  Megegyeztek  abban,  hogy  jövendő- 
beli birodalmukat  mindenesetre  Frascati  környékére 
helyezik  át.  —  «Jó  estét,  drága  hercegnő !»  szólt  Giglio. 
«Aludjon  jól,  drága  herceg !»  felelt  Giacinta  s  mikor  az 
este  földre  roskadt,  így  búcsúztak  békésen  és  barátsá- 
gosan egymástól. 


ÖTÖDIK  FEJEZET. 

IMint  jut  Giglio  az  emberi  szellem  teljes  szárazságának  pilla- 
natában bölcs  eltökélésre,  mint  vág  zsebre  egy  szerencse- 
zacskót és  mint  vet  egy  büszke  pillantást  a  világ  legalázatosabb 
szabója  felé.  —  A  Pistoja-palota  és  rejtelmei.  —  A  tulipánban 
ülő  bölcs  férfiú  fölolvasása.  —  Salamon  király,  a  szellemek 
fejedelme  és  Mystilis  hercegnő.  —  Miként  vesz  föl  egy  vén 
mágus  fekete  hálókabátot,  cobolyprémes  sipkát  és  miként 
mond  fésületlen  szakállal  rossz  versekbe  öntött  próféciákat.  — 
Egy  zöldike  szerencsétlen  sorsa.  —  Miként  nem  tudja  meg  e 
fejezetből  a  nyájas  olvasó,  hogy  mi  történt  Giglio  és  az  isme- 
retlen szépség  tánca  után. 

Mindenki,  akinek  csak  némi  fantáziája  van,  —  mi- 
ként egy  életbölcseséggel  terhes  könyvben  olvastam,  — 
bizonyos  fokú  elmebajban  szenved,  mely  egyre  kél  és 
múlik,  mint  dagály  és  apály.  Az  előbbinek  ideje,  mikor 
egyre  magasabban  és  erösebben  zúgnak  a  hullámok,  a 
beálló  éjszaka  ;  az  ébredés  utáni  reggeli  órák  pedig, 
melyeket  a  kávéscsésze  mellett  töltünk,  az  apály  leg- 
alacsonyabb pontját  jelzik.  Ezért  adja  ama  könyv  a 
jótanácsot,  hogy  ezt  az  időt,  a  legvilágosabb  józanság 
perceit  használjuk  föl  az  élet  legfontosabb  teendőihez. 
Például :  kizárólag  reggel  kell  házasodni,  ócsárló  bírá- 
latokat olvasni,  végrendeletet  készíteni,  a  szolgát  el- 
náspángolni stb. 

Ebben  a  szép  apályidőben,  amelyben  az  emberi 
szellem  teljes  szárazságnak  örvend,  történt,  hogy  Giglio 
Fava  elrémült  saját  ostobasága   fölött   és  maga  sem 

tudta,  miként  nem  tette  meg  már  régen  azt,  amire, 
úgyszólván,  az  orra  alá  dörgölték  a  fölhivást.  —  «Két- 
ségtelen»,  gondolta  az  ép  értekm  jóleső  tudatában, 
^kétségtelen,  hogy  a  vén  Celionati  felig  örült  s  hogy 
nemcsak  különös  kedvét  leli  őrültségében,  hanem  tulaj - 
donkép  arra  törekszik,  hogy  más  értelmes  embereket 
is  megháborítson.  De  épp  oly  kétségtelen,  hogy  a  leg- 
szebb és  legdúsabb  hercegnő,  az  isteni  Brambilla,  be- 
vonult a  Pistoja-palotába  és  —  ó,  menny  és  föld!  csal- 
hat-e reménységem,  melyet  ezer  sejtelem  és  álom  s  a 
legdrágább  álarcos  rózsaajka  is  megerősített,  —  hogy 
égi  szemének  édes  sugarát  rám  vetette,  boldog  halan- 
dóra! —  Ismeretlenül,  elfátyolozva,  egy  páholv  zárt  rá- 
csozata  mögül  pillantott  meg,  midőn  valamely  herceget 
játszottam  s  szíve  lángra  lobbant!  —  De  közeledhet-e 
hozzám  egyenes  úton?  Nincs-e  szüksége  a  drága  lény- 
nek közvetítőkre,  bizalmasokra,  akik  addig  szövögetik 
közöttünk  a  fonalat,  míg  végül  a  legédesebb  kötelékké 
fonódik?  —  Akárhogy  is  történjék,  föltétlenül  Celionati 
lesz  az,  aki  a  hercegnő  karjai  közé  vezet.  —  De  ahelyett, 
hogy  egyenesen,  rendes  úton  haladna,  az  ostobaságok 
és  ingerkedések  egész  tengerét  zúdítja  a  nyakamba  s  el 
akarja  velem  hitetni,  hogy  torzálarcban  kell  a  gyö- 
nyörű hercegnőt  fölkeresnem  a  korzón,  assziriai  herce- 
gekről, varázslókról  beszél,  —  el  veletek,  ostoba  hóbor- 
tok, —  el  veled  őrült  Celionati!  Miért  ne  öltözzek  föl 
szép  tisztán,  miért  ne  lépjek  be  egyenest  a  Pistoja- 
palotába,  őfensége  lábaihoz  vetve  magam?  ó,  istenem, 
miért  nem  tettem  ezt  meg  már  tegnap  —  vagy  tegnap- 
előtt?* 

Csak  az  volt  a  kellemetlen,  hogy  amint  Giglio 
sietve  átvizsgálta  ruhatárát,  kénytelen  volt  önmaga 
előtt  bevallani,  hogy  tollas  kalapja  hajszálnyira  hason- 

lít  egy  megkopasztott  kakashoz,  háromszor  festett 
ujjasa  a  szivárvány  minden  színében  ragyog,  köpenye 
túlságosan  elárulja  a  szabó  művészetét,  ki  a  legmeré- 
szebb toldozással  szegült  ellen  a  mindent  megörlö  idő- 
nek, ismert  kék  selyemnadrágja,  rózsaszín  harisnyája 
őszi  fakó  színt  öltött.  Búsan  nyúlt  az  erszény  után, 
melyet  üresnek  hitt  és  —  ime,  színültig  telve  talált.  — 
«Isteni  Brambilla»,  kiáltott  föl  elragadtatva,  «igen,  te 
jutsz  eszembe,  te  jutsz  eszembe,  bájos  álomképem!)) 

Gondolhatjuk,  hogy  Giglio,  zsebében  a  kellemetes 
erszénykével,  mely  valami  szerencsezacskónak  látszott, 
rögtön  a  zsibárúsok  és  szabók  boltjaiba  nyargalt,  hogy 
oly  szép  ruhát  szerezzen,  mint  amilyent  valaha,  szín- 
padi herceg  korában  hordott.  Egyiket  sem  találta  elég 
díszesnek,  amit  mutattak.  Végül  ráeszmélt,  hogy  csak 
avval  a  ruhával  elégedhet  meg,  melyet  Bescapi  mester- 
keze készít  és  rögtön  fölkereste  öt.  Mikor  Bescapi  mes- 
ter Giglio  kívánságát  meghallotta,  sugárzó  arccal  kiál- 
tott föl  :  «Ó,  kedves  signor  Giglio,  avval  szolgálhatok)), 
és  vásárolni  kívánó  vendégét  egy  másik  kamrába  ve- 
zette. Giglio  nem  kevéssé  csodálkozott,  mikor  itten  a 
teljes  olasz  commedia  dell'arte-t,  azonkívül  a  leggaba- 
lyodottabb  maskarákat  találta.  Azt  hitte,  hogy  Bescapi 
mester  félreértette  és  meglehetős  hevesen  adta  elő,  hogy 
milyen  előkelő  és  pompás  díszruhába  akarja  vágni  ma- 
gát. «Ah,  istenem!))  kiáltott  Bescapi  szánakozva,  «ah, 
istenem!  mi  ez  megint?  Kedves  jó  signore,  mégsem 
hinném,  hogy  ismét  bizonyos  rohamok.))  —  « Amennyi- 
ben)), szakította  félbe  Giglio  türelmetlenül,  megrázva 
arannyal  telt  erszényét,  «a mennyiben,  tisztelt  szabó  úr, 
el  akar  adni  egy  olyan  öltönyt,  amilyent  kívánok,  jó  ; 
ha  nem,  úgyis  jó)).  —  «Nonono)),  szólt  Bescapi  mester 
megszeppenve,   «ne  haragudjék,  signor  GigHo!    —   Ön 

nem  is  tudja,  mennyire  javát  akarom  ;  csak  egy  pici, 
de  pici  eszecskéje  lenne !»  —  «Hogy  merészkedik,  mes- 
ter?)) kiáltott  Giglio  dühösen.  «Ej»,  folytatta  Bescapi, 
«ha  mester  vagyok,  akkor  tudom,  hogy  milyen  mértéket 
kell  vennem  a  ruhájához,  hogy  illó  és  alkalmas  legyen. 
Ün  vesztébe  rohan,  signor  Giglio,  s  nekem  nagyon  fáj, 
hogy  nem  mondhatok  el  mindent,  amit  a  bölcs  Celionati 
önről  és  közelgő  sorsáról  mesélt  el)>.  «Hohó»,  szólt 
Giglio,  «a  bölcs  signor  Celionati,  a  jeles  szélhámos,  aki 
állandóan  üldöz  és  be  akar  fonni  a  szerencsém  miatt, 
mivel  gyűlöli  a  tehetségemet,  gyűlöl  engem,  mivel  meg 
akar  rontani  minden  rnagasabbrendű  lényt,  mivel  esz- 
telen tréfa  oktondi  álarcába  akar  bujtatni  mindent  a 
világon!  —  Ó,  kedves  Bescapi  mester,  mindent  tudok, 
a  tiszteletreméltó  abbate  Chiari  fölfedte  előttem  a 
cselszö vényt.  Az  abbate  a  legnagyszerűbb  ember,  a 
legköltőibb  lélek,  akit  találni  lehet  ;  mert  számomra 
írta  meg  a  fehér  szerecsent  és  senki  más  a  földkerekségén 
el  nem  tudja  játszani  a  fehér  szerecsent,  csak  én».  «Mit 
beszél  ?»  kacagott  föl  Bescapi  mester,  «a  tiszteletreméltó 
apát,  akit  az  ég  minél  előbb  magasztaljon  föl  a  maga- 
sabbrendű lények  gyülekezetébe,  könnyei  vizével,  me- 
lyet oly  bőven  ont,  fehérre  mosott  egy  szerecsent?*  — 
«Azt  kérdezem»,  mondta  Giglio  s  alig  tudta  haragját 
türtőztetni,  «azt  kérdezem  mégegyszer,  Bescapi  mester, 
elad-e  nékem  jó  aranyaimért  egy  olyan  ruhát,  amilyent 
kívánok,  vagy  nem  ad  el?»  «Örömmel»,  válaszolt  Bescapi 
\ndáman,  «örömmel,  kedves  signor  Gigho!* 

S  avval  a  mester  föltárta  egy  kamra  ajtaját,  mely- 
ben a  legpompásabb,  legdíszesebb  ruhák  lógtak.  Giglió- 
nak  azonnal  szemébe  ötlött  egy  teljes  öltözék,  mely 
valóban  rendkívül  dús  volt,  bár  kissé  fantasztikusnak 
látszott  különös  tarkasága  miatt.  Bescapi  mester  ki- 

jelentette,  hogy  a  ruha  sokba  kerül  s  Giglio  számára 
nagyon  drága  lesz.  De  Giglio  ragaszkodott  a  ruhához  s 
erszényét  elővéve  fölszólította  a  mestert,  hogy  kérjen, 
amennyit  akar.  Bescapi  most  már  azt  felelte,  hogy  az 
öltönyt  egyáltalában  nem  adhatja  el,  mivel  azt  egy  ide- 
gen herceg  rendelte  és  pedig  nem  más,  mint  Cornelio 
Chiapperi  herceg.  —  «Hogyan?»  kiáltott  Giglio  föllelke- 
sülve s  egészen  extázisban,  «hogyan?  —  mit  mond?  — 
akkor  hát  a  ruhát  nekem  készítette  és  senki  másnak. 
Szerencsés  Bescapi!  —  Tudja  meg,  hogy  Cornelio 
Chiapperi  herceg  az,  aki  ön  előtt  áll  és  aki  itt  rátalált 
önmagára,  legbensőbb  énjére !» 

Alighogy  kimondta  Giglio  e  szavakat,  Bescapi 
mester  lerántotta  a  falról  az  öltönyt,  behivott  egy  inas- 
gyereket és  megparancsolta,  hogy  vigye  a  fenséges  her- 
ceg után  a  kosarat,  melybe  nagy  sebbel-lobbal  mindent 
becsomagolt. 

«Tessék  csak  hagyni»,  szólt  a  mester,  mikor  Giglio 
fizetni  akart,  «tessék  csak,  mélyen  tisztelt  herceg!  — 
Bizonyára  sietős  a  dolga.  Legalázatosabb  szolgája  majd 
megkapja  a  pénzét  ;  talán  a  fehér  szerecsen  kiegyenlíti 
ezt  a  kis  kiadást !  —  Isten  oltalmazza ,  kitűnő  hercegem !» 

Qiglio  büszke  pillantást  vetett  a  mesterre,  aki  szer- 
tartásos hajlongással  himbálódzott,  zsebrevágta  az  er- 
szényt és  a  gyönyörű  hercegi  öltözékkel  eltávozott. 

Az  öltöny  olyan  pompásan  állott,  hogy  Giglio  fékte- 
len örömében  egy  ragyogó  aranyat  nyomott  a  szabó- 
inas markába,  aki  segített  az  öltözködésben.  De  a 
szabóinas  megkérte,  hogy  inkább  néhány  jó  paolót 
adjon,  mivel  hallomása  szerint  a  színházi  hercegek 
aranyai  egy  fabatkát  sem  érnek  és  tulajdonképpen  nad- 
rággombok vagy  játékpénzek.  Giglio  azonban  kilódí- 
totta az  ajtón  a  koraérett  ifjút. 

Miután  Giglio  eléggé  begyakorolta  a  tükör  előtt  a 
legszebb  és  logkellemesebb  taglejtéseket,  miután  a  sor- 
vatag  hős  szenvelgő  beszédmodorát  emlékezetébe  idézte 
és  teljesen  meggyőződött  ellenállhatatianságáról,  alko- 
nyattájt megvigasztalódva  távozott  a  Pistoja-palotába. 

A  bezáratlan  ajtók  engedtek  kezenyomásának  és 
egy  tágas  oszlopcsarnokba  ért,  melyben  síri  csönd  ural- 
kodott. i\mint  csodálkozva  körültekintett,  lelke  mélyé- 
ről a  múlt  sötét  árnyékai  merültek  föl.  Ügy  érezte, 
mintha  egyszer  már  járt  volna  itt,  de  mikor  belülről 
nem  tudta  világossá  tenni  emlékeit,  mikor  hiába  ipar- 
kodott szemügyre  venni  az  árnyképeket,  valami  aggo- 
dalom, szorongás  fogta  el,  mely  kedvét  szegte,  hogy 
folytassa  kalandját. 

Éppen  el  akarta  hagyni  a  palotát,  mikor  csaknem 
összerogyott  ijedtében  :  hirtelen  saját  alakja,  lenge 
ködbe  burkolva,  lépett  eléje.  Csakhamar  észrevette, 
hogy  amit  magamásának  tartott,  az  tükörképe  volt, 
melyet  egy  homályos  falitükör  vert  vissza.  De  ugyan- 
ekkor úgy  hallotta,  mintha  ezer  édes  hang  suttogná  : 
«Ó,  signor  Giglio,  mily  szép  ön,  mily  csodaszép !»  — 
GigUo  kidüllesztette  mellét  a  tükör  előtt,  fejét  föl- 
\'etette,  balkarját  csípőre  tette  és  jobbját  fölemelve 
pathetikusan  kiáltott  :  «Bátorság,  Giglio,  bátorság!  Sze- 
rencséd bizonyos,  siess  megragadni !»  —  S  avval  egyre 
gyorsabb  léptekkel  kezdett  föl  s  alá  járkálni,  krákogni, 
köhécselni,  de  a  halotti  csöndben  nem  hallatszott  eleven 
lény  nesze.  Akkor  megpróbált  benyitni  néhány  ajtón, 
melyek  a  termekbe  vezethettek  ;  de  mindegyik  zárva 
volt. 

Nem  maradt  más  hátra,  mint  fölmenni  a  széles 
márványlépcsőn,  mely  a  csarnok  két  oldalán  kanyar- 
gott ékesen  fölfelé. 

A  felső  folyosóra  érve,  melynek  díszítése  összhang- 
ban volt  az  egész  ház  egyszerű  pompájával,  Giglio  egy 
különös,  idegenszerüen  csengő  hangszer  hangjait  vélte 
nagy  távolról  hallani.  Óvatosan  lopódzott  tovább  és 
csakhamar  vakító  sugarat  vett  észre,  mely  egy  kulcs- 
lyukon át  hullott  eléje,  a  folyosóra.  Most  tudta  csak 
tisztán  kivenni,  hogy  amit  ismeretlen  zeneszerszám 
hangjának  hitt,  az  egy  beszélő  ember  hangja  volt, 
amely  persze  rendkívül  csodálatosan  csengett,  majd, 
mint  megzendített  cimbalom,  majd  mint  mély  és  tompa 
síp  szava.  Amint  Giglio  az  ajtóhoz  ért,  az  magától  ki- 
nyílt halkan-halkan.  Gigho  belépett  és  elámulva, 
földbegyökeredzett  lábbal  állt  meg. 

Hatalmas  teremben  találta  magát,  melynek  falait 
biborfoltos  márvány  takarta  és  meljmek  magas  kupo- 
lájából ámpolna  csüngött  alá,  sugárzó  tüzével  mindent 
izzó  aranyba  vonva.  A  háttérben  mennyezetes  trónus 
állott,  dús  arany  drapériákkal,  az  ötlépcsős  emelvényen 
aranyozott  karosszék  terpeszkedett  tarka  szőnyegek 
közt.  A  széken  pedig  ugyanaz  a  fehérszakállas  öreg 
emberke  ült,  ezüstszövetű  palástban,  aki  Brambilla 
hercegnő  bevonulásakor  az  aranyfényű  tulipánban  ta- 
nulmányozta a  tudományokat.  Éppúgy,  mint  akkor, 
most  is  ezüst  tölcsér  borította  tisztes,  ősz  fejét  ;  éppúgy, 
mint  akkor,  hatalmas  pápaszemet  hordott  az  orrán  ;  s 
éppúgy,  mint  akkor  egy  térdeplő  szerecsen  hátán  föl- 
ütött nagy  könyvből  olvasott,  ámbár  most  fönnhangon. 
A  hang  ugyanaz  volt,  mint  amelyet  Giglio  a  távolból 
hallott.  Kétoldalt  termetes  poroszlókként  struccok  ál- 
lottak és  ha  az  öreg  befejezett  egy-egy  oldalt,  csőrükkel 
tovább  lapoztak. 

Köröskörül  zárt  félkörben  vagy  száz  gyönyörű, 
tündéri  hölgy  ült,  akiknek  öltözete  is  oly  pompás  és 

gazdag  volt,  mint  amilyenben  tudvalevőleg  a  tündérek 
járnak.  Mindnyájan  hálókötcssel  foglalatoskodtak,  igen 
serényen.  A  félkör  közepén,  az  öreg  ember  előtt,  kis 
porfir-oltáron  két  különös  kis  baba  állt.  fején  királyi 
koronával,  a  mély  álomba  merültek  pózában. 

Mikor  Giglio  félig-meddig  fölocsudott  bámulatá- 
ból, tudomásul  akarta  adni  jelenlétét.  De  alig  villant 
meg  benne  a  gondolat,  hogy  szóljon,  mikor  nyers  ököl- 
csapást mért  valaki  a  hátára.  Most  vette  csak  észre,  s 
nem  csekély  rémülettel,  a  hosszú  lándzsákkal  és  rövid 
szablyákkal  fölfegyverzett  szerecsenek  sorát,  akik  kö- 
zött állott  és  akik  szikrázó  szemüket  villogtatták  s 
elefántcsont  fogukat  vicsorgatták  felé.  Giglio  belátta, 
hogy  legjobb  lesz  türelemmel  lenni. 

Amit  az  öreg  a  hálóköt ö  hölgyeknek  fölolvasott, 
körülbelül  így  hangzott  : 

«Vízöntő  tüzes  jegye  áll  fölöttünk,  a  delfin  zajgó 
hullámok  hátán  úszik  kelet  felé  s  orrlyukaiból  tiszta 
kristályt  lövell  a  ködös  árba !  —  Itt  az  ideje,  hogy  be- 
széljek nektek  a  nagy  rejtelmekről,  melyek  előadódtak, 
a  csodálatos  rejtélyről,  melynek  megoldása  a  gyászos 
végromlástól  ment  meg  benneteket.  —  Hermodius 
mágus  a  torony  párkányán  állott  s  a  csillagok  járását 
figyelte.  Akkor  négy  öregember  jött  az  erdőn  keresztül, 
olyan  palástban,  melynek  színe  a  rozsdás  lombéra  em- 
lékeztet, s  amint  a  torony  alá  értek,  irtózatos  jajveszé- 
kelésbe törtek  ki.  Hallgass  meg  bennünket !  —  Hallgass 
meg  bennünket  nagy  Hermodius  I  Ne  fordítsd  el  füledet 
könyörgésünk  elől,  ébredj  mély  álmodból!  —  Ha  ki 
tudnók  feszíteni  Ofió  király  íját,  nyilat  röpítenénk  a 
szívedbe,  amint  ö  tette  és  akkor  le  kéne  jönnöd  és  nem 
állnál  ott  fönn  a  forgószélben,  mint  egy  érzéketlen 
tuskó !  —  Azonban  méltóságos  agg !  ha  nem  akarsz  föl- 

ébredni,  van  néhány  haj  ítóf egy  verünk  készenlétben  és 
megkopogtatjuk  a  melledet  néhány  közepes  ködarab- 
bal, hogy  fölrázzák  a  belézárt  emberi  érzelmeket!  — 
Ébredj,  hatalmas  agg!» 

«Hermodius  mágus  lenézett,  áthajolt  a  korláton  és 
olyan  hangon  szólt,  mely  a  tenger  tompa  zajgásához 
vagy  a  közelgő  orkán  süvöltéséhez  hasonlatos  :  Embe- 
rek odalenn,  ne  szamárkodjatok !  Én  nem  alszom  és 
nem  ébreszthetnek  föl  nyilak  és  szikladarabok.  Körül- 
belül tudom,  hogy  mit  akartok,  kedves  emberek!  Vár- 
jatok kissé,  mindjárt  lemegyek.  —  Addig  szedhettek 
néhány  szem  szamócát  vagy  fogócskát  játszhattok  a 
gyepen  —  megyek  mindjárt.» 

<(Miután  Hermodius  lejött  s  helyet  foglalt  egy  nagy 
kövön,  melyet  a  legszebb  lágy,  zöld  moha-szőnyeg  bo- 
rított, a  legidősebbnek  látszó  ember,  kinek  fehér  sza- 
kálla övig  ért,  így  kezdte  :  Nagy  Hermodius,  te  bizo- 
nyára már  most  is  jobban  tudsz  mindent,  amit  mondani 
akarok,  mint  jómagam  ;  de  épp  azért,  hogy  lássad, 
hogy  én  is  tudom,  el  kell  a  dolgot  mondanom.  «Szólj !» 
felelt  Hermodius,  «szólj,  ó  ifjú!  Szívesen  meghallgat- 
lak ;  mert  amit  mondottál,  arról  tanúskodik,  hogy  éles 
elmével  áldott  meg  az  ég,  sőt  mély  bölcseséggel,  noha 
még  alig  tapostad  ki  a  gyermekcipőket)).  Tudod,  foly- 
tatta a  szónok,  tudod,  nagy  mágus,  hogy  midőn  egy 
alkalommal  arról  volt  szó  a  tanácsban,  miszerint  min- 
den hűbéresnek  évente  bizonyos  mennyiségű  ötletet 
kelljen  a  tréfák  királyi  főraktárában  lerónia,  hogy  ne- 
talántán  föllépő  éh- avagy  szomjinség  esetén  legyen  mi- 
ből táplálni  a  szegényeket,  Oíió  király  e  szavakat  hal- 
latta :  <(Az  a  pillanat,  amelyben  az  ember  összeroskad, 
az  első,  melyben  valóságos  énje  fölemelkedik)).  Tudod, 
hogy  Oíió  király  alig  mondta  ki  e  szavakat,  valóban 

Összeesett  és  többé  nem  kelt  föl,  mivel  meghalt.  Törté- 
netesen Lirisz  királynő  is  ugyané  pillanatban  zárta  le 
szemeit,  hogy  sohase  nyissa  föl  többé  és  így  az  állam- 
tanács, mivel  egyetlen  leszármazott  sem  volt,  a  trón- 
öröklés kérdésében  nem  csekély  zavarba  jutott.  Az  ud- 
vari csillagász,  egy  éleseimé jü  férfiú,  végre  oly  eszközt 
talált,  mely  Ofió  király  bölcs  kormányzását  még  sokáig 
megóvja  országa  javára.  Ugyanis  azt  tanácsolta,  hogy 
tegyünk  úgy,  mint  egy  nevezetes  szellemkirállyal 
(Salamonnal)  történt,  aki  már  rég  meghalt  és  a  szelle- 
mek még  mindig  engedelmeskedtek  neki.  A  javaslat 
szerint  az  udvari  asztalosmestert  is  bevontuk  az  állam- 
tanácsba, aki  egy  szép  puszpáng-talapzatot  készített, 
melyet,  kitűnő  fűszerekkel  kellőképpen  ellátva  testét, 
Ofió  király  üllepe  alá  csúsztattunk,  úgy  hogy  egész  te- 
kintélyesen ült  rajta  ;  s  egy  titkos  huzal  segítségével, 
melynek  vége  csengőzsinórként  lógott  a  nagytanács 
gyűléstermében,  igazgattuk  a  karját,  úgy  hogy  a  kor- 
mánypálcát ide-oda  tudta  forgatni.  Senkisem  kételke- 
dett, hogy  Ofió  király  él  és  kormányoz.  Az  Urdar- 
forrással  azonban  csodálatos  dolog  esett.  A  képződött  tó 
vize  tiszta  és  világos  maradt,  de  a  belétekintők,  ahelyett, 
hogy  különös  örömet  éreznének,  többnyire  bosszúságra 
és  haragra  gyúltak,  amikor  a  tó  tükrében  meglátták  a 
természetet  és  önmagukat,  mivel  az  emberi  méltósággal 
és  értelemmel,  fáradságosan  megszerzett  bölcseségünk- 
kel  szöges  ellentétben  áll,  hogy  a  dolgokat  és  különös- 
kép önmagunkat  tótágast  állva  szemléljük.  És  egyre 
növekedett  azoknak  a  száma,  akik  végül  is  azt  állítot- 
ták, hogy  a  tiszta  tó  párái  megzavarják  az  értelmet  és 
az  illendő  komolyságot  ostobaságra  fordítják.  Dühük- 
ben mindenféle  csúnya  dolgot  hajigáltak  a  tóba,  mely 
lassan  elvesztette  tükrös  fényét  és  egyre  zavarosabb  és 

E.  T    A.   HoUinann  :  Branibilla  hercegnő.  7 

zavarosabb  lett,  míg  végül  is  csúf  mocsárrá  változott. 
Ez  azután,  ó  bölcs  mágus,  sok  boldogtalanságot  hozott 
az  országra  ;  mert  a  legelőkelőbb  férfiak  arculcsapták 
magukat  és  úgy  vélték,  hogy  ez  a  bölcsek  tökéletes 
iróniája.  A  legnagyobb  szerencsétlenség  azonban  tegnap 
történt,  mivel  Ofió  királyt  ugyanaz  a  sors  érte,  mint 
ama  szellemfejedelmet.  A  gonosz  szú  észrevétlenül 
szétrágta  a  talapzatot  és  őfelsége,  amint  legjavában 
kormányzott,  a  trónteremben  szorongó  nép  szemeláttára 
hirtelen  fölfordult,  úgy  hogy  gyászos  elhunytát  nem 
lehetett  tovább  titkolni.  Én  éppen  akkor  húztam  meg, 
ó  nagy  mágus,  a  kormányzózsinórt,  mikor  őfelsége  föl- 
borult s  az  elszakadt  zsinór  úgy  pofoncsapott,  hogy 
egész  életemre  elég  volt  az  efajta  zsinórráncigálásból.  — 
Ó,  bölcs  Hermodius!  te  mindig  híven  pártját  fogtad 
Urdarvölgynek  ;  mondd,  mitévők  legyünk,  hogy  a  kor- 
mányzást méltó  trónörökös  vehesse  át  és  az  Urdartó 
ismét  tisztán  és  világosan  ragyogjon?  —  Hermodius 
mágus  mély  gondolatokba  merült,  aztán  így  szólt  : 
Várjatok  kilencszer  kilenc  éjszakát,  akkor  kivirágzik  az 
Urdartóból  országtok  királynője!  Addig  kormányozzá- 
tok az  országot,  ahogyan  tudjátok!  —  És  történt 
hogy  tüzes  sugarak  lövelltek  elő  a  mocsár  felett,  mely 
egykor  az  Urdarforrás  volt.  Ezek  voltak  a  tűzszellemek, 
akik  izzó  szemmel  pillantottak  körül  és  a  mélyből 
földobbantak  a  földi  szellemek.  A  szikkadt  talajból 
pedig  gyönyörű  lótuszvirág  sarjadzott  ki,  melynek  kely- 
hében egy  bájos,  szunnyadó  gyermek  feküdt.  Ez  volt 
Mystilis  hercegnő,  kit  a  négy  miniszter,  aki  Hermodius 
mágustól  hírt  hozott  róla,  óvatosan  kiemelt  szép  bölcső- 
jéből és  az  ország  királynőjének  nyilvánított.  —  Az 
említett  négy  miniszter  lett  a  hercegnő  gyámja  és  mind- 
nyájan olyan  nagy  gonddal  ápolták  a  kedves  gyerme- 

ket,  amennyire  csak  hatalmukban  állott.  Annál  na- 
gyobb volt  bánatuk,  mikor  a  beszélökorba  serdült  her- 
cegnő olyan  nyelven  kezdett  csacsogni,  melyet  senki 
sem  értett.  Messze  földről  hivatták  a  nyelvtudósokat, 
hogy  kifürkésszék  a  hercegnő  beszédét,  de  szörnyű 
végzet!  —  minél  tudósabb  és  tanultabb  volt  a  szak- 
értő, annál  kevésbbé  értette  a  gyermek  beszédét,  mely 
amellett  egész  értelmesen  és  érthetően  hangzott.  A  ló- 
tuszvirág pedig  ismét  bezárta  kelyhét ;  körülötte  kicsiny 
forrás  kristálytiszta  vize  buggyant  elő.  A  miniszterek 
nagyon  megörültek  ennek  ;  azt  hitték,  hogy  a  mocsár 
helyén  ismét  a  szép  Urdarforrás  tükrös  vize  fog  föl- 
ragyogni. Ami  a  hercegnő  beszédét  illeti,  a  bölcs  minisz- 
terek elhatározták,  hogy  amint  már  régen  meg  kellett 
volna  tenniök,  Hermodius  mágustól  kérnek  tanácsot.  — 
Mikor  a  rejtelmes  erdő  borzadalmas  homályába  léptek 
s  a  torony  kőfala  már  átcsillant  a  sűrű  bozóton,  egy 
öregemberre  akadtak,  aki  egy  szikladarabon  ülve,  el- 
gondolkozva olvasott  egy  nagy  könyvet  s  akiben  Her- 
modius mágusra  ismertek.  Az  esti  hűvösség  miatt  Her- 
modius fekete  hálókabátba  burkolódzott,  fejére  coboly- 
prémes  sapkát  tett,  ami  egészen  jól  illett  neki,  de  mégis 
valami  idegenszerű,  komor  benyomást  tett.  A  minisz- 
terek úgy  látták,  mintha  a  szakálla  sem  volna  egészen 
rendben  ;  inkább  valami  torzonborz  cserjéhez  hasonlí- 
tott. Midőn  alázatosan  előterjesztették  kérelmüket, 
Hermodius  fölemelkedett  és  olyan  rettenetesen  szikrázó 
szemeket  villantott,  hogy  csaknem  tüstént  térdre 
vetették  magukat,  aztán  kacagásba  tört,  mely  átdör- 
gött  és  átsivított  az  egész  erdőn,  hogy  a  vadak  rémül- 
ten, menekülve  törtettek  át  a  cserjén  és  a  madarak 
halálos  félelmükben  fölsikoltva  rebbentek  szét  a  sűrű- 
ből!  A    miniszterek,   akik   még   sohasem   látták   Her- 

modius  mágust  ily  fölgerjedt  állapotban,  kicsit  kellet- 
lenül érezték  magukat  ;  de  mégis  tiszteletteljes  hallga- 
tással várták,  mit  mond  a  nagy  mágus.  A  mágus  pedig 
visszaült  a  nagy  köre,  fölütötte  könyvét  és  ünnepélyes 
hangon  kezdte  : 

Hol  egy  királyi  pár  álomra  téré. 
Sötét  követ  láttam  sötét  teremben, 
Sápadt  halál  ült  négy  királyi  szemben. 

Várván  varázslat  harsanó  jelére! 

S  e  kő  alatt  hever  leásva  mélyen 
A  legdicsöbb,  örömhozó  ajándék, 
Mit  Mystilisnek  külde  égi  szándék, 

A  lánynak,  kit  virágöl  szült  egy  éjen. 

De  fölsugárzik  egykor  és  a  tarka 

Madár  tündérkéz  szőtte  tőrbe  pottyan. 
Szétszáll  a  köd,  a  káprázat  kilobban 

S  az  ellen  elhull,  mint  a  sárga  barka! 

Hegyezzetek  fület  majd,  szátok  állig 
Tátsátok  el,  tegyen  mind  okulárét! 
Miniszterek  lennétek,  rusnya  dádék? 

Csacsik  vagytok  s  maradtok  mindhalálig!   — 

<(Avval  a  mágus  oly  erősen  csapta  be  a  könyvet, 
hogy  megdördült,  mint  a  mennykőcsapás  és  valamennyi 
miniszter  hanyatt  vágódott.  Mire  föltápászkodtak,  a 
mágus  már  eltűnt.  Megegyeztek  abban,  hogy  a  haza 
javáért  sokat  el  kell  szenvedniök  ;  mert  különben  nem 
lehetne  elviselni,  hogy  a  goromba  csillagjós  és  varázsló 
egy  nap  kétszer  is  leszamarazza  az  állam  leg- 
kiválóbb oszlopait.  Egyébiránt  maguk  is  csodálkoztak 
a  bölcsességen,  mellyel  a  mágus  a  rejtélyt  megoldotta. 
Urdarvölgybe  érve,  azonnal  a  terembe  mentek,  mely- 
ben Ofió  király  és  Lirisz  királyné  tizenhárom  hónapig 
szundítottak,  fölemelték  a  padozat  közepébe  illesztett 

sötétszínü  követ  és  melyen  a  földben  egv  pompás  fa- 
ragású kis  elefántcsontládikára  akadtak.  Ezt  átadták 
Mystilis  hercegnőnek  ;  aki  azonnal  megnyomott  egy 
rugót,  mire  a  födél  fölpattant  és  a  ládikából  csinos, 
díszes  hálókötőszerszám  tűnt  elő.  De  ah'g  vette  a  her- 
cegnő az  eszközt  kezébe,  hangosan  fölkacagott  örömé- 
ben s  aztán  érthetően  igy  szólt  :  Ezt  nagyma macska 
tette  a  bölcsőmbe,  de  ti,  gazfickók  elloptátok  és  vissza 
sem  adtátok  volna,  ha  nem  buktatok  volna  orra  az  erdő- 
ben! —  És  erre  rögtön  nekifogott  a  hálókészítésnek. 
A  miniszterek  épp  egy  általános  örömugrásra  készültek 
elragadtatásukban,  mikor  a  hercegnő  hirtelen  meg- 
merevedett és  helyes  kis  porcellánbábúvá  zsugorodott 
össze.  Nagy  volt  elébb  a  miniszterek  öröme,  de  még 
nagyobb  lett  most  szomorúságuk.  Ügy  sírtak,  zokog- 
tak, hogy  az  egész  palotában  hallani  lehetett,  míg  az 
egyik,  gondolatokba  mélyedve,  hirtelen  abbahagyta  a 
sírást,  köpenye  két  csücskével  megszárogatta  szemeit 
és  imígy  szólt  :  «Miniszterek,  —  kollégák,  —  pajtások,— 
félig-meddig  azt  hiszem,  hogy  a  nagy  mágusnak  igaza 
van  és  mi  —  mi  lehetünk,  ami  tetszik!  —  Meg  van 
oldva  a  rejtély?  —  fogva  a  tarka  madár?  —  S  a  háló, 
melyet  tündéri  kéz  sző,  amelybe  pottyannia  kell?» 
A  miniszterek  parancsára  az  ország  legszebb  hölgyei 
gyűltek  össze  a  palotába,  valóságos  tündérek  szépsé- 
gükre, s  pompás  díszben  szakadatlanul  hálót  kellett 
kötniök.  —  De  mit  használt  ez?  A  tarka  madarat 
seholsem  lehetett  látni  ;  Mystilis  hercegnő  porcellán- 
baba maradt,  az  Urdartó  bugyogó  forrásai  mindinkább 
kiszáradtak  és  az  alattvalók  keserűen  fanyalogtak. 
Ekkor  történt,  hogy  a  kétségbeeséshez  közeljáró  négy 
miniszter  leült  a  mocsár  szélére,  mely  azelőtt  a  szép, 
tükörfényes  Urdartó  volt,  s  hangos  siralommal,  meg- 

ható  módon  rimánkodtak  Hermodius  mágushoz,  hogy 
könyörüljön  rajtuk  és  szegény  hazájukon.  A  mélyből 
tompa  sóhaj  szállt  föl,  a  lótuszvirág  megnyitotta  kely- 
hét és  Hermodius  mágus  emelkedett  ki  belőle,  aki  ha- 
ragosan szólt  :  vSzerencsétlenek !  —  Elvakultak !  —  Nem 
én  voltam  az,  akivel  az  erdőben  beszéltetek  ;  a  rossz 
szellem,  a  tájfun  volt  az,  az  csábított  gonosz  varázs- 
latra, az  törte  meg  a  hálósládika  kárhozatos  titkát !  — 
De  vesztére  többet  árult  el  az  igazságból,  mint  amennyit 
akart.  A  tündéri  hölgyek  kecses  kacsói  köthetik  a  hálót, 
a  tarka  madár  is  beleakadhat ;  de  halljátok  az  igazi 
rejtélyt,  melynek  megfejtése  a  hercegnő  varázsát  is  föl- 
oldj a». 

Idáig  olvasott  az  öreg,  ekkor  abbahagyta,  fölemel- 
kedett ültéből  és  így  szólt  a  kis  bábukhoz,  melyek  a  kör 
közepén  lévő  poríir-oltáron  állottak  : 

«Fölséges  királyi  pár,  drága  Oíió,  tisztelt  Lirisz,  ne 
vonakodjatok  tovább  követni  bennünket  zarándok- 
utunkon,  kényelmes  utazóruhátokban,  melyet  nektek 
adtam!  Én,  Ruffiamonte  barátotok,  teljesíteni  fogom, 
amit  Ígértem !» 

Ekkor  Ruffiamonte  körültekintett  a  hölgyek  között 
és  így  szólt  :  «Itt  az  ideje,  hogy  félretegyétek  munkáto- 
kat és  a  nagy  Hermodius  mágus  titokzatos  mondóká- 
jába fogjatok,  melyet  a  lótuszvirág  kelyhéből  hallatott». 

Míg  Ruffiamonte  hevesen  ütötte  a  taktust  ezüst 
pálcájával,  mely  suhogva  csapkodta  a  nyitott  könyvet, 
a  hölgyek  elhagyták  helyüket  és  szűkebb  kört  vonva  a 
mágus  köré,  karban  zengték  : 

Hol  van  a  hon,  melynek  derült,  sugárzó 

Ege  lobbant  földjén  öröm  virágot  ? 

Hol  van  a  város,  mel^Tiek  tarka,  párzó 
Népe  vidám  időn  a  bús  világot 

Megbontja?  Hol  kápráztat  száz  alakja 
A  képzeletnek,  mely  e  földre  hágott? 

Kedves  kisértet  képét  hol  mutatja? 

Ennenkeblünkbül  melyik  Én  szakaszthat 
Oly  Ént,  mely  más,  de  kebelünket  lakja, 

S  gyönyört  fájdalmatlan  hogyan  fakaszthat? 

lm  itt  a  hon,  a  föld,  az  én,  a  város  ; 

Melyből  volt  mersze,  hogy  magát  kirántsa, 
A  vén  világ  az  énnek  most  világos  ; 

Ha  éri  halvány  zordság  lanyha  gáncsa, 
A  csalt  érzékek  balga  látományit 
A  szellem  mélyebb  bölcseségbe  szántja. 

Csodálatos  tűvel  szűz  tartományt  nyit 
A  mester  s  az,  ki  édes  párnak  álmát 
Elűzi  majd,  alantasnak  mi  számít, 

Annak  nyújt  pajzán  kedvvel  büszke  pálmát. 

Üdv  akkor,  távol  Urdarvölgy!  A  régi 
Forrás  fölfénylik  tükrös,  tiszta  fénnyel. 
Démonbilincsét  országod  letépi ! 

Rajzik  a  föld  ezer  víg,  lenge  lénnyel. 
Szívet  dagaszt  a  kedv  tündéri  képe 
S  a  kín  gyönyörben  oszlik  könnyedén  el. 

Mi  villog  ott  az  erdő  sűrűjébe? 

A  messzi  hozzánk  mily  örömzenét  küld  ? 
A  szép  királynő  jön!  —  hajrá,  elébe! 

Rálelt  magára!  S  Hermodius  megbékült!  — 

A  szerecsenek  és  struccmadarak  erre  zűrzavaros 
zsivajba  kezdtek,  melyet  sok  más  különös  madárhang 
sipogása  és  csipogása  élénkített.  De  leghangosabb  volt 
Giglio,  aki  mintegy  kábulatból  ébredve,  hirtelen  észbe 
kapott  s  aki  előtt  az  egész  úgy  tűnt  föl,  mint  valami 
bohó  színjáték:  «Isten  szerelmére!  mi  ez?  Hagyjátok 
abba  már  ezt  az  örült  komédiát !  Térjetek  észre  és  mond- 
játok meg,  hol  találom  a  fenséges  hercegnőt,  a  kápráz- 
tató Brambillát!  Giglio  Fava  vagyok,  a  világ  leghíre- 

sebb  színésze,  akibe  Brambüla  hercegnő  szerelmes  és 
akit  nagy  tisztességben  fog  részesíteni.  —  Hallgassatok 
rám!  Hölgyek,  struccok,  szerecsenek,  ne  törődjetek 
avval  az  ostoba  fecsegessél!  Én  mindent  jobban  tudok, 
mint  ott  az  a  vénember  ;  mert  én  vagvok  a  fehér  szere- 
csen és  senki  más !» 

Mikor  a  hölgyek  végre  észrevették  Favat,  sokáig 
tartó  átható  kacagásra  fakadtak  s  hirtelen  rárohantak. 
Giglio  maga  sem  tudta,  miféle  rettenetes  félelem  szállta 
meg  és  mindenáron  ki  akart  térni  a  hölgyek  elöl.  Ez 
bizonyára  lehetetlen  lett  volna,  ha  köpenyének  szár- 
nyait szétterítve  föl  nem  lebeg  a  terem  magas  kupolá- 
jába. A  hölgyek  azonban  addig  hessentgették  ide-oda, 
addig  dobálták  utána  nagy  kendőiket,  míg  kimerülve 
aláhullott.  Akkor  hálót  borítottak  a  fejére,  a  struc- 
cok pedig  egy  jó  nagy  arany  kalitkát  cipeltek  elő, 
melybe  irgalom  nélkül  bezárták.  Ebben  a  pillanat- 
ban a  lámpa  kialudt,  és  mintegy  varázsütésre,  minden 
eltűnt. 

A  kalitka  egy  nagy  nyitott  ablakban  állott  s  így 
Gigho  letekinthetett  az  utcára,  amely  azonban  üres  és 
kihalt  volt,  mivel  a  nép  éppen  ezidőben  lepte  el  a  szín- 
házakat és  osztériákat.  Szegény  Gigho,  szűk  tokjába 
préselve,  vigasztalan  magányosságban  maradt.  «Hát 
ez,»  tört  ki  panaszosan,  «hát  ez  a  megálmodott  boldog- 
ság? Hát  így  áll  a  bál  az  édes  és  csodás  titokkal,  melyet 
a  Pistoja  palota  rejtett?  —  Láttam  a  szerecseneket, 
a  dámákat,  az  ősz  tulipánemberkét,  a  struccmadarakat, 
mindahányan  bevonultak  a  szíík  kapun  ;  csak  az  ösz- 
vérek hibádztak  meg  a  tollruhás  apródok!  —  De  Bram- 
büla nem  volt  közöttük  —  nem,  nincs  itt  sóvárgó  vá- 
gyam, szerelmi  he\iiletem  bájos  tárgya!  —  Oh,  Bram- 
billa!  —  Brambilla!  —  És  ebben  a  hitvány  ketrecben 

kell  nyomorúságosan  elepednem  és  sohasem  játszhatom 
el  a  fehér  szerecsent !  —  Oh !  Oh !  —  Oh !» 

«Ki  nyavalyog  odafönn  olyan  nagyon ?»  kiáltottak 
föl  az  utcáról.  Giglio  rögtön  megismerte  a  vén  ciarlatano 
hangját  és  szorongó  keblébe  reménysugár  osont. 

«Celionati,)>  szólt  le  Giglio  szaporán,  cdrága  signor 
Celionati,  önt  látom  ott  a  holdfényben?  —  Vigasztalan 
állapotban,  szűk  kalitban  ülök  itt.  —  Bezártak,  mint 
egy  madarat!  —  Oh,  istenem!  Signor  Celionati.  Ön 
becsületes  ember,  aki  nem  hagyja  el  felebarátait  ;  ön 
csodálatos  erők  fölött  rendelkezik,  segítsen,  segítsen 
átkozottul  kínos  helyzetemen!  —  Ah,  szabadság,  arany 
szabadság,  csak  az  becsül  téged  igazán,  aki  kalitka 
rabja,  még  ha  aranyból  is  vannak  rácsai !»  —  Cehonati 
fölkacagott,  aztán  így  szólt  :  «Lássa,  Giglio,  ezt  mind 
az  ön  átkozott  ostobaságainak,  bősz  képzelödéseinek 
köszönheti!  Ki  mondta  önnek,  hogy  ebben  az  Ízetlen 
maskarában  a  Pistoja-palotába  lépjen?  Hogy  lopakod- 
hat egy  társaságba,  ahová  senkise  hivta?»  «Hogyan?» 
kiáltott  Giglio,  «a  legszebb  öltözéket,  az  egyetlent,  mely- 
ben méltóképen  mutatkozhatom  az  imádott  hercegnő 
előtt,  ön  Ízetlen  maskarának  nevezi  ?»  —  «Éppen»,  vála- 
szolt Celionati,  «éppen  az  ön  szép  öltözéke  az  oka,  hogy 
úgy  elbántak  önnel. »  «De  hát  madár  vagyok  én?»  kiál- 
tott Giglio  rosszkedvvel  és  haraggal.  «Mindenesetre» 
folytatta  Celionati,  «a  hölgyek  madárnak  nézték,  és 
pedig  éppen  olyannak,  amilyenért  bolondulnak,  azaz 
zöldikének !»  «Ó,  istenem !»  szólt  Giglio  magánkívül,  «én, 
Gigho  Fava,  a  híres  drámai  hős,  a  fehér  szerecsen!  —  én, 
zöldike!))  «Nos,  signor  GigHo,»  mondta  Celionati,  «legyen 
csak  türelemmel,  aludjék,  ha  tud,  édesen  és  nyugodal- 
masan! Ki  tudja,  mi  jót  hoz  a  holnap?»  «Könyörüljön 
rajtam, »  kiáltott   Giglio,   «könyörüljön  rajtam,  signor 

Celionati,  szabadítson  ki  ebből  az  átkozott  tömlöcböl! 
Sohasem  lépek  többé  ebbe  a  boszorkányos  Pistoja-palo- 
tába!»  «Tulajdonképen,»  felelt  a  ciarlatano,  «tulajdon- 
képen  ön  nem  érdemli  meg,  hogy  megsegítsem,  mivel 
jó  tanácsaimat  megvetette  és  Chiari  apátnak,  halálos 
ellenségemnek,  karjaiba  vetette  magát,  aki,  mint  jól 
tudja,  hitvány  korcsműveivel,  melyek  merő  hazugságok, 
szerencsétlenségbe  sodorta.  De  —  mivel  ön  alapjában  jó 
fiú  és  én,  mint  gyakran  elárultam,  derék,  jószívű 
szamár  vagyok,  mégis  megmentem  önt.  Evvel  szemben 
remélem,  hogy  holnap  egy  új  pápaszemet  és  egy  példány 
assziriai  zápfogat  fog  vásárolni. »  «Mindent  megveszek, 
amit  akar;  csak  szabadítson  meg,  szabadítson  meg! 
Már  csaknem  megfulladok  í»  —  így  szólt  Giglio,  a  ciar- 
latano pedig  láthatatlan  létráján  fölkúszott  hozzá,  ki- 
nyitotta a  kalitka  egyik  nagy  csapóajtaját ;  s  a  szeren- 
csétlen zöldike  nagy  kínnal  át  szorongott  a  nyíláson. 

De  ebben  a  pillanatban  zavaros  lárma  keletkezett 
a  palotában,  fülsértő  hangok  sivítottak  és  nyivákoltak 
össze-vissza.  «Minden  szellemek !»  kiáltott  Celionati, 
«észre vették  a  szökést,  Giglio,  igyekezzék  odébb  állni !» 
Giglio  a  kétségbeesés  erőfeszítésével  teljesen  átszorí- 
totta magát,  hanyatt-homlok  az  utcára  ugrott,  föltá- 
pászkodott, mivel  a  legkisebb  baja  sem  történt,  és  őr- 
jöngve elrohant. 

«Igen,»  kiáltott  magánkívül,  midőn  szobájába  érve, 
megpillantotta  a  hóbortos  öltözéket,  melyben  önmagá- 
val megverekedett  ;  «igen,  ama  dühödt  szörnyeteg,  mely 
testetlenül  fekszik  ott,  én  vagyok  és  ezeket  a  hercegi 
ruhákat  a  sötét  démon  lopta  a  zöldikétől  és  aggatta 
rám,  hogy  a  szépséges  hölgyek  szerencsétlen  tévedésük- 
ben engem  tartsanak  zöldikének!  —  Badarságot  beszé- 
lek, tudom  ;  de  mégis  igaz,  mert  én  tulaj  donkép  meg- 

bolondultam,  mivel  az  énnek  nincsen  teste  —  Hohó! 
rajta  szaporán,  rajta  szaporán,  én  édes,  drága  énem !»  — 
S  a  szép  ruhákat  dühöngve  tépte  le  testéről,  a  legbolon- 
dabb maskarába  bujt  és  leszaladt  a  korzóra. 

De  midőn  egy  bájos  angyal,  kezében  tamburinnal, 
táncra  kérte  föl,  mennyei  boldogság  járta  át. 

A  rézmetszet,  mely  ehhez  a  fejezethez  tartozik, 
Giglio  táncát  ábrázolja  az  ismeretlen  szépséggel  ;  de 
hogy  mi  történt  azután,  azt  csak  a  következő  fejezet- 
ben tudja  meg  a  nyájas  olvasó. 


HATODIK  FEJEZET. 

Miként  lesz  valaki  tánc  közben  herceggé,  miként  esik  eszmé- 
letlenül egy  szemfényvesztő  karjaiba  s  miként  kételkedik 
vacsoránál  szakácsa  képességeiben.  —  Liquor  anodynus  és 
oktalan  hűhó.  —  A  szerelem  és  bánat  hullámaiba  merült  ba- 
rátok lovagi  párharca  és  ennek  tragikus  vége.  —  A  tubákolás 
hátrányai  és  helytelensége.  —  Egy  szabadkőműves  leány  és 
az  újonnan  föltalált  repülőgép.  Miként  tesz  föl  a  vén  Beatrice 
okulát  és  miként  veszi  le  ismét  az  orráról. 

A  nő:  Perdülj,  fordulj,  kerengj  szünetlen,  vidám, 
bohó  tánc !  —  Ah,  villámként  száguld  el  minden !  Nincs 
nyugság,  nincs  megállás!  —  Tarka  alakok  villannak  föl, 
mint  tűzijáték  pattanó  sziporkái  és  ismét  eltűnnek  a 
fekete  éjben.  —  Gyönyör  kerget  gyönyört,  s  hogy  nem 
tudja  elérni,  abban  is  új  gyönyör  kél.  —  Mi  sem  unta- 
tóbb,  mint  a  földhöz  tapadva  minden  pillantásra,  min- 
den szóra  megfelelni!  Nem  akarok  én  \drág  lenni  ;  in- 
kább aranybogár,  mely  fejed  körül  kering  és  zümmög, 
hogy  a  magad  gondolatát  sem  érted  a  szünetlen  moraj- 
ban !  De  hol  is  vannak  a  gondolatok,  mikor  vad  öröm 
forgataga  sodorja  el  őket?  Majd  nehezülve  szakasztja 
el  fonalait  az  értelem  s  hull  a  mélységbe  ;  majd  könnye- 
dén lebben  a  párás  horizontra.  Tánc  közben  nem  lehet 
igazán  értelmes  értelemről  beszélnünk  ;  azért  inkább 
lemondunk  róla,  amíg  tartanak  a  tour-ok,  tippennek  a 
pas-k.  S  ezért  nem  állhatok  veled  szóba,  te  nyalka, 
fürge   legény!    —    Lásd,    mint   elsiklok   előled,   körül- 


109 

keringve,  abban  a  pillanatban,  mikor  azt  hiszed,  hogy 
megfogtál,  kezedben  tartasz!  —  És  most!  —  most 
megint ! 

A  férfi:  De  mégis!  —  nem,  elhibáztam!  —  azon 
fordul  csak  a  dolog,  hogy  megóvjuk,  megtartsuk  egyen- 
súlyunkat tánc  közben  is.  —  Ezért  kell  minden  táncos- 
nak valamit  a  kezébe  fogni,  mint  egyensúlyozó  rudat  ; 
és  ezért  húzom  ki  széles  kardom  és  forgatom  a  levegő- 
ben. —  így!  —  Mit  szólsz  ehhez  az  ugráshoz,  ehh(?z  a 
testtartáshoz,  melynél  egész  lényemet  ballábam  ujj- 
begyének súlypontjára  helyezem?  —  Ostoba  könnyel- 
műségnek mondod  ;  pedig  éppen  ebben  van  értelem, 
amit  te  semmire  sem  becsülsz,  noha  anélkül  semmit 
sem  érthetünk  és  ebben  van  egyensúlyozó  művészet, 
melynek  hasznát  veszi  néha  az  ember!  —  Hogyan?  — 
Tarka  szalagok  lobogásában,  ballábad  ujjbegyén  le- 
begve, mint  én,  a  tamburint  magasra  emelve  azt  kivá- 
nod,  hogy  mondjak  le  az  értelemről,  az  egyensúlyozás- 
ról? —  íme,  feléd  dobom  köpenyem  csücskét,  hogy 
káprázva,  támolyogva  hullj  karjaimba!  —  De  nem, 
nem !  —  ha  megfognálak,  már  nem  is  lennél  —  eltűnnél 
a  semmibe !  Ki  vagy  te,  titokzatos  lény,  tűzből  és  légből 
született  földleánya,  ki  csalogatva  kacsintasz  ki  a 
vizekből!  —  Nem  szökhetsz  meg  tőlem.  —  S  mégis  — 
lebuksz,  azt  hiszem,  hogy  foglak  s  te  a  szelekbe  lebbensz. 
Valóban  te  vagy  az  elemek  bátor  szelleme,  aki  életre 
lobbantod  az  életet?  —  Te  vagy  a  bú,  az  izzó  vágy,  az 
elragadtatás,  a  lét  mennyei  kéje?  —  De  egyre  ugyan- 
azon lépések  —  és  forgások!  És  mégis,  te  szépek  szépe, 
táncod  örökké  új  és  ez  a  legcsodálatosabb  benned. 

A  tamburin:  Ó,  táncos!  ha  te  zagyva  csörgésemet, 
csengésemet  és  csörömpölésemet  hallod,  vagy  azt  hiszed, 
hogy  mindenféle  együgyű,   ostoba   zöldséggel  akarom 

a  füledet  telebeszélni,  vagy  bamba  jószágnak  gondolsz, 
aki  nem  érti  dallamaid  ritmusát  és  hangzatát,  pedig 
mégis  csak  én  vagyok  az,  aki  ritmusban  és  taktusban 
tartalak.  Azért  vigyázz- vigyázz- vigyázz  reám ! 

A  kard:  Azt  hiszed,  ó,  táncosnő,  hogy  bamba, 
tompa,  lomha,  fás,  hangtalan  és  ritmustalan  kard, 
néked  nem  használhatok.  De  tudd  meg,  hogy  az  én 
lendületemre  lebben  táncod  hangja,  ritmusa.  —  Én 
kard  és  citera  vagyok  és  a  levegőt  zengve-bongva,  ütve- 
vágva  sebzem  meg.  —  És  én  tartalak  ritmusban  és 
taktusban  ;  azért  vigyázz-vigyázz-vigyázz  reám ! 

A  nő:  Egyre  jobban  és  jobban  emelkedik  táncunk 
összhangja!  —  Oh,  mily  lépések,  mily  szökések!  — 
Eg3n*e  merészebben  — -  egyre  merészebben  és  mégis 
sikerül,  mert  mindegjn-e  jobban  értünk  a  tánchoz! 

A  férfi:  Hah!  ezernyi  szikrázó tűzgyűrű  fog  körül! 
Mily  gyönyör!  —  Pompás  tűzijáték,  sohasem  lobban- 
hatsz ki ;  mert  anyagod  örök,  mint  az  idő.  —  De  —  állj 
—  állj  —  égek  —  lángra  gyúlok. 

Tamburin  és  kard:  Fogózzatok  belénk  —  fogózza- 
tok belénk,  táncosok! 

Nő  és  férfi:  Jaj  nekünk  —  szédület  —  örvény— 
forgatag—  ránt  minket  —  lefelé!  —  —  —  — 

Szórulszóra  így  folyt  le  a  csodálatos  tánc,  melyet 
Giglio  Fava  lejtett  kecsesen  a  szépek  szépével,  — 
aki  senki  más,  mint  maga  Brambilla  hercegnő,  — 
mígnem  az  ujjongó  öröm  szédület  ében  érzékei  csak- 
nem cserbenhagyták.  Ez  azonban  nem  történt  meg  ; 
sőt  inkább,  mikor  a  tamburin  és  a  kard  ismét  buzdí- 
tották, hogy  fogózzék  beléjük,  úgy  érezte,  mintha  a 
szépek  szépének  karjaiba  zuhanna.  De  ez  sem  történt  ; 
mert  akinek  keblére  borult,  nem  a  hercegnő  volt,  ha- 
nem a  vén  Celionati. 


III 

«Tgazán  nem  tudom, »  kezdte  Celionati,  <(igazán  nem 
tudom,  jó  hercegem,  (mert  különös  álarca  ellenére  az 
első  pillanatban  fölismertem  önt,)  hogy  eshetik  meg  ön- 
nel ily  otromba  tévedés,  holott  egyébként  okos  és  értel- 
mes úrnak  ismerem.  Még  jó,  hogy  éppen  itt  álltam  és  a 
karjaimba  fogtam,  mikor  az  a  léha  nőszemély,  szédülé- 
sét kihasználva,  éppen  meg  akarta  önt  szöktetni.)) 

«Köszönöm,»  válaszolt  Giglio,  «nagyon  köszönöm 
jóakaratát,  kedves  signor  Celionati  ;  de  egyáltalán  nem 
értem,  miféle  otromba  tévedésről  beszél  és  nagyon  fáj- 
lalom, hogy  a  fatális  szédülés  megakadályozott  táncom 
befejezésében,  melyet  a  legszebb,  legdrágább  hercegnö- 
vel lejtettem*. 

«Mit  beszél,))  vágott  szavába  Celionati,  «mit  beszél, 
herceg?  —  Igazán  azt  hiszi,  hogy  Brambilla  hercegnővel 
táncolt?  —  Nem!  —  Épp  ez  a  hitvány  szemfényvesztés, 
hogy  a  hercegnő  egy  közönséges  nőszeméllyel  csapta  be 
önt,  hogy  annál  zavartalanabbul  futhasson  más  sze- 
relmi ügyei  után.)) 

«Lehetséges  lenne,»  kiáltott  Giglio,  «hogy  meg- 
csaljon?* 

«Gondolja  meg,»,  folytatta  Celionati,  cgondolja  meg, 
hogyha  az  ön  táncosnője  valóban  Brambilla  hercegnő 
lett  volna  és  ha  ön  szerencsésen  befejezte  volna  táncát, 
abban  a  minutában  meg  kellett  volna  Hermodius  má- 
gusnak jelennie,  hogy  önt  és  dicső  aráját  birodalmukba 
vezesse. » 

«Az  igaz,»  felelt  Giglio  ;  «de  mondja,  mi  történt  hát, 
kivel  táncoltam  voltaképen  ?» 

«Mindent,»  válaszolt  Celionati,  «mindent  meg  fog 
tudni.  De  engedelmével  hazakísérem  palotájába,  hogy 
ott,  ó  fenséges  úr,  nyugodtan  beszélgethessek  önnel. » 

<<Legyen  oly  jó,))  szólt  Giglio,  «legyen  oly  jó  és  vezes- 

sen  oda!  mert  bevallom,  hogy  a  vélt  hercegnövel  való 
tánc  annyira  megviselt,  hogy  mintegy  álomban  tengek- 
lengek  és  a  valóságban  nem  is  tudom  hirtelenében,  hol 
van  a  római  palotám. »  «Jöjjön  csak  velem,  legkegyel- 
mesebb uram!»  mondta  Celionati,  karonfogta  Gigliot  és 
ellépkedett  vele. 

Egyenest  a  Pistoj a- palotába  tartott.  Már  a  bejárat 
márványlépcsözetén  állottak,  mikor  Giglio  végigmérte 
a  palotát  és  aztán  így  szólt  Celionatihoz  :  «Ha  valóban 
ez  az  én  palotám,  amiben  egyáltalán  nem  kételkedem, 
akkor  igen  különös  házbeliek  szakadtak  a  nyakamba. 
A  gyönyörű  termekben  örült  hancurozást  visznek  végbe 
és  úgy  \áselkednek,  mintha  az  övék  lenne  a  ház,  és  nem 
az  enyém.  Szemtelen  némberek,  akik  idegen  tollakkal 
ékeskednek,  előkelő  és  épeszű  embereket  —  és,  szent- 
lélek oltalmazz,  azt  hiszem,  éppen  énvelem,  a  ház  urával 
esett  meg  a  dolog,  —  ritka  madaraknak  néznek,  ame- 
lyeket tündéri  ujjak  szőtte  hálójukba  kell  fogniok  és  ez 
okozza  a  nagy  nyugtalanságot  és  zavart.  Ügy  emlék- 
szem, mintha  itt  valami  csúf  kalitkába  zártak  volna  ; 
s  ezért  nem  igen  kivánkozom  vissza.  Ha  lehetséges  lenne, 
drága  Celionati,  hogy  mára  valahol  máshol  álljon  a 
palotám,  az  egészen  kellemes  lenne. » 

«Kegyelmes  uram!»  válaszolt  Celionati,  «a  palota 
nem  állhat  sehol  másutt,  mint  éppen  itt,  és  nem  lenne 
illendő  visszamenni  valami  idegen  házba.  Gondoljon 
arra,  ó,  hercegem!  hogy  minden,  amit  teszünk  és  ami 
velünk  történik,  nem  igaz,  hanem  csak  egy  kitalált 
capriccio  és  az  odafönn  háborgó,  kótyagos  népség 
semmiféle  kényelmetlenséget  nem  fog  okozni.  Lépjünk 
hát  bátran  be!» 

«De  mondja^))  szólt  Giglio,  visszatartva  Celionatit, 
aki  már  nyitni  akarta  az  ajtót,  «mondja,  nem  ide  vonult 

be  Brambilla  hercegnő  Ruffiamonte  varázslóval  és 
nagy  sereg  udvarhölggyel,  apróddal,  struccmadárral  és 
szamárral?* 

«E)e  igen,»  válaszolt  Celionati,  «azonban,  mivel  a 
palota  éppúgy  az  ön  tulajdona,  mint  a  hercegnőé,  ez 
nem  akadályozhatja  meg  önt  abban,  hogy  hasonlókép 
bevonuljon,  bár  egyelőre  csak  teljes  csöndben.  Nem- 
sokára egészen  otthonosan  fogja  magát  itt  érezni.* 

Avval  kinyitotta  a  palota  kapuját  és  Gigliot  betolta 
maga  előtt.  Az  előcsarnokban  mély  sötétség  és  síri  csönd 
honolt  ;  de  mikor  Celionati  halkan  kopogott  egy  ajtón, 
kedves  kis  Pulcinella  jelent  meg,  kezében  égő  gyertyával. 

«Ha  nem  té védek, »  szólt  Giglio  a  kicsikéhez,  «ha 
nem  tévedek,  már  volt  szerencsém  önt  látni,  kedves 
signor,  még  pedig  Brambilla  hercegnő  kocsijának  tete- 
jén.* «Ügy  van,»  válaszolt  a  kicsike,  «akkoriban  a  her- 
cegnő szolgálatában  állottam  s  bizonyos  mértékben  még 
most  is  ;  de  elsősorban  az  ön  fenséges  énjének  állandó 
komornyikja  vagyok,  herceg !» 

Pulcinella  a  két  jövevénynek  pompás  szobába  vi- 
lágított, azután  szerényen  visszavonult,  megjegyezvén, 
hogy  egy  rugó  nyomására  bárhol  és  bármikor  előugrik 
a  herceg  szolgálatára  ;  mert,  noha  az  alsó  emeleten  ő  az 
egyetlen  libériába  bujtatott  móka,  szemtelenségével  és 
fürgeségével  egész  szolgasereget  pótol. 

«Ah!»  kiáltott  föl  Giglio,  körültekintve  a  gazdag 
és  pompásdíszű  szobában,  «ah!  most  veszem  csak  észre, 
hogy  igazán  palotámban,  fejedelmi  szobámban  vagyok. 
Az  impresszárióm  festtette  ki,  a  pénzzel  adós  maradt, 
aztán  mikor  a  festő  figyelmeztette,  nyakonvágta,  mire 
a  gépész  egy  fúriafáklyával  elnáspángolta  az  impresz- 
száriót !  —  Igen  —  fejedelmi  otthonomban  vagyok!  — 
De  ön  a   tánccal   kapcsolatban   rettenetes  tévedésb(")l 

t.  T.  A.  Hofimanii  .  Brambilla  hercegnő.  ö 

akart  kirántani,  kedves  signor  Celionati.  Beszéljen, 
kérem,  beszéljen !  Tessék,  foglaljon  helyet  !>>  — 

Miután  Giglio  és  Celionati  puha  párnákra  teleped- 
tek, utóbbi  így  kezdte  :  «Tudja  meg,  hercegem,  hogy 
az  a  nőszemély,  aki  hercegnőnek  adta  ki  magát,  senki 
más  nem  volt,  mint  egy  csinos  kis  varróleányka,  valami 
Giacinta  Soardi !» 

«Lehetséges  ez?»  kiáltott  Giglio,  —  «Hiszen  azt 
hiszem,  annak  a  leánynak  a  kedvese  egy  szegény  nyo- 
morult komédiás,  Giglio  Fava?»  «No  igen,»  válaszolt 
Celionati,  «de  képzelje  csak,  Brambilla  hercegnő  éppen 
ezután  a  szegény  nyomorult  komédiás,  ezután  a  szín- 
padi herceg  után  futkos  árkon-bokron  át,  s  épp  abban  a 
reményben  cserélte  ki  magát  a  varróleánnyal,  hogy  ön 
talán  őrületes  félreértésében  belészeret  és  elhódítja  a 
színházi  hőstől.)) 

«Mily  gondolat, »  szólt  Giglio,  «milyen  vétkes  gon- 
dolat !  —  De  higgye  el,  Celionati,  az  egész  csak  gonosz, 
démoni  varázslat,  amely  mindent  összezavar  és  esze- 
veszetten összekuszál  és  a  varázslatot  evvel  a  karddal 
zúzom  szét,  melyet  vitézi  markomban  forgatok  és  mely- 
lyel  elpusztítom  a  nyomorultat,  aki  tűrni  merészeli,  hogy 
az  én  hercegnőm  szeresse. » 

«Helyes,»  felelt  Celionati  csalfa  mosollyal,  «meg  kell 
tennie,  herceg !  Számomra  is  nagyon  fontos,  hogy  az  az 
ember,  minél  előbb,  annál  jobb,  elpusztuljon  az   útból. » 

Gigho  Pulcinellára  gondolt,  aki  előbb  fölajánlotta 
szolgálatait.  Megnyomott  egy  rejtett  rugót,  Pulcinella 
azonnal  előugrott  és  mivel  Ígérete  szerint  egész  sereg 
különféle  szolgát  tudott  pótolni,  egyszemélyben  ellátta 
a  szakács,  pincemester,  tálaló  és  pohárnok  szerepét  és 
néhány  másodperc  alatt  ízletes  ebédet  készített. 

Miután  Giglio  kedvére  lakmározott,  úgy  találta, 

hogy  ami  az  ételeket  és  italokat  illeti,  mégis  meg  lehet 
érezni,  hogy  mindent  egy  kéz  készített,  hordott  és  tálalt 
föl  ;  mivel  mindennek  egyforma  íze  volt.  Celionati  azt 
vélte,  hogy  talán  épp  azért  bocsátotta  el  Brambilla  her- 
cegnő Pulcinellát  szolgálatából,  mivel  szeles  önhittség- 
gel mindent  maga  akart  végezni,  amiért  már  nem  egy- 
szer összekapott  Arlecchinoval,  aki  éppúgy  magának 
követel  minden  teendőt. 

A  rendkívül  érdekes  eredeti  capriccioban,  melyet 
az  elbeszélő  pontosan  követ,  itt  hézag  mutatkozik.  Hogy 
zeneileg  fejezzem  ki  magam,  hiányzik  az  átmenet  egyik 
hangnemből  a  másikba,  úgy,  hogy  az  új  akkord  kellő 
előkészítés  nélkül  hangzik  föl.  Mondhatnók,  a  capriccio 
egy  föloldatlan  disszonanciával  szakad  meg.  Ugyanis 
a  herceget,  (s  ez  senki  m.ás,  mint  Gigho  p'ava,  aki  Giglio 
Favat  halállal  fenyegette,)  hirtelen  borzasztó  hascsika- 
rás  fogta  el,  amiért  ő  Pulcinella  f  őzt  ét  okozta,  aztán 
pedig,  miután  Celionati  liquor  anodynussal  kínálta  meg, 
elszunnyadt  s  ugyanekkor  nagy  lárma  keletkezett.  -— 
Sem  azt  nem  tudjuk  meg,  mit  jelent  e  lárma,  sem  azt, 
hogy  a  herceg,  azaz  Giglio  Fava  miként  távozott  Cehona- 
tival  a  palotából. 

Azután  körülbelül  így  folytatódik  a  történet,  amint 
következik  : 

Lemenőben  volt  a  nap,  mikor  a  korzón  egy  maskara 
jelent  meg,  aki  különösségével  és  hóbortosságával  min- 
denkinek a  figyelmét  fölkeltette.  Fején  csodálatos,  két 
szál  hosszú  kakastoUal  ékített  sapkát  hordott,  álarcá- 
ból orrmányszerű  orr  ugrott  ki,  melyen  hatalmas  pápa- 
szem ült,  nagygombú  ujjast  viselt,  hozzá  pedig  csinos, 
égszínkék  selyemnadrágot  sötétpiros  szalagokkal,  rózsa- 
színű harisnyát,  sötétpiros  csokrú  fehér  cipőt  és  oldalán 
szép,  hegyes  kardot. 

8* 

A  nyájas  olvasó  már  az  első  fejezetből  ismerheti 
ezt  a  maskarát  és  tudja,  hogy  senki  más  nem  rejtőzik 
benne,  mint  Giglio  Fava.  De  alig  lejtett  néhányszor 
végig  a  korzón,  midőn  egy  őrült  capitano,  Pantalone 
Brighella,  bukkant  föl,  mint  már  többször  is  e  capriccio 
folyamán  és  villogó  szemekkel  a  maskara  elé  ugrott,  így 
kiáltva  :  «Végre  megvagy,  átkozott  komédiás !  —  gálád 
fehér  szerecsen !  —  Most  nem  menekülsz !  —  Húzd  ki  a 
kardod,  nyúlszívü,  s  védd  magad  vagy  fámat  testedbe 
merítem !» 

S  a  fura  Pantalone  capitano  meglóbálta  a  levegőben 
széles  fakardját  ;  de  Gigliot  nem  hozta  ki  sodrából  a 
váratlan  támadás,  ellenkezőleg  nyugodtan  és  megfon- 
toltan szólt  :  «Micsoda  otromba,  goromba  fráter,  aki 
velem  párbajozni  akar,  noha  fogalma  sincs  a  valódi 
lovagiasságról?  Hallja-e,  barátom!  ha  tudja,  hogy  én 
vagyok  a  fehér  szerecsen,  akkor  azt  is  kell  tudnia,  hogy 
vagyok  olyan  hős  és  lovag,  mint  akárki  és  csak  a  cour- 
toisie  késztet  égkék  nadrágban,  rózsaszín  harisnyában 
és  fehér  cipőben  járni-kelni.  Ez  báh  öltözék  Arthur  ki- 
rál}^  modorában.  De  jó  kardom  is  itt  villog  oldalomon  és 
lovagként  állok  elébe  annak,  aki  lovagként  támad,  föl- 
téve, hogy  igazi  lovag  az  és  nem  holmi  rómaiba  plántált 
Paprika  Jancsi !» 

((Bocsásson  meg,»  szólt  a  maskara,  «bocsásson  meg, 
ó,  fehér  szerecsen,  ha  egy  pillanatra  is  figyelmen  kívül 
hagytam,  hogy  mivel  tartozom  a  hősnek,  a  lovagnak! 
De  oly  igazán  follyék  hercegi  vér  ereimben,  mint  ahogy 
megmutatom  önnek,  hogy  nem  kisebb  haszonnal  for- 
gattam a  legjobb  lovagi  könyveket,  mint  ön.» 

Ezután  a  hercegi  Pantalone  capitano  néhány  lépést 
hátrált,  kardját  vívóállásban  Gigliora  emelte  és  a  leg- 
nagyobb   jóindulattal    kérdezte  :    «Lehet?»    —    Giglio 

szertartásosan  üdvözölve  ellenfelét,  kardját  kirántotta 
hüvelyéből  és  megkezdte  a  viadalt.  Csakhamar  kitűnt, 
hogy  mindketten  kitűnően  értenek  a  lovagi  cselekede- 
tekhez.  Bal  lábuk  földnek  feszült,  míg  a  jobb  majd 
bátor   támadásra   dobbant,    majd    védekező   helyzetbe 
húzódott  vissza.  Villogva  csaptak  össze  a  pengék,  vil- 
lámgyorsan követte  eg3dk  csapás  a  másikat.  Egy  forró 
és  veszedelmes  mérkőzés  után  megpihentek.  Egymásra 
pillantottak  és  a  párviadal  dühét  oly  szeretet  váltotta 
fr)l,  hogy  egymxás  karjába  dőlve  sírva  fakadtak.  Aztán 
újult  erővel  és  hevességgel  tört  ki  a  harc.   De  midőn 
Giglio  el  akarta  hárítani  ellenfelének  egy  jól  irányzott 
csapását,  a  kard  megakadt  nadrágja  balszárának  sza- 
lagcsokrában, mely  nyöszörögve  lehullott.  «Állj !»  kiál- 
tott Pantalone  capitano.  Megvizsgálták  a  sebet  és  jelen- 
téktelennek   találták.    Néhány   gombostű    segítségével 
megerősítették  a  csokrot.   «Én,»  szólt  most   Pantalone 
capitano,  «bal  kezembe  veszem  a  kardot,  mert  a  fa  súlya 
kifárasztotta  jobbomat.  Te  jobbkézben  tarthatod  köny- 
nyü  tőrödet.))  <<Isten  ments, »  válaszolt  Giglio,  «hogy  ily 
méltatlanul  viselkedjek  veled  szemben!  Én  is  balkézbe 
veszem  a  kardot  ;  így  helyes  és  célszerű,  mivel  így  job- 
ban   találhatlak. »    «Keblemre,    nemes    barát, »    kiáltott 
Pantalone  capitano.  A  küzdők  ismét  átölelték  egymást 
és  cselekedetűk  nagyszerűségén  megindulva  hatalmas 
bögést   és   bömbölést   vittek   véghez.   Aztán  dühödten 
estek  egymásnak.   «Állj !»  kiáltott  most   Giglio,  mikor 
észrevette,  hogy  ütése  az  ellenfél  kalapjának  karimáját 
érte.   Ez  mitsem  akart   tudni  sérülésről  ;   de   mivel  a 
karima  az  orráig  lógott,  kénytelen  volt  Gigho  nemes 
segélynyújtását  elfogadni.  A  seb  jelentéktelen  volt  ;  a 
kalap,  miután  Gigho  helyre  tolta,  még  mindig  előkelő 
nemezalkotmány    maradt.    Megnövekedett    szeretettel 


pillantott  a  két  harcos  egymásra,  mindegyik  vitéz  és 
derék  legénynek  találta  a  másikat.  Átölelték  egymást, 
sírtak  és  az  újult  viadal  lángja  magasra  csapott.  Giglio 
egy  pillanatra  védtelenül  hagyta  mellét,  az  ellenfél 
kardja  rázúdult  és  ö  élettelenül  vágódott  hanyatt  a 
földön. 

A  nép,  mitsem  törődve  a  tragikus  befejezéssel, 
Giglio  holttestének  elvitelekor  olyan  kacagásra  fakadt, 
hogy  az  egész  korzó  megremegett,  Pantalone  capitano 
pedig  hidegvérrel  hüvelyébe  dugta  széles  fakardját  és 
büszke  léptekkel  eltávozott.  — 

«Igen,»  mondta  az  öreg  Beatrice,  «ki  fogom  utasí- 
tani azt  a  vén,  ronda  szemfényvesztőt,  signor  Celionatit, 
ha  még  egyszer  beteszi  ide  a  lábát,  hogy  az  én  édes, 
drága  gyermekem  fejét  elcsavarja.  És  hozzá  Bescapi 
mester  is  egyetért  az  ostobaságai val.»  Az  öreg  Beatrice- 
nek  alapjában  igaza  volt  ;  mióta  Celionati  látogatni 
kezdte  a  bájos  varróleánykát,  Giacinta  Soardit,  egész 
lénye  megváltozott.  Mintegy  örökös  álomba  merülve 
járt-kelt  s  néha  oly  sok  tücsköt -bogarat  beszélt  össze- 
vissza, hogy  az  öregasszony  aggódott  ép  eszéért.  Gia- 
cinta legfőbb  rögeszméje,  mint  azt  már  a  negyedik  fe- 
jezetből sejtheti  a  nyájas  olvasó,  az  volt,  hogy  a  gazdag 
és  kiváló  Cornelio  Chiapperi  herceg  szerelmes  belé,  és 
nőül  fogja  venni.  Beatrice  ellenben  úgy  vélte,  hogy 
Celionati,  isten  tudja  miért,  el  akarja  bódítani  Giacin- 
tát ;  mert,  ha  a  herceg  szerelme  valóság  lenne,  akkor 
nem  érti,  miért  nem  keresi  föl  imádottját  lakásán,  hiszen 
a  hercegek  ilyes  dolgokban  nem  olyan  ostobák.  Aztán  az 
a  pár  arany,  amivel  Celionati  akarta  őket  lekenyerezni, 
egyáltalán  nem  vallott  valami  fejedelmi  bőkezűségre. 
Sőt  talán  nem  is  létezik  Cornelio  Chiapperi  herceg  ;  vagy 
ha  igen,  akkor  is,  tudomása  szerint,  maga  a  vén  Celionati 

jelentette  ki  a  népnek  S.  Cario  előtti  emelvényen,  hogy 
Cornelio  Chiapperi  asszir  herceg,  zápfogának  kihuzatása 
után,  elveszett  és  menyasszonya,  Brambilla  hercegnő 
látott  fölkereséséhez. 

':<Nincs  hályog  a  szemeden  ?»  kiáltott  Giacinta  föl- 
csillanó tekintettel,  <(Akkor  látnod  kell,  hogy  mi  az  egész 
titok  kulcsa,  mi  az  oka,  hogy  a  jó  herceg  olyan  óvatosan 
rejtezik.  Mivel  szerelme  értem  lobog,  fél  Brambilla  her- 
cegnőtől és  igényeitől,  de  mégsem  tudja  elhatározni 
magát,  hogy  Rómát  elhagyja.  Csak  a  legképtelenebb 
álruhában  merészkedik  a  korzóra  s  éppen  a  korzón  adta 
kétségtelen  tanújelét  gyöngéd  szerelmének.  De  nem- 
sokára teljes  fényben  ragyog  föl  a  mi  aranyló  szerencse- 
csillagunk. —  Emlékezel  még  arra  a  hetyke  komédiásra, 
aki  egyszer  udvarolt  nekem,  bizonyos  Giglio  Fa  vara  ?» 

Az  öregasszony  azt  mondta,  hogy  ehhez  nincs 
szükség  különösebb  emlékezötehetségre,  mivel  éppen 
tegnapelőtt  volt  itt  szegény  GigUo,  aki  még  mindig 
kedvesebb  szemében,  mint  egy  elbizakodott  herceg  és 
aki  az  ízletes  ebédet,  amelyet  készített,  nagyon  jó  ét- 
vággyal fogyasztotta  el. 

«Hinnéd-e,»  folytatta  Giacinta,  «hinnéd-e,  kedves 
öregem,  hogy  Brambilla  hercegnő  ez  után  a  szerencsét- 
len flótás  után  futkos?  CeUonati  azt  állítja.  De  ahogy 
a  herceg  is  fél  egyelőre  nyilvánosan  föllépni  vőlegényem- 
ként, a  hercegnő  is  habozik  lemondani  régi  szerelméről 
és  az  éhenkórász  Giglio  Favat  emelni  trónjára.  De  abban 
a  percben,  mikor  a  hercegnő  Giglionak  nyújtja  kezét, 
a  herceg  boldogan  fogja  az  enyémet  elfogadni. » 

«Giacinta,»  kiáltott  az  öreg,  «micsoda  ostobaságok, 
micsoda  képzelődések  ezek!» 

«És,)>  beszélt  tovább  Giacinta,  (és  ami  azt  illeti, 
hogy  a  herceg  röstellte  mostanáig  kedvesét  saját  szo- 

bácskájában  fölkeresni,  ez  az  okoskodásod  téves.  Nem 
is  hinnéd,  milyen  kedves  fortélyokhoz  nyúlt  a  herceg, 
hogy  észrevétlenül  láthasson.  Mert  tudnod  kell,  hogy 
az  én  hercegem,  egyéb  dicséretes  tulajdonságai  és  ké- 
pességei mellett,  kiváló  varázsló  is.  Arra  nem  is  akarok 
rágondolni,  hogy  egy  éjszaka  meglátogatott  s  oly  picike, 
takaros,  drágalátos  volt,  hogy  csaknem  megettem.  De 
gyakran,  a  te  jelenlétedben  is,  itt  terem  kis  szobánk 
közepén  s  csak  rajtad  múlik,  hogy  sem  a  herceget  nem 
látod,  sem  mindazt  a  csodálatosságot,  ami  akkor  tör- 
ténik. Szűk  kamránk  hatalmas,  pompás  teremmé  tágul, 
márványfalakkal,  aranyszövésü  szőnyegekkel,  kamuka 
nyugágyakkal,  ébenfa  és  elefántcsont  székekkel  és  asz- 
talokkal, s  még  gyönyörűbb,  ha  a  falak  egészen  eltűn- 
nek, ha  kéz  a  kézben  sétálok  szerelmesemmel  a  legszebb 
kertben,  melyet  csak  képzelni  lehet.  Nem  csodálom, 
hogy  te,  öreg,  nem  lehelled  be  a  mennyei  illatokat,  me- 
lyek átlengik  e  paradicsomot,  hiszen  oly  utálatos  szo- 
kásod van,  mindig  tubákkal  tömöd  tele  az  orrodat  és 
még  a  herceg  jelenlétében  is  nyitogatod  a  szelencédet. 
De  legalább  a  kendőt  lehúzhatnád  a  füleidről,  hogy  a 
kert  zsongását  halld,  amely  érzékeinkbe  markol  s  elosz- 
lat minden  földi  fájdalmat,  még  a  fogfájást  is.  Azt  sem 
találhatod  illetlennek,  ha  tűröm,  hogy  a  herceg  vállon 
csókoljon  ;  mert  azt  látod,  hogy  abban  a  szempillantás- 
ban a  legszebb,  legtarkább,  legragyogóbb  pillangó- 
szárnyak nőnek  ki  a  csókok  nyomán  és  én  fölszállok 
magasan-magasan  a  szellők  közé.  —  Ah!  —  mily  gyö- 
nyör az  ég  azúrján  át  lebegni  a  herceg  karjai  közt.  — 
A  föld  és  ég  minden  pompája,  minden  gazdagsága, 
kincse,  melyek  a  teremtés  legmélyebb  tárnáiban  rejtőz- 
nek, melyeket  alig  sejtünk,  föltűnnek  ittasult  tekinte- 
tem előtt  és  minden-minden  az  enyém !  —  És  azt  mon- 

dod,  öreg,  hogy  fukar  a  herceg,  hogy  nyomorúságban 
hagy,  noha  szeret  ?  —  Ügy  érted  talán,  hogy  csak  akkor 
vagyok  gazdag,  mikor  itt  van  hercegem ;  de  még  ez  sem 
igaz.  Lásd,  öreg,  amint  csak  beszélek  a  hercegről  és 
nagyságáról,  máris  fölckesül  előttem  a  szoba.  Nézd 
ezeket  a  selyem  függönyöket,  ezeket  a  szőnyegeket, 
tükröket  és  ime,  ezt  a  drága  szekrénykét,  melynek  kül- 
seje méltó  gazdag  tartalmához!  Csak  ki  kell  nyitnod, 
arany  tekercsek  hullanak  öledbe.  És  mit  szólsz  az  ékes 
udvarhölgyekhez,  komornákhoz,  apródokhoz,  akiket  a 
herceg  szolgálatomra  bocsátott,  addig  is,  míg  egész 
ragyogó  udvara  trónom  köré  nem  sereglik  ?» 

Giacinta  e  szavakkal  a  szekrényhez  lépett,  melyet 
a  nyájas  olvasó  már  az  első  fejezetben  látott.  A  szek- 
rényben rendkívül  dús,  de  rendkívül  fura  és  különös 
ruhák  lógtak,  melyeket  Bescapi  megrendelésére  díszí- 
tett föl  és  melyekkel  halkan  kezdett  most  sugdolózni. 

Az  öreg  fejét  rázva  nézte  Giacinta  te  vés- ve  vesét, 
aztán  így  kezdett  beszélni  :  «Isten  oltalmazzon,  Gia- 
cinta !  valami  gonosz  agyrém  üldöz  téged  és  a  gyóntató- 
atyát  fogom  hivatni,  hogy  kiűzze  a  beléd  bujt  ördögöt. 
—  De  azt  mondom,  mindebben  az  az  őrült  kuruzsló  a 
hibás,  aki  fejedbe  lopta  a  herceget,  —  meg  az  ostoba 
szabó,  aki  bolond  maskarákat  adott  hozzád  munkába.-— 
De  nem  szidlak!  —  Térj  észre,  bájos  gyermek,  kedves 
Giacintám,  embereid  meg  magad,  légy  jó,  mint  azelőtt  !* 

Giacinta  némán  ült  székére,  fejecskéjét  tenyerébe 
támasztotta  és  tűnődve  nézett  maga  elé ! 

«És  ha,»  folytatta  az  öreg,  «és  ha  a  mi  jó  Giglionk 
is  elhagyja  félrelépéseit  —  De  várj  —  Giglio!  —  Ej! 
amint  így  nézlek,  Giacintácskám,  eszembe  jut,  mit  ol- 
vasott egyszer  föl  a  kis  könyvből.  —  Várj  —  várj  — 
várj  —  az  kitűnően  ilhk  rád.»  —  Az  öreg  egy  szalagok- 

kai,  csipkékkel,  selyemrongyokkal  és  más  díszítő  anyag- 
gal telt  kosárból  tisztába  kötött  kis  könyvet  húzott  elő, 
pápaszemét  orrára  tette,  lekuf)orodott  Giacinta  elé  és 
olvasott  : 

«Hegyi  patak  magányos  partján  történt-e,  vagy  il- 
latos jázminlugasban?  —  Nem,  —  emlékszem  már,  egy 
kis,  barátságos  szobácskában,  amelyet  beragyogtak  az 
esteledő  nap  sugarai,  pillantottam  meg  öt  először. 
Alacsony  karosszékben  ült,  fejét  jobbkezére  támasztva, 
sötét  fürtjei  pajkosan  borzolódtak  és  duzzadtak  ki  fehér 
ujjai  között.  Balkarja  ölében  feküdt  és  játszadozva  tép- 
deste a  selyemszalagot,  mely  leoldódott  a  karcsú  test- 
ről, melyet  övezett.  A  kéz  mozgását  önkéntelenül  kö- 
vette a  lábacska,  melynek  hegye  alig  kukkant  elő  a 
redős  ruha  alól  és  lassan-lassan  föl-le  hintázott.  Csak 
azt  mondom  :  annyi  báj,  annyi  égi  kellem  ömlött  el 
alakján,  hogy  szívem  remegett  mondhatatlan  elragad- 
tatásában. Gyges  gyűrűjét  kivántam  :  bárcsak  ne 
látna  ;  mert  ha  pillantásom  érintené,  félek,  eloszlana  a 
légbe,  mint  valami  álomkép!  —  Arcán  és  száján  édes 
mosoly  játszott,  rubinpiros  ajkán  halk  sóhajok  keltek 
és  izzó  szerelem  nyilaiként  találtak.  Megrémültem ; 
mert  azt  hittem,  hogy  a  forró  vágy  heves  fájdalmában 
nevét  kiáltottam!  —  De  nem,  mégsem  vett  észre,  nem 
látott.  —  Végül  szemeibe  mertem  nézni,  melyek  mereven 
tekintettek  reám  és  az  andalító  tükör  visszfényében 
egyszerre  föltűnt  előttem  a  csodálatos  varázskert, 
melybe  ez  a  földi  angyal  ragadtatott.  Ragyogó  lég- 
várak kapui  nyíltak  s  vidám,  tarka  nép  áradt  ki,  mely 
ujjongó  örömmel  hozta  a  legszebb,  leggazdagabb  aján- 
dékokat a  szépek  szépének  lábai  elé.  De  mindeme  aján- 
dék csupa  reménység,  vágyakozó  kívánság  volt,  mely 
lelke  legmélyéből  tört  föl  keblébe.  Magasabban  s  heve- 

sebben  emelkedett  vakító  keble  fölött  a  csipke,  mint 
liliomos  hullám,  arcán  sugárzó  átlényegesülés  fénylett. 
Most  gyúlt  föl  a  zenének  titka  előtte,  mennyei  hangok- 
ban ömlesztve  ki  a  legmagasabbat.  —  Elhiheted,  hogy 
most  valóban  ama  csodálatos  tükör  visszfényében,  a 
varázskert  közepén  álltam. » 

«Mindez,»  mondta  az  öreg,  becsapván  a  könyvet 
s  levéve  orráról  pápaszemét,  «mindez  nagyon  kedves  és 
csinos  ;  de  jóságos  ég,  micsoda  ömlengő  kifejezések  s 
végül  mégsem  mond  egyebet,  mint  hogy  nincs  bajosabb, 
s  még  eszes  és  értelmes  férfiakat  is  jobban  csábító,  mint 
egy  szép  leány,  aki  merengve  ül  és  légvárakat  épít.  És 
ez,  mint  mondám,  nagyon  jól  illik  reád,  kis  Giacintám, 
és  mindaz,  amit  a  hercegről  és  mesterkedéseiről  csacsog- 
tál, nem  egyéb  eleven  álomnál,  melybe  elmerültél. » 

«És»  válaszolt  Giacinta  fölemelkedve  ültéből  és 
bohó  gyermekként  tapsikálva,  «és  ha  igazán  úgy  lenne, 
nem  éppen  azért  hasonlítanék  a  varázsképhez,  melyről 
olvastál?  —  És  tudod-e,  hogy  a  herceg  szavai  voltak 
azok,  melyek  önkéntelenül  ajkadra  jöttek,  midőn 
GigHo  könyvéből  akartál  fölolvasni  ?» 


HETEDIK  FEJEZET. 

Egy  csinos  fiatalembert  förtelmes  dolgokkal  gyanúsítanak 
a  Caffé  greco-ban,  egy  impresszárió  bűnbánatot  érez  és  egy 
papirosszínész  belehal  Chiari  abbate  tragédiáiba.  —  Idült 
kettősség  és  a  duplaherceg,  aki  keresztbe  gondolkozott.  — 
Miként  lát  valaki  szemfájása  miatt  fordítva,  miként  veszti  el 
országát  és  nem  megy  sétálni.    —    Civódás,   viszály  és  v^álás. 

Nem  panaszolhatja  a  nyájas  olvasó,  hogy  e  történet 
szerzője  túlságos  ide-oda  vezetgetéssel  fárasztaná.  Min- 
den szépen  egymás  mellett  sorakozik  egy  szűk  körben, 
mely  néhány  száz  lépéssel  átérhető :  a  korzó,  a  Pistoja- 
palota,  a  Caffé  greco  stb.  —  és  leszámítva  a  kis  urdar- 
völgyi  kiruccanást,  állandóan  e  szűk,  könnyen  bejár- 
ható körben  is  maradunk.  így  tehát  csak  egy-két  lépést 
kell  tennünk  s  a  nyájas  olvasó  már  is  a  Caffé  grecoban 
találja  magát,  ahol  négy  fejezettel  elébb,  a  kuruzsló 
Celionati  elmondta  a  német  ifjaknak  Ofió  király  és 
Lirisz  királynő  csodás  és  csodálatos  történetét. 

Tehát!  —  A  Caffé  grecoban  magányosan  ült  egy 
fiatal,  szép  és  csinosan  öltözött  férfiú,  aki  mély  gondo- 
latokba látszott  merülni  ;  úgy,  hogy  mikor  két  másik 
férfiú  lépett  be  s  közeledett  feléje,  két-háromszor  is  rá- 
kiáltott :  «Signore,—  signore,—  drága  jó  signorom !»  amig 
fölébredt  álmaiból  és  előkelő  udvariassággal  kérdezte, 
mivel  állhat  szolgalatjukra! 

Chiari  apát,  —  mert  meg  kell  mondanom,  hogy  a 
két  férfiú  közül  az  egyik  senki  más  nem  volt,  mint  Chiari 

abbato,  a  hírneves  fehér  szerecsen  még  hírnevesebb  köl 
töjc,  a  másik  az  impresszárió,  aki  a  tragédiát  komédiá- 
val cserélte  föl,  —  Chiari  abbate  így  kezdte  :  «Kedves 
signor  Gighom,  miért  van  az,  hogy  önt  cgyáhalán  nem 
lehet  látni,  hogy  egész  Rómát  föl  kell  hajszolni  önért? 
—  íme,  tekintsen  eme  bűnbánó  vétkesre,  akit  szavaim 
ereje  és  hatalma  megtérített,  aki  mindent  jóvá  akar 
tenni,  amit  ön  ellen  vétett  s  veszteségeiért  bőségesen 
kárpótolja !»  «Igen,»  vette  át  a  szót  az  impresszárió,  «ön- 
ként  bevallom  oktalanságomat  és  elvakultságomat.  — 
Miként  is  volt  lehetséges  félreismernem  az  ön  lángeszét 
s  egy  pillanatra  is  kételkednem  abban,  hogy  egyedül 
önre  támaszkodhatom!  —  Térjen  vissza  hozzám,  fo- 
gadja újból  színházamban  a  világ  bámulatát  és  viharzó 
tapsait !» 

«Xem  tudom, »  felelt  a  csinos  fiatalember,  miközben 
csodálkozva  pillantott  az  abbatera  és  az  impresszárióra, 
«nem  tudom,  uraim,  voltakép  mit  kivannak  tőlem  ;  — 
idegen  néven  szólítanak,  előttem  ismeretlen  dolgokról 
beszélnek,  —  úgy  tesznek,  mintha  ismernének,  noha 
nem  emlékszem,  hogy  láttam  volna  önöket  valaha  éle- 
temben!* 

«Jól  teszed, »  szólt  az  impresszárió  s  szemeibe  fényes 
könnyek  szökkentek,  «jól  teszed,  Giglio,  hogy  ily  cudarul 
bánsz  velem,  jól  teszed,  ha  nem  akarsz  rám  ismerni  ; 
irtózatos  barom  voltam,  mikor  elűztelek  a  színpadról. 
De  mégis  —  Giglio!  —  ne  légy  ily  kérlelhetetlen,  édes 
fiam !  —  Add  a  kezed !» 

«Gondoljon,»  vágott  az  abbate  az  impresszárió 
szavaiba,  «gondoljan  rám,  signor  Giglio,  gondoljon  a 
fehér  szerecsenre  és  arra,  hogy  semmi  más  módon  nem 
arathat  hírt  és  dicsőséget,  mint  ennek  a  derék  embernek 
a  színpadán,  aki  pokolba  kergette  Arrlecchinot  és  egész 


126 

pereputtyát  s  aki  ismét  abban  a  szerencsében  részesül, 
hogy  darabjaimat  megkapja  és  elöadhatja.» 

«Signor  Giglio,»  szólt  ismét  az  impresszárió,  «hatá- 
rozza  meg  önmaga  a  fizetését,  válasszon  kedve  szerinti 
jelmezt  a  fehér  szerecsenhez  és  egy  pár  röf  hamis  paszo- 
mány, egy  csomagocska  aranycsillám  igazán  nem  ha- 
tároz.» 

«Én  pedig  azt  mondom,»  kiáltott  az  ifjú  ember, 
hogy  mindaz,  amit  itt  előadnak,  érthetetlen  rejtély  szá- 
momra és  az  is  marad! » 

«Hah,»  csattant  föl  az  impresszárió,  dühbe  gu- 
rulva, «értem  önt,  signor  Giglio,  teljesen  értem  önt,  tel- 
jesen értem  ;  most  már  mindent  tudok  —  A  kárhozatos 
sátán,  —  nem,  a  nevét  nem  mondom  ki,  mert  méreg 
jönne  az  ajkamra,  —  az  kerítette  önt  hálójába,  az  tartja 
önt  karmaiban.  —  Ön  elszerződött,  —  elszerződött.  De 
hahaha  —  túlságos  későn  fogja  megbánni,  ha  a  gazem- 
bernél, a  nyomorult  szabómesternél,  akibe  a  nevetséges 
elbizakodottság  őrült  kukaca  bujt,  ha  a  —  )> 

«Kérem  önt,»  vágott  a  dühös  impresszárió  szavába 
az  ifjú  ember,  «kérem  önt,  tisztelt  signore,  ne  tüzeljen 
annyira,  maradjon  nyugodt !  Már  sejtem  az  egész  félre- 
értést. Ugyebár,  ön  Giglio  Fava  színművésznek  tart, 
akit,  mint  hallottam,  egykor  kiváló  színészként  ünnepelt 
Róma,  noha  alapjában  csapnivaló  komédiás  volt.» 

Az  abbate  és  az  impresszárió  úgy  meredt  a  fiatal- 
emberre, mintha  kísértetet  látna. 

«Valószínüleg,»  folytatta  a  fiatalember,  valószínű- 
leg távol  voltak  Rómától,  uraim  és  csak  ebben  a  percben 
tértek  vissza  ;  különben  csodálnám,  hogy  nem  hallották 
azt,  amiről  egész  Róma  beszél.  Nagyon  fájlalnám,  ha 
én  lennék  az  első,  akitől  meg  kell  tudniok,  hogy  ama 
Giglio  Fava,  akit  önök  keresnek  és  láthatólag  oly  na- 

gyon  becsülnek,  tegnap  a  korzón  párviadalban  elesett.— 
Én  nagyon  is  meg  vagyok  győződve  haláláról. » 

«Szép!»  kiáltott  az  abbate,  «szép,  ó,  módfelett  szép 
és  nagyszerű!  —  Tehát  Giglio  Fava,  a  híres  színész  volt 
az,  akit  egy  éretlen  ostoba  fickó  tegnap  úgy  megdöfött, 
hogy  a  levegőbe  kalimpált  a  két  lába?  Bizonyára,  ked- 
ves signore,  ön  idegen  Kómában  és  nem  ismeri  a  mi  far- 
sangi tréfáinkat  ;  különben  tudhatná,  hogy  mikor  az 
emberek  fölemelték  a  vélt  holttestet  és  el  akarták  ci- 
pelni, csak  egy  szép,  kemény  papirosból  készített  alakot 
tartottak  a  kezükben,  amin  a  nép  hatalmas  kacajra 
f  akadt. » 

<(Nem  tudom,))  válaszolt  a  fiatalember,  «nem  tudom, 
mennyiben  volt  Giglio  Fava,  a  drámai  hős,  húsból  és 
vérből  való,  vagy  papirosból  formált  ;  azonban  tény, 
hogy  a  boncolásnál  belsejét  bizonyos  Chiari  apát  tragé- 
diáinak szerepeivel  találták  telitömve,  és  az  orvosok  az 
emésztőszervek  teljesen  erőtlen  és  élvezhetetlen  táp- 
lálékkal való  borzalmas  túltelítettségének  és  teljes  szét- 
roncsoltságának  tulajdonítják  a  csapás  halálosságát, 
melyet  Giglio  Fava  ellenfelétől  kapott. » 

Az  ifjú  ember  ezen  szavait  a  körülállók  harsogó 
kacaja  követte. 

Az  érdekes  beszélgetés  közben  ugyanis  a  Caffé 
greco  megtelt  rendes  vendégeivel,  különösen  német  mű- 
vészekkel, akik  a  beszélgetők  köré  csoportosultak. 

Míg  előbb  az  impresszárió  dühöngött,  most  az 
abbate  gyúlt  még  sokkal  nagyobb  haragra.  «Hah!» 
rikoltott,  «hah,  Giglio  Fava!  hát  ez  volt  a  célja  ;  önnek 
köszönhetem  a  korzón  történt  botrányt !  —  Várjon  csak 
—  bosszúm  utóiéri  —  és  szétmorzsolja  — ». 

S  mivel  a  megsértett  költő  goromba  szitkokra  fa- 
kadt,   sőt    az    impresszárióval    együtt    már-már    meg- 

ragadta  a  csinos  ifjút,  a  német  művészek  mindkettőt 
nyakon  csipték  és  meglehetősen  gyöngédtelenül  kiló- 
dították az  ajtón,  úgy,  hogy  villámgyorsan  repültek 
el  a  vén  Celionati  előtt,  aki  éppen  be  akart  lépni,  s  egy 
«szerencsés  iitat!»  kiáltott  utánuk. 

Midőn  a  csinos  fiatalember  észrevette  a  ciarlatanot, 
gyorsan  elébesietett,  kézenfogta  és  a  szoba  egy  távo- 
labbi sarkába  vezetve,  így  szólt  hozzá  :  «Bár  csak  már 
előbb  jött  volna,  kedves  signor  Cehonati,  legalább  meg- 
szabadított volna  ettől  a  két  tolakodótól,  akik  nem  en- 
gedtek abból,  hogy  én  Giglio  Fava  vagyok,  a  színész, 
akit  pedig  —  ah,  ön  jól  tudja!  —  szerencsétlen  lázro- 
hamomban tegnap  leszúrtam  a  korzón  és  mindenféle 
förtelmes  dolgokkal  gyanúsítottak.  —  Mondja,  hát 
valóban  úgy  hasonlítok  ahhoz  a  Favahoz,  hogy  össze 
lehet  vele  téveszteni  ?» 

«Kétségtelen,»  válaszolt  Celionati  udvariasan,  sőt 
csaknem  hódolattal  köszönve,  ((kétségtelen,  legkegyel- 
mesebb uram,  hogy  ami  az  ön  kellemes  arcvonásait 
illeti,  valóban  eléggé  hasonlít  ama  színészhez  és  azért 
nagyon  tanácsos  volt  hasonmását  eltenni  az  útból, 
amint  ön  rendkívül  ügyesen  meg  is  tette.  Ami  pedig  az 
öreg  Chiari  apátot  és  impresszárióját  illeti,  azt  bízza 
csak  rám,  herceg!  Én  meg  fogok  akadályozni  minden 
támadást,  amely  az  ön  teljes  gyógyulását  hátráltatja. 
Misem  könnyebb,  mint  egy  színigazgatót  úgy  össze- 
veszíteni egy  színműíróval,  hogy  megvadulva  rohan- 
janak egymásra  s  dühöngő  harcukban  fölfalják  egymást, 
mint  ama  két  oroszlán,  amelyből  nem  maradt  egyéb, 
mint  két  fark,  amelyet  a  véghez  vitt  gyilkosság  borzal- 
mas tanuj eleként  a  küzdőtéren  találtak.  —  Ne  vegye 
szívére  hasonlatosságát  avval  a  papirosszínésszel!  Mert 
épp  most  hallom,  hogy  azok  a  fiatalemberek  is  ott.  akik 

megszabadították  üldözőitől  azt  hiszik,  hogy  ön  senki 
más,  mint  maga  Giglio  Fava.» 

«0h!»  szólt  halkan  a  csinos  ifjú,  «üh,  kedves  signor 
Celionati,  az  ég  szerelmére,  ne  árulja  el,  ki  vagyok!  Ön 
tudja,  hogy  miért  kell  mindaddig  elrejtőznöm,  míg  tel- 
jesen meg  nem  gyógyulok.* 

«Legyen  nyugodt, » felelt  Celionati,  «legyen  nyugodt, 
hercegem,  én  annyit  fogok  mondani  önről,  anélkül,  hogy 
elárulnám,  amennyi  ama  fiatalemberek  tiszteletének  és 
barátságának  megnyerésére  szükséges  és  nem  is  fog 
eszükbe  jutni,  hogy  megkérdezzék  nevét  és  rangját. 
Tegyen  először  úgy,  mintha  egyáltalán  nem  figyelne 
reánk,  nézzen  ki  az  ablakon,  vagy  olvasson  újságot, 
aztán  később  a  beszélgetésünkbe  elegyedhet.  De  hogy 
ne  feszélyezze,  amit  mondok,  olyan  képekben  fogok 
beszélni,  amelyek  önre  és  betegségére  vonatkoznak,  de 
amelyeket  ön  egyelőre  nem  fog  érteni.» 

Signor  Celionati,  mint  rendesen,  helyet  foglalt  a 
fiatal  németek  között,  akik  még  mindig  kacagva  tár- 
gyalták, hogy  miként  röpítették  ki  az  abbatet  és  az 
impresszáriót,  mikor  a  csinos  fiatalembert  meg  akar- 
ták támadni.  Néhányan  megkérdezték  az  öreget,  hogy 
valóban  az  ismert  színész,  Giglio  Fava-e  az,  aki  ott  az 
ablaknál  kikönyököl,  és  mikor  ez  nemmel  felelt  s  el- 
mondta, hogy  az  egy  előkelő  származású  idegen,  Franz 
Reinhold,  a  festő,  (akit  a  nyájas  olvasó  már  a  harmadik 
fejezetben  látott  és  hallott,)  megjegyezte,  hogy  szinte 
megfoghatatlan,  mint  lehet  hasonlóságot  találni  az 
idegen  és  Giglio  Fava,  a  színész,  között.  Ehsmeri,  hogy 
külsőleg  száj,  orr,  szem,  homlok,  termet  rendkívül 
hasonlít  ;  de  az  arc  belső  kifejezése,  amely  tulaj  donké- 
pen a  hasonlóságot  létrehozza  s  amelyet  a  legtöbb 
portréfestő,  vagy  jobban  mondva  arcmásoló,  nem  fog 

£.  T.  A.  Hoffmann  :  Branibilla  hercegnő.  9 

föl  s  ezért  igazán  hasonlatos  képeket  sohasem  készít, 
ez  a  belső  kifejezés  oly  ég  s  föld  különbséget  mutat, 
hogy  a  maga  részéről  sohasem  tartaná  az  idegent  Giglio 
Favanak.  Fava  arca  lényegében  semmitmondó,  míg  az 
idegen  arcában  van  valami  különös,  melynek  mivoltát 
ö  maga  sem  érti. 

A  fiatalok  fölkérték  az  öreg  ciarlatanot,  hogy 
meséljen  ismét  valami  csodálatos,  az  Ofió  király  és 
Lirisz  királynőéhez  hasonló  történetet,  amely  nagyon 
tetszett  nekik,  vagyis  inkább  mondja  el  a  történet 
második  részét,  melyet  barátjától,  Ruffiamonte  varázsló- 
tól, vagy  Hermodiustól  a  Pistoja-palotában  bizonyosan 
megtudott. 

«Micsoda,»  kiáltott  a  szemfényvesztő,  «micsoda 
második  részt,  —  miféle  második  részt?  Hát  mondtam 
én  a  minap  hirtelen  abbahagyva,  torkomat  megreszelve 
és  szépen  meghajolva,  hogy  :  Folytatása  következik?  — 
És  különben  is  barátom,  Ruffiamonte  varázsló  már  föl- 
olvasta a  történet  további  folyását  a  Pistoja-palotá- 
ban.  Az  önök  hibája  és  nem  az  enyém,  hogy  elmulasz- 
tották az  előadást,  amelynél,  minthogy  most  ez  a  divat, 
tudni  vágyó  hölgyek  is  jelen  voltak  ;  és  ha  most  az 
egészet  elismételném,  borzasztóan  unatkozna  valaki, 
aki  mindig  velünk  van,  s  aki  abban  a  fölolvasásban 
is  részt  vett,  ennélfogva  már  mindent  tud.  A  capriccio 
olvasóját  értem,  melynek  címe  Brambilla  hercegnő, 
annak  a  történetnek  olvasóját,  melyben  mi  is  elő- 
fordulunk és  szereplünk.  —  Tehát  szó  se  legyen  Ofió 
királyról  és  Lirisz  királynéról,  és  Mystilis  hercegnőről 
és  a  tarka  madárról!  Hanem  magamról,  magamról 
beszélek,  föltéve,  hogy  meghallgatjátok,  könnyelmű 
emberek !» 

«Miért  könnyelműek ?»  kérdezte  Reinhold.  —  «Mert,» 

felelte  Celionati  mester,  «mert  ti  úgy  tekintetek  engem, 
mintha  csak  azért  lennék  itt,  hogy  egyszer-másszor 
mesét  mondjak,  mely  csupán  a  bohósága  miatt  hangzik 
bohókásan  és  szórakoztassalak  benneteket  az  erre 
fordított  időben.  De,  azt  mondom  nektek,  hogy  egész 
más  célja  volt  velem  a  költőnek,  mikor  kitalált  és  ha  ö 
is  látná,  mily  közömbösek  vagytok  néha  velem  szem- 
ben, azt  hihetné,  elfajzottam  tőle.  —  Nos,  elég,  ti  nem 
tanusíttok  oly  tiszteletet  és  figyelmet,  mint  amennyi 
megilletne  mély  ismereteimnél  fogva.  így  például,  ti 
hitvány  módon  azt  hiszitek,  hogy  ami  az  orvostudo- 
mányt illeti,  én  minden  alapos  tanulmány  nélkül  házi- 
szereket árusítok  arkanumként  és  minden  betegséget 
ugyanavval  a  szerrel  gyógyítok.  De  itt  az  ideje,  hogy 
jobb  belátásra  térítselek  benneteket.  Nagyon-nagyon 
messziről,  egy  olyan  távoli  országból,  hogy  Péter 
Schlemilnek  is  álló  esztendeig  kellene  szaladnia  hét- 
mérföldes  csizmájában,  amíg  odaér,  egy  kitűnő  íiatal 
férfi  utazott  hozzánk.  Az  én  segítő  tudományomat 
akarja  igénybe  venni,  mivel  olyan  betegségben  szenved, 
melyet  méltán  lehet  a  lehető  legkülönösebbnek  és  egy- 
ben legveszélyesebbnek  nevezni  s  melynek  írja  való- 
ban egy  olyan  arkanum,  melynek  birtoka  mágusi 
fölavatást  kíván.  A  fiatal  férfi  ugyanis  idült  kettősség- 
ben szenved. » 

«Hogyan?»  kiáltottak  mindnyájan  nevetve,  ((ho- 
gyan? mit  mond,  Celionati  mester,  idült  kettősségben? 
—  Jól  hallottunk?)) 

«Látom  már,»  szólt  Reinhold,  «hogy  ön  megint 
valami  őrült,  kalandos  histórát  fog  föltálalni,  aztán 
odébb  áll.» 

«Ejnye,»  válaszolt  a  ciarlatano,  «ejnye,  Reinhold 
fiam,  neked  nem  szabadna  ilyen  szemrehányást  tenned  ; 

mert  éppen  neked  mindig  derekasan  pártodat  fogtam 
és  mert  te,  azt  hiszem,  helyesen  értetted  Oíió  király 
történetét  és  magad  is  belenéztél  az  Urdarforrás  világos 
tükrébe,  így  —  De  mielőtt  tovább  beszélnék  a  beteg- 
ségről, tudjátok  meg,  urak,  hogy  a  beteg,  akinek 
gyógyítására  vállalkoztam,  éppen  az  a  fiatalember,  aki 
amott  kinéz  az  ablakon  és  akit  Giglio  Favanak  tar- 
tottatok.)) 

Mindnyájan  kíváncsian  néztek  az  idegenre  és  meg- 
egyeztek benne,  hogy  arcának  egyébként  szellemes 
vonásai  valami  bizonytalanságot,  zavartságot  árulnak 
el,  amelyből  veszélyes  betegségre  lehet  következtetni ; 
még  pedig  valami  rejtett  őrültségre.  «Azt  hiszem, » 
mondta  Reinhold,  «azt  hiszem,  hogy  ön,  Celionati 
mester,  az  idült  kettősségen  azt  a  különös  tébolyt  érti, 
melyben  az  én  kettéválik,  mivel  saját  személyiségébe 
tovább  nem  fogódzhatik.» 

«Nem  rossz,»  felelt  a  ciarlatano,  «nem  rossz,  fiam! 
de  mégsem  találtad  fején  a  szöget.  De  midőn  számot 
adok  páciensem  különös  betegségéről,  félek  kissé,  hogy 
nem  fog  sikerülni  világosan  és  érthetően  megmagyarázni 
azt,  kivált,  mivel  ti  nem  vagytok  orvosok  és  így  kerül- 
nöm kell  minden  szakkifejezést.  -—  Nos!  —  lesz,  ahogy 
lesz ;  mindenekelőtt  csak  arra  akarlak  benneteket 
figyelmeztetni,  hogy  a  költő,  aki  kitalált  minket  és 
akinek  engedelmeskedni  tartozunk,  ha  igazán  akarunk 
létezni,  semmilyen  meghatározott  időt  nem  írt  elő 
létünket  és  cselekvéseinket  illetőleg.  Ezért  abban  a 
kellemes  helyzetben  vagyok,  hogy  anakronizmus  nélkül 
föltételezhetem  rólatok,  hogy  egy  rendkívül  szellemes 
német   író*   műveiből   tudomást   szereztetek   a   dupla 

trónörökösről.  Egy  hercegnő  (hogy  ismét  egy  ugyancsak 
szellemes  német  íróval*  szóljak),  más  állapotban  volt, 
mint  az  országa,  tudniillik  áldott  állapotban.  A  nép 
egy  herceget  várt  és  remélt  ;  a  hercegnő  azonban  két- 
szeresen fölülmulta  e  reménységet,  amennyiben  két 
aranyos  hercegecskét  szült,  akik  ikrek  voltak  ugyan, 
de  mégis  egynek  számítottak,  mivel  ülőkéjüknél  össze 
voltak  nőve.  Noha  az  udvari  költő  állítása  szerint  a 
természet  nem  talált  egy  emberi  testben  elég  helyet 
mindazon  erények  számára,  melyeket  a  jövendőbeli 
trónörökösnek  egyesítenie  kell  magában,  noha  a  minisz- 
terek avval  vigasztalták  a  kétszeres  gyermekáldás  miatt 
némileg  megzavarodott  fejedelmet,  hogy  négy  kéz 
erősebben  tarthatja  a  jogart  és  a  kardot,  mint  kettő, 
s  egyáltalában  az  egész  uralkodói  szonáta  szebben  és 
teltebben  fog  hangzani  á  quatre  mains,  —  igen!  — 
mindamellett  elég  sok  körülmény  forgott  fönn,  mely 
alapos  megfontolásra  késztetett.  Mindenekelőtt  a  nagy 
nehézség,  célszerű  és  amellett  díszes  formát  találni 
bizonyos  edényke  számára,  jogos  aggodalmat  keltett, 
hogy  miként  fog  festeni  a  jövőben  egy  megfelelő  alakú 
trónus  ;  éppígy  egy  filozófusokból  és  szabókból  össze- 
állított bizottságnak  kellett  háromszázhatvanöt  ülésen 
kifundálni  a  legkényelmesebb  és  mégis  legkellemesebb 
formájú  duplanadrágot  ;  a  legrosszabb  pedig  az  érzel- 
mek teljes  különbözősége  volt,  amely  egyre  jobban  és 
jobban  nyilvánult  mindkettőben.  Ha  az  egyik  herceg 
szomorú  volt,  a  másik  éppen  vidám  volt  ;  ha  az  egyik 
le  akart  ülni,  a  másik  el  akart  szaladni,  egyszóval  — 
a  hajlamaik  sohasem  vágtak  össze.  És  amellett  nem 
lehetett  azt  mondani,  hogy  az  egyiknek  ilyen,  a  másik- 

nak  olyan  a  természete  ;  mert  örök  változás  hintajátéká- 
ban merült  és  szállott  egymásba  és  egymásból  a  két 
természet,  aminek  bizonyosan  az  volt  az  oka,  hogy  a 
testi  összenöttség  mellett  egy  szellemi  is  megnyilvánult, 
ami  épp  a  legnagyobb  egyenetlenséget  idézte  elő.  — 
Ugyanis  keresztbe  gondolkoztak,  úgy,  hogy  egyiksem 
tudhatta,  hogy  amit  gondolt,  azt  ö  maga  gondolta-e, 
vagy  a  másik  iker  ;  és  ha  ez  sem  elég  kavarodás,  akkor 
semmi  sem  az.  Most  gondoljátok  el,  hogy  egy  ember 
testében  ül  egy  ilyen  keresztbe  gondolkozó  dupla- 
herceg, mint  matéria  peccans,  s  akkor  megérthetitek 
azt  a  betegséget,  ameljrröl  beszélek  és  amelynek  hatása 
különösen  abban  nyilvánul,  hogy  a  beteg  önmagán 
nem  tud  kiokosodni. » 

Ezenközben  a  fiatalember  észrevétlenül  közeledett 
a  társasághoz  és  mivel  ezek  mind  némán  néztek  a 
kuruzslóra,  várva,  hogy  folytassa  elbeszélését,  udva- 
riasan meghajtotta  magát  és  így  szólt  :  «Nem  tudom 
uraim,  hogy  kedvükre  van-e,  ha  társaságukba  elegye- 
dem. Szívesen  látnak,  azt  hiszem,  mindenütt,  mikor 
egészséges  és  jókedvű  vagyok  ;  de  Celionati  mester 
bizonyára  olyan  sok  csodálatosat  beszélt  betegségemről, 
hogy  önök  nem  kívánják  háborgat  ásómat. » 

Reinhold  mindnyájuk  nevében  biztosította,  hogy 
szívesen  látott  köztük  az  új  vendég  és  a  fiatalember 
helyet  foglalt  körükben. 

A  ciarlatano,  miután  újólag  lelkére  kötötte  a 
fiatalembernek  az  előírt  diéta  megtartását,  eltávozott. 

Ügy  történt,  mint  rendesen  :  hogy  rögtön  arra 
terelődött  a  szó,  aki  elhagyta  a  szobát  s  kivált  az  ifjú 
embert  ostromolták  kérdésekkel  különös  orvosa  felől. 
Az  ifjú  ember  mindnyájukat  biztosította,  hogy  Celionati 
mester  igen  bő  ismeretekkel  rendelkezik.  Halléban  és 

Jénában  is  haszonnal  látogatta  az  előadásokat,  úgy, 
hogy  teljesen  meg  lehet  benne  bízni.  Különben,  véle- 
ménye szerint,  egészen  tűrhető  és  kedves  ember,  akinek 
csak  egyetlen,  de  annál  nagyobb  hibája  van,  hogy 
gyakorta  allegorizál,  ami  igazán  hátrányára  válik. 
Bizonyára  az  ő  betegségéről  is,  melynek  gyógyítását 
elvállalta,  nagyon  rejtelmesen  beszélt.  Reinhold  közölte, 
hogy  a  ciarlatano  kijelentése  szerint,  egy  kettős  trón- 
örökös lakik  a  fiatalember  testében. 

«Lássák,»  szólt  a  fiatalember  kellemes  mosollyal, 
«lássák,  uraim!  Ez  ismét  puszta  allegória  és  Celionati 
mester  mégis  jól  ismeri  a  betegségemet  és  mégis  tudja, 
hogy  én  csak  szemfájásban  szenvedek,  melyet  időelőtti 
szem  üveg  viseléssel  szereztem.  A  szemem  tükrében  meg- 
gabalyodott valami ;  mert  sajnos,  legtöbbször  mindent 
fordítva  látok  és  így  történik,  hogy  gyakran  a  leg- 
komolyabb dolgokat  nagyon  tréfásaknak,  viszont  a 
legtréfásabb  dolgokat  nagyon  komolyaknak  látom.  De 
ez  meg  gyakran  olyan  rettenetes  félelmet  és  olyan 
szédülést  okoz,  hogy  aHg  tudok  megállani  a  lábamon. 
Főleg,  mondja  Celionati  mester,  azon  múlik  a  gyógyulá- 
som, hogy  gyakori  erős  testmozgást  végezzek  ;  de,  édes 
Istenem,  miként  lássak  hozzá  ?» 

«Nos,»  szólt  az  egyik,  «mivel  úgy  látom,  kedves 
signor,  hogy  egészen  egészségesen  áll  a  lábán,  nem 
tudom  — .»  Ebben  a  pillanatban  egy  a  nyájas  olvasó 
előtt  már  ismeretes  személy  lépett  be,  Bescapi,  a  híres 
szabómester. 

Bescapi  egyenest  a  fiatalemberhez  ment,  mélyen 
meghajtotta  magát  és  így  szólt  :  «Kegyelmes  hercegem  !* 
—  «Kegyelmes  herceg ?»  kiáltoztak  mindnyájan  össze- 
vissza s  csodálattal  néztek  a  fiatalemberre.  Ez  pedig 
nyugodt  arckifejezéssel  szólt  :    «A   véletlen  akaratom 

ellenére  elárulta  titkomat !  Igen,  uraim !  valóban  herceg 
vagyok,  még  hozzá  boldogtalan,  mert  hiába  tekintek 
a  pompás  és  hatalmas  birodalom  felé,  mely  örökrészem. 
Elébb  azt  mondtam,  hogy  a  szükséges  mozgást  nem 
tudom  elvégezni ;  ez  azért  van,  mert  nincs  országom, 
ennélfogva  nincs  elegendő  terem.  Éppen  azért,  mert 
ilyen  kicsiny  körbe  vagyok  bezárva,  a  sok  alak  össze- 
kuszálódik előttem,  egymás  fejin-hátán  szökdel  és 
hentereg,  úgy,  hogy  nem  tudok  tisztába  jönni,  ami 
nagyon  rossz,  mivel  belső  lényegem  szerint  csak  a 
világosságban  élhetek.  Orvosomnak,  valamint  a  leges- 
legérdemesebb miniszteremnek  fáradozásai  által  s  a 
legszebb  hercegnövel  való  örvendetes  szövetség  által, 
azt  hiszem,  ismét  egészséges,  nagy  és  hatalmas  leszek, 
amilyennek  voltakép  lennem  kell.  Ünnepélyesen  meg- 
hívom önöket,  uraim,  országomba  és  fővárosomba. 
Otthon  fogják  magukat  érezni,  el  sem  akarnak  majd 
hagyni,  mivel  nálam  igazi  művészéletet  folytathatnak. 
Ne  gondolják,  uraim,  hogy  üresen  fecsegek,  hogy  hiú 
dicsekvő  vagyok!  Legyek  csak  ismét  a  régi  egészséges 
herceg,  aki  ismeri  az  embereit,  még  ha  tótágast  állnak 
is,  majd  meglátják,  mennyire  javukat  akarom  mind- 
nyájuknak. Szavamat  tartom,  oly  igazán,  minthogy 
Cornelio  Chiapperi  asszir  herceg  vagyok !  —  A  nevemet 
és  hazámat  egyelőre  elhallgatom,  annak  idején  mind- 
kettőt megtudják.  —  Most  néhány  fontos  államtigyet 
kell  megbeszélnem  ezzel  a  kitűnő  miniszteremmel, 
aztán  pedig  be  kell  szólnunk  a  bolondsághoz  és  az 
udvaron  utánanézni,  hajtottak-e  néhány  jó  élcet  a 
melegágyak. »  —  Avval  az  ifjú  karonfogta  a  szabó- 
mestert és  kettesben  eltávoztak. 

«Mit    szóltok,))    kérdezte    Reinhold,    «mit    szóltok 
ehhez,  emberek?  Ügy  tűnik  föl  előttem,  mintha  valami 

hóbortos,  meseszerű  tréfaság  tarka  álarcosjátéka  űzne 
egyre  gyorsabb  keringéssel  mindenféle  alakokat  keresz- 
tül-kasul, hogy  már  meg  se  lehet  ismerni  őket  s  meg  se 
lehet  különböztetni  egyiket  a  másiktól.  Oltsunk  hát 
mi  is  maskarát  és  menjünk  a  korzóra!  Sejtem,  hogy  a 
bolond  Pantalone  kapitány  is  ott  lesz,  aki  tegnap  meg- 
állta a  dühödt  párharcot  és  mindenféle  kalandba  fog 
bocsátkozni, » 

Reinholdnak  igaza  volt.  Pantalone  capitano  pecke- 
sen lépkedett  föl  s  alá  a  korzón,  még  mindig  tegnapi 
diadalának  dicsfényében  tündökölve,  de  nem  kezdett 
semmiféle  bolondságot,  noha  éppen  határtalan  peckes- 
sége  még  nevetségesebbé  tette  külsejét,  mint  amilyen 
egyébként  volt.  —  A  nyájas  olvasó  előbb  is  sejthette, 
de  most  már  bizonyosan  tudja,  kit  rejt  a  maskara. 
Tudniillik  senki  mást,  mint  Corneho  Chiapperi  herceget, 
Brambilla  hercegnő  boldog  vőlegényét.  —  És  a  szép 
hölgy,  aki  arcán  viaszlárvával,  pompás  és  díszes  ruhá- 
ban, méltóságosan  járt-kelt  a  korzón,  bizonyára  maga 
volt  Brambilla  hercegnő.  A  hölgy,  úgy  látszik,  Pantalone 
capitanora  pályázott  ;  olyan  ügyesen  forgolódott  körü- 
lötte, hogy  szinte  lehetetlen  volt  kikerülnie  és  mégis 
kisiklott  és  folytatta  méltóságteljes  sétáját.  Végül  is, 
mikor  egy  gyors  lépéssel  éppen  el  akart  előtte  surranni, 
a  hölgy  karonfogta  és  édeskés,  hizelgő  hangon  így  szólt 
hozzá  :  «Igen,  ön  az,  hercegem !  A  járása  és  a  rangjához 
méltó  ruhája,  (sohasem  viselt  szebbet),  elárulták  önt !  — 
Ó,  mondja,  miért  menekül  előlem?  —  Nem  ismeri  föl 
bennem  életét,  reménységét ?»  «Valóban,»  mondta  Pan- 
talone capitano,  «valóban  nem  tudom,  ki  légyen  ön, 
szép  hölgy!  Vagyis,  jobban  mondva,  nem  merem  el- 
találni, mert  már  gyakran  estem  otromba  tévedésbe. 
Hercegnők    váltak    a    szemem    előtt    varrónőcskékké. 

komédiások  papirosfigurákká  és  ennélfogva  elhatároz- 
tam, hogy  ezentúl  nem  táplálok  ábrándokat  és  képzel- 
géseket, hanem  kíméletlenül  kiirtom  mindegyiket,  ahol 
csak  érem.» 

«Akkor,»  kiáltott  a  hölgy  fölfortyanva,  «akkor  hát 
kezdje  önmagával!  Mert  tisztelt  signor,  ön  sem  egyéb, 
mint  puszta  ábrándkép!*  «De  mégsem»,  folytatta 
enyhébben  és  szelídebben,  «mégsem,  drága  Cornelio, 
te  tudod,  hogy  milyen  hercegnő  szeret,  milyen  távoli 
országból  jött  ide,  hogy  fölkeressen,  hogy  a  tiéd  legyen  I 
—  És  nem  esküdtél  meg,  hogy  lovagom  leszel?  —  Szólj, 
szerelmesem !» 

A  hölgy  ismét  megragadta  Pantalone  karját  ;  ez 
pedig  elébe  tartotta  hegyes  süvegét,  kihúzta  széles 
kardját  és  így  szólt  :  «Ide  nézzetek!  —  Lehull  lovagi 
jelvényem,  lehullanak  a  kakastollak  nyitott  sisakomról ; 
a  női  nemtől  megvonom  szolgálataimat  ;  mert  ők 
mindent  hálátlansággal  és  hűtlenséggel  jutalmaznak !»  — 
«Mit  beszél  ?»  kiáltott  a  hölgy  haragosan,  «tán  meg- 
bolondult?* «Világíthattok,»  szavalt  tovább  Pantalone 
capitano,  «világíthattok  homlokotok  szikrázó  gyémánt- 
jaival! lengethetitek  felém  a  tollakat,  melyeket  a  tarka 
madár  szárnyából  téptetek,  —  én  ellenállok  minden 
bűbáj nak,  tudom  és  vallom,  hogy  a  cobolysipkás  öreg- 
nek van  igaza,  hogy  a  miniszterem  hatökör  és  hogy 
Brambilla  hercegnő  egy  nyomorult  színész  után  fut  kos. » 
<(Hohó,»  kiáltott  a  hölgy  még  haragosabban,  mint  elébb, 
<(hohó,  ha  ön  ilyen  hangon  merészel  velem  beszélni, 
akkor  csak  annyit  mondok,  hogy  egy  gyászhercegnél 
mindig  többre  fogom  tartani  azt  a  színészt,  akit  ön 
nyomorultnak  nevez  és  akit,  bár  ezidőszerint  darabokra 
van  szedve,  akkor  varratok  újból  össze,  amikor  akarok. 
Menjen  csak  a  varrólánykájához,  a  kis  Giacinta  Soardi- 

hoz,  akinek,  mint  hallom,  szoknyája  után  futkos ; 
emelje  öt  a  trónjára,  ámbár  egy  darabka  ország  is 
kellene,  ahová  fölállíthassa  azt  a  trónust.  —  Most 
pedig  isten  önnel!  — » 

S  a  hölgy  gyors  léptekkel  távozott,  míg  Pantalone 
capitano  rikácsolva  kiáltott  utána  :  «  —  Páva  —  csapodár ! 
így  hálálod  meg  igaz  szerelmemet  ?  —  De  vigasztalódni 
fogok !» 


NYOLCADIK  FEJEZET.  * 

Miként  nem  tud  Cornelio  Chiapperi  herceg  megvigaszta- 
lódni, ellenben  megcsókolja  Brambilla  hercegnő  bársonypapu- 
csát s  azután  mindketten  hálóba  esnek.  A  Pistoja-palota  újabb 
csodái.  —  Miként  nyargal  át  struccháton  két  varázsló  az 
Urdartavon  és  miként  foglal  helyet  a  lótuszvirágban.  —  Mysti- 
lis  királynő.  —  Miként  lépnek  föl  újból  ismert  szereplők  s  a 
Brambilla  hercegnő  című  capriccio  szerencsés  véget  ér. 

Azonban  úgy  látszott,  hogy  Pantalone  barátunk, 
azaz  Cornelio  Chiapperi  herceg  (mert  a  nyájas  olvasó 
már  tudja,  hogy  e  mókás,  bolondos  maskarában  nem 
más,  mint  ez  a  tiszteletreméltó,  fejedelmi  személyiség 
rejtezett),  tehát  úgy  látszott,  hogy  a  herceg  egyáltalán 
nem  tud  megvigasztalódni.  Mert  másnap  már  hangosan 
jajveszékelt  a  korzón,  hogy  elveszítette  a  legszebb 
hercegnőt  és  hogy  vagy  ismét  fölleli  vagy  kétségbe- 
esésében fakardjába  dől.  De  mivel  jajongását  a  leg- 
humorosabb  arcjátékkal  kísérte,  nemsokára  mindenféle 
maskarák  vették  körül  s  vidám  tréfákat  űztek  vele. 
«Hol  van  ö?»  kiáltozott  Pantalone  panaszos  hangon, 
«hová  tűnt  bájos  arám,  egyetlen  életem!  —  Hát  ezért 
húzattam  ki  Celionati  mesterrel  a  legszebb  zápfogamat  ? 
ezért  kutattam  annyit  magam  után,  minden  kis  zugban, 
hogy  fölleljem  magam?  igen!  —  s  azért  találtam  meg 
végül  magam,  hogy  szerelem  és  gyönyör  nélkül  és 
hozzávaló  birtokok  nélkül  éljem  le  nyomorúságos, 
senyvedő  életemet?  Emberek!  —  aki  tudja  közületek, 
hogy  hol  rejtőzik  a  hercegnő,  nyissa  ki  a  száját  és 

mondja  meg,  s  ne  hagyjon  itt  jajgatni  haszontalannl.  — 
vagy  pedig  fusson  a  drágához  ós  vigye  hírül,  hogy  a 
leghívebb  lovag,  a  legnyalkább  vőlegény,  dühöng  a 
vágytól,  a  forró  epekedéstöl  és  szerelmi  dühének 
lángjaiban  egész  Róma  elhamvad,  mint  egy  második 
Trója,  ha  csak  nem  jön  rögtön  és  ki  nem  oltja  a  tűz- 
vészt kegyes  szemeinek  nedves  holdsugaraival !»  — 
Az  összegyűlt  nép  hatalmas  kacajra  fakadt,  de  ekkor 
egy  éles  hang  süvített  közbe  :  «Eszeveszett  herceg, 
hát  azt  hiszi,  hogy  Brambilla  hercegnő  jön  ön  elébe?  — 
Elfelejtette  már  a  Pistoja-palotát  ?»  «Hohó,»  felelt  a 
herceg,  «csak  hallgass,  kotnyeles  zöldike!  Örülj,  hogy 
megszökhettél  a  kalitkából!  —  Emberek,  tekintsetek 
rám  és  mondjátok  meg,  vájjon  nem  én  vagyok-e 
tulajdonképen  a  tarka  madár,  akinek  hálóba  kell 
esnie ?»  A  nép  ismét  jót  hahotázott,  de  Pantalone 
capitano  hirtelen  mintegy  magánkívül  térdre  roskadt, 
mert  a  szépek  szépe  állott  előtte,  bájai  és  kellemei 
teljes  fényében  s  ugyanazon  ruhában,  melyben  először 
tűnt  föl  a  korzón.  Csak  kalap  helyett  viselt  homlokán 
egy  gyönyörűen  szikrázó  diadémot,  melyen  tarka 
tollak  lebegtek.  «Tiéd  vagyok,»  kiáltott  a  herceg 
elragadtatva,  «tiéd  vagyok  testest ül-lelkestül.  Nézd 
sisakom  tollait!  E  tollcsokor  a  fehér  zászló,  melyet 
kitűztem,  ez  a  jel,  hogy,  égi  lény,  kényed-kedvedre 
megadom  magam !»  «így  kellett  lennie, »  válaszolt  a 
hercegnő,  «alá  kellett  vetned  magad  a  dús  fejedelem- 
nőnek, mert  különben  még  hazád  se  lenne  tulaj  don- 
képen és  nyomorúságos  herceg  maradnál.  De  esküdj 
azonnal  örök  hűséget  korlátlan  uralmam  jelképére !» 

Avval  a  hercegnő  csinos  kis  bársonypapucsot  vett 
elő  és  átadta  a  hercegnek,  aki  ünnepélyesen  örök  és 
változatlan  hűséget  esküdött  a  hercegnőnek  és  aztán  a 

papucsot  háromszor  megcsókolta.  Amint  ez  megtörtént, 
zajos,  átható  ének  hangzott  föl :  «Brambure  bil  bal 
alamonza  kikiburva  zon-ton  ~ !»  A  szerelmes  párt  azok 
a  díszes  palástba  burkolódzó  hölgyek  vették  körül,  akik, 
mint  a  nyájas  olvasó  még  emlékezhetik,  az  első  fejezet- 
ben bevonultak  a  Pistoja-palotába,  mögöttük  a  tizen- 
két díszruhás  szerecsen  állt,  de  most  hosszú  dárdák 
helyett  csodálatosan  tündöklő  pávatollakat  tartottak 
kezükben,  amelyeket  ide-oda  lengettek  a  szélben.  A  dá- 
mák pedig  fátyolhálót  borítottak  a  pár  fölé ;  amely  egyre 
sűrűsödött  és  végül  is  mély  éjszakába  burkolta  őket. 

Mikor  pedig  a  kürtök,  cintányérok  és  kisdobok  har- 
sogó zenéje  közepette  a  háló  köde  szétfoszlott,  a  pár  a 
Pistoja-palotában  találta  magát,  ugyanazon  teremben, 
melybe  néhány  napja  a  kíváncsi  színész,  Giglio  Fava, 
berontott. 

A  terem  azonban  ezerszerte  pompásabb  volt,  mint 
akkor.  Az  egyetlen  lámpa  helyett,  mely  a  termet  meg- 
Xdlágította,  tán  száz  is  függött  most  köröskörül,  úgy, 
hogy  mintegy  tűzben  állott  minden.  A  márvány- 
oszlopokat, melyek  a  magas  kupolát  tartották,  dús 
virágfüzérek  fonták  át  ;  a  mennyezet  különös  lombo- 
zata szinte  elevenen  mozogni  látszott  s  nem  lehetett 
tudni,  vájjon  tarkatollú  madárkák,  vagy  bájos  gyerme- 
kek, vagy  csodás  állatalakok  vannak-e  beléfonva.  A 
trónmennyezet  arany  függönyének  redöiböl  meg  majd 
itt,  majd  ott  csillantak  elő  barátságosan  mosolygó, 
bájos  leányarcok.  A  hölgyek  még  pompásabb  ruhákban 
álltak  köröskörül,  mint  akkor,  de  nem  hálót  fontak, 
hanem  majd  gyönyörű  virágokat  szórtak  szét  a  terem- 
ben arany  vázákból,  majd  füst  ölöket  lengettek,  melyek- 
ből bódító  illat  áradt.  A  trónemelvényen  gyöngéden 
átölelve  egymást  Ruffiamonte  varázsló  és  Bastianello 

di  Pistoja  herceg  állottak.  Azt  hiszem,  mondanom  sem 
kell,  hogy  ez  utóbbi  senki  más  nem  volt,  mint  a  kuruzsló 
Celionati.  A  hercegi  pár  mögött,  tudniillik  Cornelio 
Chiapperi  herceg  és  Brambilla  hercegnő  mögött,  egy 
kis  emberke  állott  tarka-barka  palástban.  Kezében 
csinos  elefántcsont  ládikát  tartott,  melynek  fedele 
nyitva  volt  és  melyből  egy  kis  varrótű  ragyogott  elő, 
amit  az  emberke,  vidám  mosollyal,  merően  nézett. 

Végre  Rufíiamonte  varázsló  és  Bastianello  di 
Pistoja  herceg  kibontakoztak  az  ölelésből  és  csak  egy- 
más kezét  szorongatták  kissé.  Aztán  a  herceg  erős 
hangon  kiáltott  a  struccokra  :  «Hé,  jó  emberek!  hozzá- 
tok ide  még  egyszer  a  nagy  könyvet,  hogy  barátom, 
a  derék  Rufíiamonte,  szépen  elolvashassa,  ami  még 
hátra  van!>>  A  struccok  szárnyaikkal  csapdosva  szök- 
deltek el  s  a  nagy  könyvvel  tértek  vissza,  melyet  egy 
térdeplő  szerecsen  hátára  helyeztek  és  fölütöttek. 

A  mágus,  aki  hosszú,  ősz  szakálla  ellenére  is  egészen 
csinos  és  fiatalos  külsejű  volt,  előlépett,  megköszörülte 
a  torkát,  és  a  következő  verset  olvasta  föl. 

Itália !  —  kék  hon,  melynek  sugárzó 
Ege  lobbant  földjén  öröm\irágot ! 
Ó,  drága  Róma,  melynek  tarka,  párzó 

Népe  farsangidön  a  bús  világot 

Megbontja!  Itt  kápráztat  száz  alakja 
A  képzeletnek,  mely  színpadra  hágott  ; 

Kedves  kísértet  képét  itt  mutatja, 
S  a  szellem  enkeblünkböl  itt  szakaszthat 
Oly  Ént,  mely  Más,  de  kebelünket  lakja, 

S  a  fájdalomból  is  gyönyört  fakaszthat. 

lm  itt  a  hon,  a  föld,  az  én,  a  város  ; 
Ledől  a  mély  igazság  földi  sánca, 
S  a  párt,  ki  önmagára  lelt  világos 

Fényben,  befonja  hűség  égi  lánca. 

A  bölcs  bolondság  tünde  látományit 
Nem  éri  halvány  zordság  lomha  gáncsa  ; 

Csodálatos  tűvel  új  tartományt  nyit 
A  mester.  Ám  a  szellemé  a  pálma, 
Kit  pajkos  tréfaság  többé  nem  ámít 

S  kinek  vidám  életre  fordul  álma. 

Figyelj !  A  hangok  édes  áradása 

Megindul,  minden  hallgatásba  bágyad, 
Ragyogva  gyúl  az  ég  azúr  varázsa, 

Száz  messzi  forrás  vág  csobogva  ágyat. 
Tűnj  föl  csodás  világ  tündéri  képe 
Tűnj  föl  s  mutass  a  vágy  elébe  vágyat. 

Ha  az  tekint  büvforrásod  vizébe! 

Az  ár  dagad  —  merüljetek  le  mostan! 
És  küzdj  etek  jól!  Vár  a  part,  elébe! 

A  boldogság  sugárzik  ott  pirosan. 

A  mágus  becsapta  a  könyvet ;  de  ebben  a  pillanat- 
ban tüzes  pára  kezdett  gomolyogni  az  ezüst  tölcsérből, 
melyet  a  fején  hordott  és  lassan-lassan  betöltötte  a 
termet.  Harmonikus  harangzugás,  hárfapengés  és 
trombitaszó  közepette  mozdult  meg  minden  és  áram- 
lott, hullámzott  össze-vissza.  A  kupola  fölemelkedett 
és  derült  égboltozattá  vált,  az  oszlopok  sudár  pálma- 
fákká változtak,  az  aranydísz  lehullott  és  fénylő,  tarka 
virágok  nőttek  szilánkjaiból,  a  nagy  kristálytükör 
pompás,  tiszta  tóvá  folyt  szét.  A  tüzes  pára,  mely  a 
mágus  tölcséréből  szállott,  egészen  eloszlott  ;  hives, 
balzsamos  szellők  lengtek  át  a  beláthatatlan  varázs- 
ligeten, melyet  a  legszebb  és  legkellemesebb  bokrok, 
fák  és  virágok  ékítettek.  A  zene  erősebben  zendült, 
vidám  ujjongás  támadt,  ezernyi  hang  dalolta  : 

Üdv  néked!  üdv,  szép  Urdarvölgy!  A  régi 
Forrás  fölfénylik  tükrös  tiszta  fénnyel 
Démonbilincsét  országod  letépi! 

Aztán  hirtelen  elnémult  minden,  zene  ujjongás, 
cnek ;  s  a  mély  csöndben  Rufíiamonte  varázsló  és 
Bastianello  di  Pistoja  herceg  egy-egy  strucc  hátára 
pattanva  a  lótuszvirághoz  úsztatott,  amely  ragyogó 
szigetként  emelkedett  ki  a  tó  közepén.  Mindketten  be- 
szálltak a  lótuszvirág  kelyhébe  és  akinek  jó  szeme  volt 
a  parton  állók  közül,  világosan  észrevehette,  hogy  a 
varázslók  egy  pirinyó,  de  nagyon  csinos  porcellánbábut 
vesznek  ki  egy  ládikából  és  a  virág  kelyhébe  csúsztatják. 

És  a  szerelmespár,  azaz  Cornelio  Chiapperi  herceg 
és  Brambilla  hercegnő  fölébredvén  kábultságából,  ön- 
kéntelenül a  tükrös,  tiszta  tóba  pillantott,  melynek 
partján  lelte  magát.  De  amint  a  szerelmesek  a  tóba 
néztek,  ráismertek  önmagukra,  egymásra  tekintettek 
és  olyan  csodálatos  kacajra  fakadtak,  amely  csak  Ofió 
király  és  Lirisz  királyné  kacajához  volt  hasonló  ;  s 
aztán  elragadtatva  borultak  egymás  karjába. 

És  amint  a  pár  fölkacagott,  ó,  édes  varázslat ! 
a  lótuszvirág  kelyhéböl  egy  mennyei  szépségű  leányzó 
emelkedett  ki,  egyre  magasabbra  és  magasabbra,  míg 
végre  feje  az  ég  kékjébe  nyulott,  lábai  pedig,  amint 
észre  lehetett  venni,  a  tó  legmélyébe  fúródtak.  Fején, 
szikrázó  koronájában  a  mágus  és  a  herceg  ült  s  lenézett 
a  népre,  mely  csapongó  kedvvel,  mámoros  boldogsággal 
ujjongott  és  kiáltozott  :  «Éljen  MystiHs  királynő !»  míg 
a  varázskert  zenéje  tömör  akkordokban  zengett-zsongott . 

És  ismét  ezernyi  hang  dalolta  : 

A  mélyből  lengve  kél  ezernyi  árnyék 
S  ragyogva  röppen  el  mind  napkeletnek, 
Nézzétek  őt,  a  visszanyert  királynét ! 

Az  isten  fő  körött  álmok  lebegnek, 

És  lábnyomán  buggyannak  dús  gerezdek!   — 
Igaz  létét  az  érti  s  látja  szebbnek, 

Ki  önmagára  lelt  —  s  kacagni  kezdett!   — 

E.  T.  A.  Hoómann  :  Brambilla  hercegnő.  lO 

Éjfél  is  elmúlt,  a  nép  akkor  hömpölygött  ki  a 
színházból.  A  vén  Beatrice  becsapta  az  ablakot,  melyen 
eddig  kinézegetett  és  így  szólt  :  «ideje,  hogy  mindent 
elkészítsek  ;  mert  nemsokára  megjön  az  uraság  s  talán 
a  jó  signor  Bescapit  is  magával  hozza. »  Mint  akkor, 
mikor  még  Giglio  vitte  föl  nyalánkságokkal  telt  kosarát, 
ma  is  mindent  összevásárolt  az  öreg,  ami  egy  ízletes 
ebédhez  szükséges.  De  nem  kellett  többé  egy  konyhának 
nevezett  szűk  lyukban  gyötrődnie,  sem  signor  Pasquale 
keskeny,  nyomorúságos  szobácskájában.  Sőt  tágas  tűz- 
hely fölött  rendelkezett  s  világos  kamrán,  s  az  uraság 
is  kényelmesen  mozoghatott  három  vagy  négy  nem 
túlságosan  nagy  szobájában,  melyet  több  csinos  asztal 
és  szék  és  egyéb  egészen  tűrhető  bútordarab  töltött  meg. 

Az  öreg,  miközben  finom  vászonterítőt  borított 
az  asztalra,  melyet  a  szoba  közepére  tolt,  hunyorítva 
mondta  :  «Hm !  —  egész  derekasan  viselkedett  signor 
Bescapi,  hogy  nemcsak  csinos  lakást  rendezett  be, 
hanem  minden  egyéb  szükségessel  is  bőven  ellátott 
bennünket.  Most  már  tán  örökre  megszabadultunk  a 
szegénységtől !» 

Az  ajtó  föltárult  és  Giglio  Fava  lépett  be  Giacin- 
tájával. 

«Hadd  karoljalak,*  szólt  Giglio,  «hadd  karoljalak 
át,  édes,  szép  asszonykám !  Hadd  mondjam  igaz  lelkem- 
ből, hogy  ama  pillanat  óta,  mióta  egymásé  lettünk, 
az  élet  legtisztább,  legnagyszerűbb  gyönyöre  hat  át.  — 
Valahányszor  játszani  látlak  Smeraldina  szerepében 
vagy  egyéb  szerepeidben,  melyeket  a  valódi  jókedv 
fakasztott,  vagy  én  állok  melletted,  mint  Brighella 
vagy  Truffaldino  vagy  egyéb  nevetséges  képzelgő,  a 
merész  és  elmés  iróniának  egész  világa  tárul  föl  bennem 
és  hevíti  játékomat.  —  De  mondd,  kedvesem,  milyen 

különös  szellem  szállt  meg  ma?  —  Sohasem  szórtad 
ily  igazán  lelkedből  az  elbájoló  női  pajzánság  villámait  ; 
sohasem  voltál  még  ily  merész  és  csodálatos  kedvben 
s  ily  módfelett  szeretetreméltó!)) 

((Hasonlókép,))  felelt  Giacinta,  könnyű  csókot 
lehelve  Giglio  ajkára,  «hasonlókép  te  is,  drága  Gigliom! 
Te  is  nagyszerűbb  voltál  ma,  mint  valaha  és  talán 
magad  sem  vetted  észre,  hogy  föjelenetünket,  a  nézők 
állandó  jóízű  kacagása  közben,  több  mint  egy  félóráig 
rögtönöztük.  —  De  nem  is  gondolsz  rá,  milyen  nap  van 
ma?  Nem  is  sejted,  milyen  emlékezetes  órákban  raga- 
dott el  bennünket  a  különös  lelkesültség?  Nem  emlék- 
szel, hogy  éppen  ma  egy  éve  néztünk  az  Urdar-tó 
gyönyörű,  tiszta  vizébe  s  akkor  ismertünk  önmagunkra  ?» 

«Giacinta,»  kiáltott  Giglio,  örvendező  csodálkozás- 
sal, «Giacinta,  miről  beszélsz?  —  Mint  egy  szép  álom 
él  emlékezetemben  az  Urdarvölgy,  az  Urdartó!  — 
De  nem !  —  nem  álom  volt  az,  —  akkor  ismertünk  ön- 
magunkra! —  Ó,  drága  hercegnőm !» 

«Ó,»  válaszolt  Giacinta,  «drága  hercegem !»  És  újból 
átölelték  egymást  és  kacagtak  és  össze-vissza  kiáltoz- 
tak :  ott  van  Perzsia,  —  ott  India,  —  itt  pedig  Ber- 
gamo,  —  itt  Frascati,  —  birodalmaink  határai,  — 
nem,  nem,  egy  és  ugyanazon  birodalomban  uralkodunk 
mi,  hatalmas  fejedelmi  pár,  a  szép  Urdarvölgyben,  — 
óh,  mily  gyönyör! 

És  körülhancuroztak  a  szobában  és  ismét  egymás 
karjába  borultak  és  csókolództak  és  kacagtak. 

«Maguk,))  mordult  rájuk  az  öreg  Beatrice,  «maguk 
igazán  olyanok,  mint  a  pajkos  gyerekek!  —  Már  egy 
éve  házasok  és  még  mindig  szeretkeznek,  turbékolnak, 
ugrándoznak  és  —  ó,  megváltóm!  majdnem  lelökik 
a  poharakat  az  asztahról!  —  Hohó!  signor  Giglio  ne 

mártsa  a  kabátja  csücskét  a  levesbe,  —  signora  Giacinta, 
könyörüljön  a  porcellánokon,  hadd  éljenek  még!» 

De  egyik  sem  ügyelt  az  öregre,  hanem  tovább  űzték 
csinjeiket.  Végül  Giacinta  karonfogta  GigHot,  szemébe 
nézett  és  így  szólt  :  «Mondd  csak,  kedves  Giglio,  meg- 
ismerted azt  a  kis  embert  a  hátunk  mögött,  tarka 
talárban,  elefántcsont  dobozzal  a  kezében ?»  «Hogyne,» 
válaszolt  Giglio,  «hogyne  ismertem  volna  meg,  kedves 
Giacintám!  A  jó  signor  Bescapi  volt  az,  teremtő  tűjé- 
vel, a  mi  jelenlegi,  drága  impresszáriónk,  aki  először 
hozott  színpadra  bennünket  abban  az  alakban,  mely 
belső  lényegünknél  fogva  a  miénk.  És  ki  gondolta 
volna,  hogy  a  vén,  eszelős  szemfényvesztő  — » 

«Igen,»  vágott  Giacinta  Gigüo  szavába,  «hogy  a  vén 

Celionati,  tépett  köntösével  és  kilyukadt  kalapjával  — » 

«_  Hogy  valóban  ő  a  legendás,  öreg  Bastianello 

di  Pistoja  herceg?))  —  szólt  a  daüás,  ragyogó  ruhájú 

férfiú,  aki  a  szobába  lépett. 

«Ah!»  kiáltott  Giacinta,  örömtől  sugárzó  szemmel, 
«ah,  kegyelmes  urunk,  ön  az?  —  Milyen  boldogok 
vagyunk,  hogy  fölkeres  bennünket  szerény  otthonunk- 
ban! —  Ha  nem  röstelli,  fogyassza  el  velünk  egyszerű 
ebédünket  és  aztán  szépen  magyarázza  el,  hogy  mi- 
képen  is  áll  a  dolog  Mystilis  királynővel,  Urdar- 
völggyel,  meg  az  ön  barátjával,  Hermodius  vagy 
Ruffiamonte  varázslóval ;  mert  még  mindig  nem 
tudok  mindezen  eligazodni. » 

((Nincsen  szükség, »  szólt  Pistoja  hercege  nyájas 
mosollyal,  «nincsen  szükség  már  semmiféle  magyará- 
zatra, édes,  szép  gyermekem  ;  elég,  ha  magadon  el- 
igazodtál, meg  ezen  a  bátor  fickón,  aki  eléggé  meg- 
okosodott, hogy  férjeddé  legyen.  —  Lásd,  én  szélhámos- 
kodásom emlékére  dobálódzhatnám  a  titokzatos,  kér- 

kedö  szavakkal  ;  mondhatnám,  hogy  te  vagy  a  kép- 
zelet, s  a  humornak  a  te  szárnyaidra  van  szüksége, 
hogy  fölemelkedhessek,  de  a  humor  teste  nélkül  nem 
lennél  egyéb,  mint  szárny,  amely  a  szelek  játékaként 
ingna-lengne.  De  nem  beszélek  így,  még  pedig  azért 
nem,  mert  túlságosan  elmerülnék  az  allegóriába,  tehát 
egy  olyan  hibába,  melyért  már  Cornelio  Chiapperi 
herceg  is  jogosan  megrótta  a  vén  Cehonatit  a  Caffé 
grecoban.  Csak  annyit  mondok,  hogy  valóban  van  egy 
rossz  szellem,  aki  cobolyprémes  sapkát  és  fekete  háló- 
kabátot  hord  és  aki  a  nagy  mágusnak,  Hermodiusnak 
képében,  nemcsak  közönséges  halandókat,  hanem  király- 
nőket is,  miként  Mystilist,  meg  tud  boszorkányozni. 
A  rosszmájú  démon  a  hercegnő  vissza varázsolását  egy 
csodától  tette  függővé,  melyet  lehetetlennek  hitt. 
Ugyanis  a .  színház  kis  világában  kellett  volna  egy 
olyan  párt  találni,  akit  nemcsak  élénk  képzelet,  szívből 
jövő  humor  hat  át,  hanem  aki  képes  lenne  kedély- 
hangulatát tárgyilagosan,  mintegy  tükörben,  föHsmerni 
és  ezt  úgy  állítani  a  külső  életbe,  hogy  hatalmas  varázs- 
latként hasson  a  nagy  világra,  melyben  ama  kisebb 
világ  foglaltatik.  Tehát,  ha  úgy  tetszik,  a  színház  jel- 
képezi, —  legalább  bizonyos  vonatkozásban,  —  az 
Urdarforrást,  melybe  az  emberek  belepillanthatnak.  — 
Bizonyos  voltam  gyermekeim,  hogy  általatok  véghez- 
vihetem  a  visszabűvölést  s  így  azonnal  írtam  barátom- 
nak, Hermodius  mágusnak.  Hogyan  érkezett  meg, 
miként  szállt  meg  palotámban,  mennyit  fáradoztunk 
veletek,  mindezt  tudjátok,  és  ha  Callot  mester  nem 
lépett  volna  közbe  és  Gigliot  nem  csalogatta  volna 
ki  vitézi  dolmányából  — » 

«Igen,»  vágott   a  herceg  szavába  signor   Bescapi, 
aki  nyomon  követte  öt,  «igen,  legkegyelmesebb  uram. 


150 

tarka  vitézdolmányából.  —  De  gondoljon  egy  kissé 
rám  is  e  kedves  pár  mellett,  én  is  közreműködtem  a 
nagy  munkában !» 

«Mindenesetre,»  felelt  a  herceg,  «és  mivel  ön  külön- 
ben is  csodálatos  férfiú,  azaz  szabó,  aki  a  fantasztikus 
ruhákba,  melyeket  készít,  fantasztikus  embereket  is 
kíván,  fölhasználtam  segítségét  és  végül  a  különös 
színház  impresszáriójává  tettem,  hol  az  elmés  gúny 
s  a  valódi  humor  uralkodik. » 

«Azt  hiszem, »  mondta  signor  Bescapi  derűs  mo- 
sollyal, <(én  vagyok  az,  aki  gondoskodik  róla,  hogy  a 
szabás  jól  sikerüljön,  éppúgy,  mint  a  forma  és  a  stilus.» 

«Jól  mondja,»  kiáltott  Pistoja  hercege,  «jól  mondja, 
signor  Bescapi !» 

S  míg  a  herceg,  Giglio  és  Bescapi  beszélgetésbe 
merültek,  Giacinta  kedves  igyekezettel  díszítette  föl  a 
szobát  és  az  asztalt  virágokkal,  melyeket  az  öreg 
Beatrice  szerzett  hamarjában.  Aztán  gyertyákat  gyúj- 
tott s  mikor  már  minden  ragyogó,  ünneplés  fényben 
úszott,  a  herceget  a  kendőkkel  és  szőnyegekkel  föl- 
ékesített karosszékbe  ültette,  mely  trónusnak  is  beillett 
volna, 

«Valaki,»  szólt  a  herceg,  mielőtt  leült  volna,  «valaki, 
akitől  mindnyájan  rettegünk,  mert  bizonyára  szigorú 
bírálatot  gyakorol  fölöttünk,  sőt  talán  létezésünket  is 
kétségbe  vonja,  valaki  azt  mondhatná,  hogy  én  minden 
egyéb  ok  nélkül  csak  őérette  jöttem  ide  éjnek  idején, 
hogy  elmondjam,  miként  áll  a  dolog  Mystilis  királynő 
visszavarázslásával,  aki  tulajdonkép  nem  más,  mint 
Brambilla  hercegnő.  A  valakinek  nincs  igaza  ;  azért 
jöttem  s  fogok  ezentúl  is  eljönni  hozzátok  a  magatokra 
ismerés  emlékezetes  óráiban,  hogy  veletek  együtt 
épüljek  a  gondolaton,  milyen  gazdagok  és  boldogok 

vagyunk  mi  és  mindazok,  akik  megláthatták  és  meg- 
ismerhették az  életet,  önmagukat,  létüket  az  Urdar-tó 
csodálatos,  napszínű  tükrében. » 

Itt  egyszerre  kiapad  a  forrás,  melyből,  ó,  nyájas 
olvasó!  e  lapok  kiadója  merített.  Csak  homályos  szó- 
beszédből értesült,  hogy  Pistoja  hercegének,  valamint 
Bescapi  impresszáriónak  rendkívül  ízlett  az  ifjú  házas- 
pár makarónija  és  szirakuzija.  S  az  is  gyanítható,  hogy 
a  boldog  színészpárral,  aki  gyakran  érintkezett  Mystilis 
királynővel  s  a  nagy  varázslóval,  történt  még  ugyanazon 
este  is,  azután  is,  némely  csodálatos  dolog. 

Callot  mester  az  egyetlen,  aki  erről  további  fel- 
világosítást adhatna. 


